
BLAŽENI 


Alojzu E 

g TEPINA P 


»Sto su nevolje veće, 
tim čvršće mora biti 
naše pouzdanje u 
Boga.« 

(BLAŽENI 
ALOJZIJE STEPINAC) 




Blaženi Alojzije Stepinac, 
moli za nas! 





PAPINA RIJEČ 


Papinski Breve o beatifikaciji 
blaženog Alojzija 
Viktora Stepinca 


Venerabili Dei Servo Aloisio 
Victorio Stepinac Beatorum 
honores decernuntur 


IVAN PAVAO II. na vječni spomen 

»Ako pšenično zrno, pavši na ženi fin ne umre, ostade 
samo; ako li uuiiv, donosi obilat rodU <iv 12, 24), 

Ove riječi Evanđelja dobro sažimlju ono što se 
dogodilo s časnim slugom Božjim Alojzijem Vikto¬ 
rom Stepincem, nadbiskupom zagrebačkim i kardi¬ 
nalom svete Rimske Crkve, koji je prošao velike tra¬ 
gedije 20. st. i, u tminama progonstva protiv Ka¬ 
toličke crkve u Hrvatskoj, zasjao svjetlošču i čvrsti¬ 
nom vjere i prianjanjem uz Kristovu Crkvu i Rim¬ 
skog prvosvećenika. Snagom koju je primao na stolu 
euharistije i iz molitve nasljedovao je ljubav Božan¬ 
skog Pastira sve do mučeništva, uvjeren - kako reče - 
»Kad se s Isusom trpi, onda sve biva lako!« 

Neustrašivi nadbiskup rodio se u Hrvatskoj, u 
Brezariću, 8. svibnja 1898. Mladost je proveo u obi¬ 
teljskom ozračju bogatu toplinom i kršćanskim du¬ 
hom. Nakon zrelog razmišljanja uputio se prema 
svećeništvu. Za svećenika je zaređen u Rimu 1930. 
Nakon povratka u domovinu revno se posvetio pa¬ 
storalnoj službi. 

Godine 1934. bio je imenovan nadbiskupom koa- 
djutorom starom nadbiskupu zagrebačkom, koga je 
naslijedio 1937. Uvijek je ostao vjeran načelu »In te, 
Domine, speravi« (Ps 31,1) i u najtežim i najžalosni¬ 
jim okolnostima očitovao je izvanrednu unutarnju 
snagu i pouzdanje u Božansku providnost. Suočio se 
s izazovima povijesti i, poslužujući Evanđelje, pro¬ 
ročki pokazivao razornu moć onih ideologija, kojima 
je cilj bio protivan klanjanju pravome Bogu i dosto¬ 
janstvu ljudske osobe. Bio je zaštitnik svih nepraved¬ 
no progonjenih i branio prava Svete Crkve, kojoj je 
uvijek ostao vjeran, ne dopuštajući da bi bila ropki- 
nja komunističke ideologije i odvojena od namjesni¬ 
ka Isusa Krista po stvaranju tzv. narodne Crkve. 

Dobri pastir svoga stada obilno je dijelio kruh 
Božje riječi, propovijedanjem i katehiziranjem. Pro¬ 
micao je euharistijsku pobožnost govoreći često: 
»Sve postaje lako onome koji se drži Isusa.« Pokazi¬ 
vao je djetinju pobožnost prema Majci Otkupiteljevoj 
i vršio brižna djela ljubavi u korist siromašnih, bo¬ 
lesnih i prognanih, tješeći na taj način narod koji je 
trpio. Ustanovio je nova pastoralna središta, promi¬ 
cao katolički tisak, uznastojao objediniti rad kato¬ 
ličkih udruženja Kristovih vjernika laika, uključivao 
redovnike i redovnice u pastoralni i karitativni život 
nadbiskupije. Revnosno je gojio duboku povezanost 
s Bogom, pobožno slavio Božanska otajstva, a euha¬ 
ristija je bila središte njegovih dana i njegova aposto- 
lata. Strpljivo je podnosio trpljenja i poniženja, nala¬ 
zeći potporu u sigurnosti da ga molitve opće Crkve 
najtješnje vežu u neraskidivo jedinstvo s Rimskim 
biskupom. U divovskoj borbi s progoniteljima Crkve 


IOANNES PAULUS PP II 
ad perpetuam rei memoriam 

»Nisi granam, f rumen h čadens in fer rana mortuiun 

fuerit, ipstsm solani manei; si autem mortiimn 
fuerik rrmltu.m fructiim 
a flert« (lo 12, 24). 

Insigniter verba haec id complectuntur quod Venera¬ 
bili Dei Servo Aloisio Victorio Stepinac, Archiepiscopo Za- 
grebiensi ipsique Sanctae Romanae Ecclesiae Cardinali, 
evenit, qui tristissimos saeculi XX casus expertus est, qui- 
que Ecclesiae Croatae persecutionum in tenebris claritate, 
fidei soliditate, Ecclesiae Christi Romanique Pontificis ap- 
plicatione effulsit. Ex eucharistico convivio ac precatione 
virtute deprompta. Divini Pastoris caritatem usque ad 
martyrium imitatus est, prorsus šibi conscius, »dum quis 
cum lesu patitur - ut aiebat - omnia tum facilia evadere«. 

Firmus ille Archiepiscopus in oppido Brezarić Croati- 
ae die VIII mensis Maii anno MDCCCXCVIII ortus est. Iu- 
ventutem intra familiam transegit, quae affectu christiano- 
que sensu locupletabatur. Re mature perpensa, sacerdotium 
affectavit, qoud anno MCMXXX Romae suscepit. Patria re- 
petita, animose pastorali muneri operam dedit. Anno 
MCMXXXIV Archiepiscopus Coadiutor factus est senis Ar- 
chiepiscopi Zagrebiensis, cuius locum anno MCMXXXVII 
occupavit. Fidelis usque fuit sententiae illi quae est: »In te, 
Domine, speravi« (Ps 31, 1) atque in difficillimis acerbissi- 
misque quoque casibus permagnam vim interiorem divi- 
naeque Providentiae fiduciam ostendit. Historiae provoca- 
tionibus occurrit atque, Evangelio inserviens, prophetice 
perniciosam vim denotavit illarum ideologiarum, quae Dei 
adorationi personaeque humanae dignitati adversabantur. 
Omnes immerito vexatos atque Ecclesiae iura tuitus est, cui 
usque fidelis mansit, qui eam communistarum regi ideolo- 
gia eamque a Christi Vicario dissociari, ecclesia sic dicta 
constituta nationali, haud est passus. Sui gregis bonus pa¬ 
stor, largiter verbi panem per praedicationem et cateche- 
sim dispensavit. Eucharisticam pietatem curavit, saepe 
dictitans: »Omnia sunt facilia ei qui cum Christo est«. Filia- 
lem in Redemptoris Matris devotionem ostendit atque stu- 
diosam caritatis operam pro pauperibus, aegrotis, profu- 
gis, sustinuit, populum patientem sic solando. Nova 
paroecialia instituta condidit, catholica scripta promovit, 
consociationes laicorum catholicas composuit, religiosos 
religiosasque in pastoralem Archidioecesis operam et cari¬ 
tatis immisit. Assidue cum Deo coniunctionem fovit, pie 
divina mysteria celebrando atque missa eiusdem dierum 
apostolatusque fuit cardo. Aequo animo aerumnas et con- 
tumelias toleravit, certitudine illa roboratus Ecclesiae uni- 
versalis pro se precatione coniungi se cum Episcopo Roma- 
no. In illa permagna adversus Ecclesiae persecutores 
concertatione, se ipsum aliosque incitavit ad fidelitatem di- 
cens: »Ubi est Petrus, ibi est Ecclesia«. Et suam spem his 


Na naslovnici: Josip BOTTERI , Sv. Dujam prima bi. 
Alojzija Stepinca , vitraž 300x130 cm , Split 1998., u 
crkvi splitskih dominikanaca , snimio Zvonimir Buljević; 
vidi članak uz ovu sliku na str. 101 . 

poticao je samog sebe i druge na vjernost govoreći: 
»Gdje je Petar, tamo je Crkva.« I krijepio je svoju nadu 
ovim riječima: »Oluja će proći, a Bognaš ostaje zauvijek.« 

Zbog tih razloga uhitile su ga komunističke vla¬ 
sti i podvrgle montiranom sudskom procesu, koji je 
završen njegovom osudom na 16 godina zatvora. 
Napadnut sucima koji su optužbama nasrtali reče: 
»Znajte, Isus Krist je Bog! Za njega smo svaki čas 
spremni umrijeti!« Kroz više od pet godina bio je 
zatočenik u zatvoru u Lepoglavi, a onda, 1951. bio 
premješten u Krašić, gdje je živio u izgnanstvu u 
župnoj kući, pritiješnjen stalnom policijskom stražom. 

Svoj križ nosio je velikom jakošću duha, dajući 
svemu svijetu sjajno svjedočanstvo ljubavi prema 
Evanđelju i jedinstvu Crkve. Godine 1953. papa Pio 
XII. ga je uzdigao na kardinalsku čast. Patnje prije 
zatvora, u njemu, a zatim one podnešene u kućnom 
pritvoru, nepopravljivo su narušile njegovo zdravlje. 
Moleći, trpeći i prinoseći svoj život Bogu, svetački je 
usnuo u Gospodinu 10. veljače 1960. 

Glas mučenika koji je uživao još za života ojačao 
je u susljednim godinama, zbog čega je Nadbiskup 
zagrebački 1981. pokrenuo postupak za njegovo pro¬ 
glašenje blaženim i svetim. 

Nakon što je uredovno dovršeno sve što je propi¬ 
sano crkvenim Zakonikom, u našoj nazočnosti je 5. 
srpnja 1998. proglašen dekret o mučeništvu. Utvrdili 
smo zatim da će se obred proglašenja blaženim 
izvršiti slijedećeg 3. listopada, za vrijeme našeg pa¬ 
storalnog pohoda u Mariji Bistrici, u Hrvatskoj. 

Zato smo danas, za vrijeme misnog slavlja, obje¬ 
lodanili ovu odluku: 

»Mi 


U ime Oca i Sina i Duha Svetoga.« 

Što smo ovim pismom odredili želimo da sada i 
ubuduće bude postojano i nepromijenjeno, bez obzi¬ 
ra na bilo kakve protivne odredbe. 

Dano u Mariji Bistrici, pod Ribarevim prstenom, 
3. listopada 1998., 20. godine Našega pontifikata. 

Po nalogu Vrhovnog Svećenika 
+ Angelus Sodano, Državni Tajnik 

Izvornik Dekreta o proglašenju blaženim Čas¬ 
nog Sluge Božjega Alojzija Stepinca predočen je 
javnosti na velikoj izložbi: »Hrvati - kršćanstvo, 
kultura, umjetnost« koja će biti otvorena u Vatika¬ 
nu 28. listopada ove godine. 


verbis confirmabat: »Temperies transibit, sed Deus manet 
in aeternum«. Has propter causas communistarum pote- 
statibus captus est et iniquo iudicio XVI annos ad vincula 
condemnatus. Iudicibus obiurgantibus respondit: »Scitote 
Iesum Christum esse Deum! Pro eo ad moriendum sumus 
usque parati«. Plus quam quinque annos in carcere Lepo- 
glavae detentus est, deindeque anno MXMLI translatus 
est ad oppidum Krašić, ubi in paroeciali domo vixit, a pu- 
blicis custodibus inspectus. Magna cum animi fortitudine 
suam crncem baiulavit, universo mundo claram reddens 
amoris in Evangelium Ecclesiaeque unitatem testificatio- 
nem. Pius XII anno MCMLIII in Cardinalium numerum 
eum rettulit. Eo quod in carcere ante detentus est deinde- 
que in certo domicilio est coactus, id irreparabiliter eius 
valetudini detrimentum intulit. Orans, patiens suamque 
vitam Deo dicans, in Domino pie obdormivit die X mensis 
Februarii anno MCMLX. 

Martvris claritas quam vivus habuit, annorum decur- 
su increbruit, ideo Archiepiscopus Zagrebiensis beatifica- 
tionis canonizationisque causam anno MCMLXXXI inco- 
havit. His perfectis rebus a iure statuis, Nobis coram die V 
mensis Iulii anno MCMXCVIII decretum super martyrio 
prodiit. Statuimus ideo ut beatificationis ritus die III sub- 
sequentis mensis Octobris, Nobis commorantibus pasto- 
ralem ob rationem in oppido Marija Bistrica Croatiae, ce- 
lebraretur. 



Hodie idcirco, inter Missarum sollemnia formulam 
hane protulimus: 


Quae autem his Litteris decrevimus nunc et posthac 
rata et firma volumus esse, contrariis rebus minime ob- 
stantibus quibuslibet. 

Datum Marijae Bistricae, sub anulo Piscatoris, die III 
mensis Octobris, anno MCMXCVIII, Pontificatus Nostri 
vicesimo. 

De mandato Summi Pontificis 
+ Angelus Card. Sodano , Secretarius Status 


udovoljavajući želji Našega brata 
zagrebačkoga nadbiskupa Josipa Bozanića 
te brojne druge braće u biskupstvu 
i mnogih vjernika, pošto smo razmotrili mišljenje 
Zbora za proglašenje svetih, 

Našom apostolskom vlašću dopuštamo da se 
sluga Božji Alojzije Stepinac od sada naziva blaženim 
i da se svake godine na dan njegova rođenja za nebo, 
desetoga veljače, može slaviti njegov spomendan 
na mjestima i na način kako je to određeno kanonskim propisima. 






UREDNIKOVA RIJEČ 


Uz 1. godišnjicu beatifikacije 

»Tko se Boga boji, ne strepi pred ljudima!« 

(A. Stepinac) 


»Ako treba, past ćemo, jer smo vršili svoju dužnost. Ako mislite, da je 
Hrvatski Narod zadovoljan ovom sudbinom ili mu eventualno još pružite pri¬ 
liku da se izjasni, s moje strane nema poteškoća. Poštivao sam volju svoga 
naroda i poštivat ću je.« 


Čovječanstvo pamti značajne i 
prijelomne događaje povijesti. Pamti 
ih i hrvatski narod. Spominje ih i Ka¬ 
tolička crkva u hrvatskom narodu. 

Proglašenje blaženim zagrebač¬ 
kog nadbiskupa i hrvatskog metro¬ 
polita Alojzija Stepnca svakako je po¬ 
vijesni događaj: značajan i nadahnju- 
juči. Tim je činom Ivan Pavao II. 
apostolskim poslanjem predstavio 
čovječanstvu Alojzija Stepinca, ugled¬ 
na sina Hrvatske , jednog od istaknutih 
likova Crkve, kao uzor krščanskog vje¬ 
rovanja sve do mučeništva koje ima 
blistava znamenja ! 

O prvoj obljetnici tog povijesnog 
događaja Ćrkva u Hrvata prebire 
uspomene na nezaboravni, i Duhom 
Božjim prodahnut, pohod Petra 
naših dana u Hrvatsku. Papa je tim 
pohodom počastio plemenitu zemlju i 
narod iz kojih potječe blaženi Alojzije 
Stepinac, te Ćrkvu iz koje dolazi. 
Neustrašivi hodočasnik Evanđelja je 
prema vlastitim riječima tijekom 
toga blagoslovljenog pohoda ubirao 
plodove hrabroga svjedočanstva i muče¬ 
ništva, kojima je narešena i opleme¬ 
njena povijest Ćrkve u Hrvata. U tom 
krvlju opečačenom svjedočanstvu za 
Krista, tako prepoznatljivom i znako¬ 
vitom za duhovnost Katoličke crkve 
utjelovljene u hrvatski puk, današnji 
je Petrov nasljednik prepoznao oso¬ 
bitost uzora vjere, Alojzija Stepinca, 
koji je junačkim svjedočanstvom 
krščanskih istina, žarkim svjetlom 
osvijetlio ovo stoljeće kojim se završava 
drugo kršćansko tisućljeće. 

Bilo je to stolječe ubojitih idejnih 
smutnji, ideoloških zastranjenja, me¬ 
đuljudske nesnošljivosti. Sva su ta 
previranja prema Papinim riječima 
nabujala do tragedije koja je pogodila 
Europu tijekom ovoga stoljeća, a obi¬ 
lježena je velikim zlima fašizma, nacizma 
i komunizma. 

Sučelice tim zlima, i hrabro se 
boreči protiv njih, zablistao je lik Za¬ 
grebačkog nadbiskupa i kardinala 
Alojzija Stepinca, i to katoličkim odgo¬ 
vorom koji uključuje: vjeru u Boga, 
poštivanje čovjeka, ljubav prema svi¬ 
ma, potvrđena praštanjem, jedinstvom 


s Crkvom vođenom Petrovim na¬ 
sljednikom. 

Njegovo svjedočanstvo, muče- 
ništvom potvrđeno, plod je isprav¬ 
nosti njegove savjesti i krščanske 
ispovijesti. Radilo se o biti ili ne biti 
Katoličke crkve u našoj domovini, o biti 
ili ne biti slobodno ljudsko biće. 

Shvačajuči čisto političku poza¬ 
dinu optužbe, koju su potkrepljivali 
lažnim svjedočanstvima i krivotvore¬ 
nim dokumentima, i u tom je tre¬ 
nutku ostao priseban duhom te 
evanđeoskim odrednicama branio, 
ne sebe, več Božja, a to su i ljudska 
prava. 

Reče: Što sam govorio o pravu 
Hrvatskog Naroda na slobodu i nezavis¬ 
nost, sve je u skladu s osnovnim princi¬ 
pima saveznika istaknutim u Jalti i u 
Atlantskoj povelji. Ako prema ovim za¬ 
ključcima svaki narod ima pravo na 
svoju nezavisnost, zašto bi se to onda 
branilo samo Hrvatskom Narodu? Sveta 
Stolica je toliko naglašavala, da i mali 
narodi i narodne manjine imaju pravo na 
slobodu. Zar katolički biskup i metropoli¬ 
ta ne bi o tom smio ni pisnuti? Ako treba, 
past ćemo, jer smo vršili svoju dužnost. 
Ako mislite, da je Hrvatski Narod zado¬ 
voljan ovom sudbinom ili mu eventualno 
još pružite priliku da se izjasni, s moje 
strane nema poteškoća. Poštivao sam 
volju svoga naroda i poštivat ću je. 

Shvačajuči istinitost i opravda¬ 
nost tih riječi te okolnosti u kojima su 
izgovorene, možemo s pravom po¬ 
staviti pitanje: Koji je to narod 
optuživao istinskog rodoljuba? 

Sam Blaženik o tome reče: Progla¬ 
sili me zločincem. Ali na Božjem sudu 
vidjet će se, da imena ratnih zločinaca 
drugačije glase, nego na narodnim sudo¬ 
vima. (VJD, sv. I, str. 89) 

Kad mu je župnik Vranekovič 7. 
rujna 1953. pokazao članak o presudi 
svoga kolege svečenika Cigrovskoga, 


koja počinje U ime naroda, blaženi je 
Alojzije izgovorio riječi koje očituju 
njegovo razmišljanje i djelovanje 
usmjereno sasvim na navještaj i 
čuvanje božanskih istina: I mene su 
sudili u ime naroda, veli on, ali glavno da 
nisam osuđen u ime Presvetoga Trojstva. 
(VJD, sv. II., str. 39) 

Stepinčeva beatifikacija tako po- 
svješčuje Crkvu, čuvaricu i navjesti- 
teljicu božanskih istina, za hrabrost i 
postojanost u apostolskom nauku. U 
njegovom svjedočanstvu predstav¬ 
ljen je značaj i hrabrost kojima je otu¬ 
pljena ideološka i životna protivnost 
proizašla iz Oktobarske revolucije, a 
uzela si je cilj uspostaviti svijet bez 
poznavanja pravoga Boga, kako su to 
komunističkom ideologijom zadoje¬ 
ni partizani pjevali: Nosim kapu sa tri 
roga i borim se protiv Boga! 

Pred tim nasrtajima postavio se 
ljudski i krščanski značaj Alojzija Ste¬ 
pinca. Božjim protivnicima je u za¬ 
vršnoj riječi na sudu rekao: U škol¬ 
skim udžbenicima tvrdite, protivno od 
svih dokaza povijesti, da Isus Krist nije 
postojao. Znajte, Isus Krist je Bog! Za 
Njega smo spremni umirati, a danas je 
nauka to, da on uopće nije postojao! Kad 
bi se koji profesor usudio učiti protivno, 
mogao bi se sigurno nadati, da će izletjeti 
iz škole. Ja vam kažem, gospodine 
državni tužioče, da uz ovakve uvjete nije 
Crkva slobodna, nego da će za kratko vri¬ 
jeme biti istrebljena. 

Krist je temelj kršćanstva. Vi se zau¬ 
zimate za pravoslavne Srbe. Pitam ja 
vas, kako vi sebi zamišljate pravoslavlje 
bez Krista? To je apsurd! Kako vi 
zamišljate Crkvu bez Krista? To je ap¬ 
surd! 

Za Majku Božju kaže se u knjigama, 
da je bila bludnica. A znadete li, da je ona 
za pravoslavne i katolike najsvetiji po¬ 
jam? 

(...) Po vašem shvaćanju materijali¬ 
zam je jedini naučni sistem, a to znači iz¬ 
brisati Boga i kršćanstvo. Ako nema 
ništa osim materije, onda vam hvala na 
slobodi. 

Ove Stepinčeve riječi bile su ne 
samo obrana vjerskih istina, već i 
njihov navještaj. A uz njih je blaženik 
istaknuo ideološku opredijeljenost 
progonitelja Crkve i svoju spremnost 
na suradnju za opće dobro svih ljudi. 
Reče: Konačno da kažem par riječi i o 
Komunističkoj partiji, stvarnom mojem 
optužitelju. 

Ako se misli, da smo mi zauzimali 
dosadašnji stav radi materijalnih stvari, 
krivo je, jer mi smo ostali čvrsti evo i na¬ 
kon što nas se osiromašilo. Nismo protiv¬ 
ni tome, da radnici dođu do većih prava u 
tvornicama, jer je to u duhu papinskih 
enciklika, niti što imamo protiv praved¬ 
nih reforma, ali neka nam dozvole pri¬ 
staše komunizma, ako je slobodno propo¬ 
vijedati i širiti materijalizam, da bude i 
nama pravo ispovijedati i propagirati 
naša načela. Katolici su za ta prava umi¬ 
rali i umirat će. 

Godinu dana nakon Stepinčeve 
beatifikacije, i čovjek koji bijaše zave¬ 
den lažnom propagandom, zastaje 
pred veličinom Alojzijeva junačkog 
duha i hrabrosti, često očitovane ri¬ 
ječima: Bolje časno poginuti, nego sra¬ 
motno ostati. 

Prebirući povijesne činjenice, ne¬ 
upućenima postaje sve razvidnije, da 
je blaženi Alojzije Stepinac bio žrtva 
komunističkog progona Katoličke cr¬ 
kve. 

Gosp. Antun Biber, povjerenik u 
Ministarstvu unutarnjih poslova Hr¬ 
vatske, u dokumentu Elaborat o 
Alojziju Stepincu, sastavljenom nakon 
prvog Nadbiskupova uhićenja i sa¬ 
slušanja, početkom lipnja 1945., i 
proslijeđen ministru Aleksandru 
Rankoviću, u kabinet Ministarstva 
unutarnjih poslova FNRJ, napisao je i 
ovo: Istraga protiv Stepinca nije urodila 
onim rezultatima koji bi ga mogli kom¬ 
promitirati u onoj mjeri da bi ga se moglo 
eliminirati kao izrazitog ustaškog sarad- 
nika (...) Prije 12 godina Stepinac je 
osnovao društvo 'Karitas' sa ciljem da 
pomaže sirotinju (...) Još za vrijeme stare 
Jugoslavije 'Karitas' je vodio akciju za 
pomaganje izbjeglih Zidova i intelektua¬ 
laca iz Austrije i Njemačke. Na inicijati¬ 
vu Stepinca zagrebački Židovi sakupili 
su preko milijun dinara za te izbjeglice 
koji su bili kasnije razaslani u Englesku, 
Ameriku, Švicarsku i Španjolsku (...). U 
početku okupacije i prvih većih progona 
Srba od ustaša, Karitas je pomagao i neke 


Srbe kao i Židove. Kasnije je preuzeo bri¬ 
gu za srpsku djecu čiji su roditelji 
stradali. 

Uhićenje i ispitivanje nadbisku¬ 
pa Stepinca trebali su dovesti do nje¬ 
gova likvidiranja. Kad nije moguće na 
temelju činjenica, gosp. Biber je pred¬ 
ložio ono što će se početi ostvarivati: 
montirani proces. Taj je postupak on 
obrazložio u tri točke zaključka, iz 
kojih je vidljivo da kleru treba posvetiti 
osobitu brigu, da uspješna borba protiv 
klera zavisi od naše mreže u njihovim re¬ 
dovima, te provjeravanjem lica koja rade 
na prosvjeti od sveučilišnih profesora do 
osnovnih škola i dječjih obdaništa. A 
budući da drug Motika, u odjelu 
MUP-a za nadzor klera, ne prati sve 
probleme klera, Biber predlaže da se za 
taj sektor zaduži jedan drug kome će biti 
potrebno još nekoliko pomoćnika. 


(...) Po vašem shvaćanju materija¬ 
lizam je jedini naučni sistem, a to 
znači izbrisati Boga i kršćanstvo. 
Ako nema ništa osim materije, 
onda vam hvala na slobodi. 


Stepinčeva je beatifikacija ute¬ 
meljena na dokumentima progoni¬ 
telja: ex libris persecutorum. Kao i 
prvih mučenika Crkve. Navest ću 
samo nekoliko izjava izravnih sudio¬ 
nika u montiranju tog prežalosnog 
procesa (Pio XII.) i njihovih po¬ 
moćnika. 

Nedo Milunović, sudac istraži¬ 
telj nakon uhićenja 18. rujna 1945., 
reče o ljudskom i kršćanskom znača¬ 
ju nadbiskupa Stepinca: Sve smo po¬ 
duzeli, i nismo ga uspjeli slomiti! 

Josip Manolić, nekoć povjerenik 
Ministarstva unutarnjih poslova Re¬ 
publike Hrvatske, u sudskom je po¬ 
stupku Stepinčeve beatifikacije izja¬ 
vio: Jasno je da nije bilo materijala za 
sudski proces protiv nadbiskupa Stepin¬ 
ca (...). Kad se priprema jedan sudski 
proces, sve činjenice i sve osobe koje se 
želi u taj proces uključiti, bivaju pred¬ 
stavljene u najcrnjem svjetlu. Tako je i 
Stepinac bio ubrojen među suradnike 
ustaša, čiji je protagonist bio Lisak, da bi 
se Nadbiskupa pred svjetskom javnošću 
moglo na najgori način poniziti i tako je 
čitav proces poprimio čisto politički 
izgled. 

Josip Hrnčević, javni tužitelj Ju¬ 
goslavije, sastavljač optužnice protiv 


nadbiskupa Stepinca, kojemu dr. 
Kraus i J. Blažević bijahu tek po¬ 
moćnici, izjavio je za novogodišnji 
broj (1986.) novina Dnevnik: U vezi s 
tim procesom moram reći da je u našim 
optužbama bilo mnogo propagandnoga, 
optužnice su bile više publicistički nego 
pravnički skrojene. 

Glede djelatnosti gosp. Bibera, 
blaženi je Alojzije, kao krašićki su- 
žanj, 13. studenoga 1954., kod večere 
ispričao župniku Josipu Vranekoviću 
ovu zgodu: 

Kad su me prvi puta zatvorili g. 
1945., počeo me ispitivati neki Ranoga- 
jac. Isti je i Pavunića osudio na smrt. 
Strašno je izgledao. Prava slika okrutnog 
ubojice. Znam, da je kod Lepoglave sam 
strijeljao 30 domobrana. Važno se posta¬ 
vio pa reče: 

'Vi ste surađivali s okupatorom.' 

Pogledam ga oštro, pa mu poviše¬ 
nim glasom velim: 'A što je to okupa¬ 
tor?' 

'Nijemci i ustaše', veli on. 

A ja mu još jačim glasom i fiksi¬ 
rajući ga: 'Što se tiče Nijemaca, transeat, 
stvar je jasna. A što se tiče ustaša mogu 
reći samo to, da nitko ne može okupirati 
svoju zemlju.' Na to je zašutio i povukao 
se. Brzo smo bili gotovi. 

Dođe onda šoštar iz Podturna, Bi¬ 
ber. Nastojao je biti što finiji. Nudio mi 
je cigarete, ali i tu smo brzo svršili. Ni¬ 
sam odgovarao kao ni na sudu. S njim 
je bio neki sudac, major. Bio je kolega 
pokojnog Maksa Stepinca. Otišao je u 
partizane i sada eto mu plaće. Slijepo 
mora slijediti što govori i misli šoštar 
Biber! Isti je sudac na suđenju g. 1946. 
za vrijeme pauze ljubazno prišao k 
meni i upitao: 'Trebate li možda ovo ili 
ono, klecalo u sobi?' Sve sam odbio: 
'Hvala vam. Ja znam i na podu 
klečati.' Bogu hvala, da na početku ni¬ 
sam popustio, jer tko im jedanput uđe 
u šape, teško se povlačiti. 

(VJD, sv. II., str. 282.) 

Takvog je junaka katoličke vjere 
Ivan Pavao II. postavio za vrata kroz 
koja će čovječanstvo dobrohotno 
unići u treće tisućljeće. Biskupsko 
načelo blaženog Alojzija: In Te, Domi- 
ne, speravi (U Te se. Gospodine, 
uzdam) i za nas je aktualno i nadahn¬ 
jujući On mu je prema svjedočan¬ 
stvu o. Makjanića, koje objavljujemo 
u ovom broju Glasnika, dao posve 
jasno tumačenje: Neće nam donijeti 
spasenje ni Hitler ni Mussolini ni 
Staljin, nego nam je spasenje donio Go¬ 
spodin naš Isus Krist. Pismo naime kaže: 
'I nema ni u kome drugom spasenja. 

Nema uistinu pod nebom drugog imena dana ljudima po kojem 
se možemo spasiti' 

Kad su ga prema istom svjedočanstvu sugovornici 
pitali tko će pobijediti u ratu, Blaženik je odgovorio: Pobi¬ 
jedit će Gospodin Bog! 

Zbog tako žive i postojane vjere Sveti je Otac našega 
Alojzija Stepinca nazvao mučenikom i uzorom vjere, pred 
kojim nije moguće ne ostati zadivljen, jer je s drugim 
svjedocima žarkim svjetlom osvijetlio ovo stoljeće kojim se 
završava drugo kršćansko tisućljeće . Stoga ga i prozva 
točkom oslonca u koju valja upirati pogled da bi se njome 
nadahnjivali i na nju oslanjali. 

Da bi obranio slobodu Crkve i njezino jedinstvo Ste- 
pincu je, prema Papinim riječima, bila draža tamnica ne¬ 
goli sloboda; svoju je poruku vjere zapečatio smrću, u koju je 
primjereno i hrabro ugradio kršćansko svjedočanstvo i 
evanđeosku slobodu. 

Stoga je o prvoj godišnjici Stepinčeve beatifikacije 
važno uočiti bitne sastavnice njegove duhovnosti, sazrele 
na Svetome pismu i sakramentalnim vrelima po¬ 
svećivanja, i svoj život njima prosvjetljivati, jer su usre- 
dištene na Kristovu poruku spasenja i dobro svakog 
čovjeka. U njemu, naime, prema Papinim riječima, priv¬ 
lači nepokolebljiv stav, da su u pitanju navještaj i obrana 
vjere u Boga, poštivanje čovjeka, ljubav prema svima 
potvrđena praštanjem, jedinstvo s Crkvom vođenom Pe¬ 
trovim nasljednikom. 

U ovom trenutku crkvenog i društvenog života lik 
blaženog Alojzija Stepinca je paradigma, uzor praštanja i 
pomirenja. Čini mi se prevažnim zadatkom i na ovome 
mjestu ponoviti Papine riječi, utemeljene na brojnim 
dokumentima i svjedočanstvima Stepinčeva opraštanja i 
poziva na pomirenje: U njegovu proglašenju blaženim pre¬ 
poznajemo pobjedu Kristova Evanđelja nad nasiljem i ugnjeta¬ 
vanjem; pobjedu praštanja i pomirbe nad mržnjom i osvetom. 
Blaženi Alojzije Stepinac na taj način predstavlja Hrvatsku 
koja želi oprostiti i pomiriti se, očistivši sjećanje od mržnje i 
pobjeđujući zlo dobrim. 

Uz dokumente blaženog Alojzija, među kojima se 
osobito ističe njegov govor na 3. zasjedanju Hrvatskog 
socijalnog tjedna 1938., te uz svjedočanstva brojnih nje¬ 
govih suvremenika i štovatelja, nastavljamo i u ovom 
broju objavljivati dnevnik vlč. Josipa Vranekovića, župni¬ 
ka krašićkog, u koji je on upisao Blaženikovo sužanjstvo 
u Krašiću od 5. prosinca 1951. do mučeničke smrti 10. 
veljače 1960. 

Znakovit je i članak mons. Ratka Perića, biskupa mo- 
starsko-duvanjskoga i ap. adm. trebinjsko-mrkanjskoga, 
pod naslovom: Admirandus et imitandus! (Alojzije Stepi¬ 
nac dostojan divljenja i nasljedovanja!) 

Zahvaljujem svim suradnicima i dobročiniteljima, te 
čestitam čitateljima 1. obljetnicu proglašenja blaženim 
Alojzija Stepinca. Naš rad i za njegovo proglašenje sve¬ 
tim nastavljamo radosno, zauzeto i složno. Nasljedujmo 
kreposti kojima je on proslavljao Krista Gospodina i o nji¬ 
ma govorimo ljudima koje susrećemo. Bolesnicima i lju¬ 
dima pritisnutima životnim nevoljama preporučimo 
ozdravljenje ili izbavljenje iz kušnji i stradanja po njego¬ 
vom zagovoru kod dobrog Boga. Čitajmo štivo o 
blaženom Alojziju. Neka što više katoličke djece bude 
imenovano njegovim imenom. 

Dr. Juraj Batelja, 
postulator 


Blaženi nadbiskup Stepinac pred prvom postajom Križnoga 
puta u Mariji Bistrici 


Zagreb, 11. 05. 1998. 

ISPRIKA I MOLBA ZA RAZGOVOR 

Štovani! 

U ime redakcije »Globus« ispričavam se što je u našem 
listu u brojevima u prosincu 1997. i siječnju 1998. u teksto¬ 
vima o uzrocima smrti kardinala Alojzija Stepinca uz Vaše 
ime navedeno da ste se obratili čitateljima »Globusa«, iako 
ste Vi tada odbili bilo što komentirati vezano uz postupak 
kauze kardinala Stepinca. Iskreno žalimo zbog tog propu¬ 
sta i eventualne štete koja Vam je time nanesena. Također 
žalimo, što uz Vašu objavljenu fotografiju nije navedeno da 
je uzeta iz »Arene«, pa se tako mogao steći dojam da ste Vi 
dali izjavu za »Globus«, što je potkrijepljeno Vašom slikom. 
Vjerujte to nam nije bila namjera, jer smo pod slikovni ma¬ 
terijal podpisali da je uzet iz dokumentacije »Europapress 
holdinga«, a to je izdavač koji izdaje i »Arenu« i »Globus«, 
zajednička nam je dokumentacija. 

novinar »Globusa« Željko Peratović 

Dr. Juraj Batelja 
Kaptol 31, 

10000 Zagreb 

PISMA IZ SUŽANJSTVA 


PISMA IZ SUŽANJSTVA 

Mons. Luka Strgar, kancelar Biskupije đakovačke i srijemske, prosli¬ 
jedio je Postulaturi za proglašenje svetim blaženoga Alojzija Stepinca 
dva pisma pronađena u ostavštini pokojnog Vladimira Mikloša, slanka- 
menačkoga župnika i začasnog kanonika. 

Blaženi je Alojzije ta pisma napisao za vrijeme svoga zatočenja u 
Krašiću vlč. Miklošu, župniku u Novom Slankamenu. Vlč. Mikloš rođen 
je 1. veljače 1928. u Lipovljanima. Za svećenika Đakovačke i Srijemske 
biskupije zaređen je u Đakovu 14. siječnja 1951. Umro je u svećenič¬ 
kom domu u Đakovu 6. kolovoza 1999. 


1. Pismo vlč. Vladimiru 
Miklošu 

Krašić, 2. siječnja 1957. 

Dragi velečasni! 

Primio sam Vaše cijenjeno pi¬ 
smo. Srdačna hvala na dobrim 
željama k Božiču, koji, kao što do¬ 
bro kažete, napunja napose sveče- 
nička srca novim zanosom, odu¬ 
ševljenjem i spremnošču za žrtve. 

A to je upravo danas potrebno, 
kad su svečenički redovi tako pro¬ 
rijeđeni, pa oni, koji su još tu, mo¬ 
raju podvostručavati svoje snage, a 
to ne ide često puta bez velikih 
žrtava. Hočemo li moči to? Hoče- 
mo, ako se samo držimo uvijek 
opomene svetoga Pavla svome dra¬ 
gom Timoteju: »Propter quam cau- 
sam admoneo te, ut resuscites gra- 
tiam Dei quae est in te per imposi- 
tionem manuum mearum.« Kao 
što se k materijalnoj vatri mora uvi¬ 
jek dodavati nova drva, da se 
uzdrži i eventualno i proširi vatra, 
tako i mi moramo uvijek molitvom, 
meditacijom, pouzdanjem podrža¬ 
vati sveti plamen, koji smo primili 
u času ređenja polaganjem bisku¬ 
povih ruku. 

To želim i ja Vama, dragi ve¬ 
lečasni, u Novoj Godini i kroz čitav 
život. Onda čete uvijek biti i grad 
na gori i lux super candelabrum 
posita. 

Uz blagoslov i pozdrav u Go¬ 
spodinu 

+ Alojzije kard. Stepinac 
nadbiskup zagrebački 


2. Pismo vlč. Vladimiru 
Miklošu 

Krašić, 7. srpnja 1959. 

Dragi velečasni! 

Primio sam brzojavnu čestitku 
k biskupskom jubileju, na kojoj 
Vam srdačno zahvaljujem. Samo ne 
znam, da li je pošta ispravno napi¬ 
sala Vaše ime i prezime, pa ne 
zamjerite, ako sam ga krivo napi¬ 
sao. Ja naime živim u posebnim 
prilikama. Znam da je u starom 
Krašiču prije prvog svjetskog rata 
pošta imala ispravan aparat za pri¬ 
manje brzojava. Sada brzojav za- 
primaju telefonski, pa štošta krivo 
napišu, pogotovo, ako brzojav do¬ 
lazi iz inozemstva. 

Ja sam svoj jubilej sproveo 
čvrsto odijeljen stražama od svega 
svijeta. Niti pisati Vam ne bih smio, 
osim da njima dadem na uvid pi¬ 
smo, da ga oni cenzuriraju. Ali se 
nadam, da če pismo ipak stiči sret¬ 
no do Vas. Sve bi dakako bilo od¬ 
mah drukčije, kad bi, kako vele 
»priznali stvarnost marksizma-ko- 
munizma.« 

Međutim ta »stvarnost« niječe 
Boga, besmrtnost duše, zapovijedi 
Božje i sve, što je s time u vezi. 
Značilo bi dakle za volju te »stvar¬ 
nosti« zanijekati Boga, dušu etc. A 
Spasitelj nas opominje: »Quam 
commutationem dabit homo pro 
anima sua?« Zato su prije kojih 
tisučuosamsto godina u blizini 
Vaše župe nekada krščani rado da¬ 
vali svoje živote, ne samo svoje 
časti, zdravlje, imanja. Ne bismo 
bili dostojni imena tih prvih 



krščana, kad ne bismo slično po¬ 
stupali u sličnim prilikama. 

Ne trebamo se zato bojati za 
sudbinu naše Crkve. Filozof Leib- 
niz imao je za svoj simbol spiralu. 
On je u njoj gledao silu, koje nika¬ 
kav pritisak ne može razoriti, pa je 
zato imao i devizu: »Inclinata re- 
surget!« Savij ju kako hočeš, opet če 
ustati. 

Ja mislim, da ovo puno više 
vrijedi još za našu Crkvu. Tisuču 
puta je u povijesti bila pritisnuta, 
sad više sad manje (danas možda 
najviše) ali je uvijek ustala pom¬ 
lađena. Tako če biti i ovaj put! Neka 
Vas ta misao, dragi velečasni, i Vas i 
Vašu tamošnju braču svečenike, 
drži čvrste i nepokolebive. Uz bla¬ 
goslov i pozdrav u Gospodinu 

+ Alojzije kard. Stepinac 
nadbiskup zagrebački 


Hvala svim čitateljima, što¬ 
vateljima blaženog Alojzija 
Stepinca u domovini i 
širom svijeta, za molitve i 
darove, koji nesebično i ve¬ 
likodušno promiču glas 
svetosti i mučeništva kar¬ 
dinala Alojzija Stepinca. 

UZ I. OBLJETNICU BEATIFIKACIJE 


ADMIRANDUS ET IMITANDUS 
- I divimo mu se i želimo ga slijediti 


Dobro, razumijem da ne može 
svatko biti kardinal, ni nadbi¬ 
skup zagrebački, pa ni obični 
svećenik, ne može svakoga za¬ 
pasti da se školuje na Gregorija- 
ni u Rimu, ali možemo biti 
kršćani, vrijedni i savjesni Kri¬ 
stovi vjernici. U tome je uzoriti 
Alojzije bio uzor, ne samo admi- 
randus, nego i imitandus. I divi¬ 
mo mu se i želimo ga slijediti. 

U jednome samostanu zamo- 
liše me jednom časne glavarice 
da održim sestrama prigodno 
predavanje. Dobro. Kad smo se 
našli u dvorani, najavih slušate- 
ljicama temu. Govorio bih vam o 
sv. Pavlu, o njegovim uspjesima i 
neuspjesima, zavikah. 

Nismo se još pravo ni namje¬ 
stili, dočeka jedna sestra, više u 
šali: »Velečasni, nemojte nam o Pavlu, dajte nam neko¬ 
ga koga možemo bar približno nasljedovati! Tko če u 
njegove visine?!« 

Baš to, velim. Sveti Pavao traži od Korinčana i Ko- 
rinčanki, običnih vjernika i vjernica, bivših pogana: 
»Nasljedovatelji moji budite, kao što sam i ja Kristov« 
(1 Kor 11,1). Slično im je pisao i u 4. poglavlju. Ponovio 
svojim dragim Filipljanima (3, 17), pa opet ljubljenim 
Efežanima (5, 1), i u prvoj Solunjanima dva puta (1,6; 
2,14). A vi ste redovnice, kčeri Božje ljubavi, ne obični 
vjernici, nego krema vjerništva, zato vama o Pavlu. 

Ako se netko i usudi reči da nam je sv. Pavao dalek, 
vremenski i prostorno, odnosno da ga ne možemo sli¬ 
jediti jer se on Božjom objavom uspeo do »trečega 
neba«, dugom cestom sve do »raja« (2 Kor 12, 2. 4), da 
ne možemo pretrpjeti kamenovanja, bičevanja, progo¬ 
ne, brodolome, koje je on pretrpio, meni se čini da 
nitko od nas ne može reči da nam je naš blaženi Alojzi¬ 
je Stepinac dalek i stran. Dapače, bliz nam je kao brat i 
dragi prijatelj: rođen na selu, kao i veči dio nas; iz obi¬ 
telji s više djece kao mnogi od nas; prošao vojsku i 
školu, kao toliki današnji mladiči; prošao dva rata, kao 
mi malo stariji; bio u zatvoru, i u zatočeništvu, kao toli¬ 
ki i tolike. Bio je tu, blizu nas, u Krašiču, u Lepoglavi, u 
Zagrebu. Obilazio Zagrebačkom nadbiskupijom i do¬ 
movinom hrvatskom. Hodočastio po srpanjskoj žegi 


Bi. Alojzije lepoglavski sužanj 


na Mariju Bistricu. Molio se u katedrali i kučnoj kapeli¬ 
ci. Ispovijedao se kao i svaki od nas. 

Dobro, razumijem da ne može svatko biti kardinal, 
ni nadbiskup zagrebački, pa ni obični svečenik, ne 
može svakoga zapasti da se školuje na Gregorijani u 
Rimu, ali možemo biti krščani, vrijedni i savjesni Kri¬ 
stovi vjernici. U tome je uzoriti Alojzije bio uzor, ne 
samo admirandus, nego i imitandus. I divimo mu se i 
želimo ga slijediti. 

A mi smo pozvani ne samo da slijedimo blaženoga 
Stepinca u njegovu ostvarenju blaženstava: bio je siro¬ 
mašan duhom jer je priznavao da mu je sve dano od 
Boga, i krotak po naravi, i žedan istine i pravde, i mi¬ 
losrdan, i čist srcem, i podnosio progonstva, nego smo 
pozvani da slijedimo samoga Krista: čistoga, siro¬ 
mašnoga, poslušnoga; Krista navjestitelja Božje rado¬ 
sti, liječnika, patnika, raspetoga. Krista koji voli Oca, 
koji nam navješčuje i zajedno s Ocem šalje Duha 
odvjetnika. 

Dapače, Krist nas poziva da budemo savršeni kao 
što je savršen Otac naš nebeski (Mt 5, 48), da budemo 
milosrdni kao što je milosrdan Otac naš na nebesima 
(Lk 6, 36), da budemo pravedni kao što je pravedan 
Otac naš koji je na nebesima. 

UZ I. OBLJETNICU BEATIFIKACIJE 


Početkom ove godine u Italiji su objavljene dvije 
knjige o Stepincu. Prva u veljači, pod naslovom: »L’Ar- 
civescovo del genocidio« (Nadbiskup genocida), koju 
je sastavio M. A. Rivelli u izdavačkoj kući »Kaos« u 
Milanu, na 290 stranica. Autor, koji je doktorirao o 
Nezavisnoj državi Hrvatskoj, hvali se da je u knjizi 
iznio na vidjelo dokumentarnu žetvu koja je bila dese¬ 
tljećima skrivana o genocidu za NDH, gdje je sudjelo¬ 
vao katolički kler s nadbiskupom Stepincem na čelu. 
Teze, hipoteze, antiteze koje su ravne imenu izdavačke 
kuće: Kaos! Pravi pravcati kaos. Naslušali smo se 
takvih kaosa iz jugoambasada po svijetu kroz 45 godi¬ 
na. Samo što se nismo zagušili. Dosta nam je kaosa! 
Daj nam malo kosmosa! 

Drugu knjigu objavio je u Vatikanu Giampaolo 
Mattei, ugledni novinar svetostoličkoga dnevnika 
»L'Osservatore Romano«, monografiju pod naslovom 
»II Cardinale Alojzije Stepinac. Una vita eroica«, na 90 
stranica. U pozivu na prezentaciju knjige u Staroj sino- 
dalnoj dvorani, 8. ožujka, piše autor da je knjigu izrav¬ 
no želio Sveti Otac. To je autor i u posveti pošteno 
istaknuo: »Svetom Ocu Ivanu Pavlu II. koji je inspiri¬ 
rao ovu monografiju«. Baš im hvala. I Svetom Ocu Iva¬ 
nu Pavlu i novinaru Giampaolu. Papa je, očito, odlično 
pročitao znakove vremena. A znak vremena u 
Hrvatskoj jest Stepinac. Ne samo od 1934., kad je po¬ 
stao nadbiskupom koadjutorom, ne samo od 1946., 
kad je pred ateističkim i komunističkim tribunalom 
posvjedočio da voli Boga, čovjeka i domovinu, i da je 
kadar život svoj dati za te vrednote, i kada je dao svoj 
život u zatočeništvu 1960., i to sve u komunizmu s 
»humanim licem«. Osobito je znak vremena od prošle 
1998. godine, kada je uzdignut na čast oltara. 

Ako bih glasovao za bitnu rečenicu koja karakteri¬ 
zira Stepinca, onda bih se opredijelio za njegov refren 
na »prežalosnom procesu«, suđenju i inače. Devet mje¬ 
seci prije osude, 17. prosinca 1945., Nadbiskup je dao 
izjavu: »Na sve optužbe, koje su izravno ili neizravno 


»Ako misle ovakovim mjerama slomiti Kato¬ 
ličku Crkvu, onda su velike naivčine, jer Crkva se 
Katolička ne upire niti na kardinala Stepinca niti 
bilo kojeg čovjeka, nego na Isusa Krista, kojega 
zamjenjuje na zemlji Petar, Sveti Otac. 

A Petar ne umire, kako piše na jednoj svjetiljci 
u rimskim katakombama, dok su pomrli i Neroni i 
Henriki i Hitleri i Staljini, a tako će i drugi.« 

(A. Stepinac, Pismo Č. Čekadi, Krašić, 
29. travnja 1958.) 


upravljene na nas, možemo u cijelosti kazati: 'Nem¬ 
amo si što predbacivati. Savjest nam je čista i mirna 
pred Bogom, koji je najvjerniji svjedok i pravedni su¬ 
dac svih naših koraka. Savjest nam je čista i mirna pred 
Sv. stolicom, koja će jednom na temelju izvornih doku¬ 
menata ocjenjivati sve naše djelovanje. Savjest nam je 
čista i mirna pred katolicima ove države, koji mirno i 
trijezno prosuđuju događaje. Savjest nam je konačno 
čista i mirna pred Hrvatskim Narodom, kome krvnim 
vezama voljom Božjom pripadamo, pa mu po svom 
položaju svom dušom služimo, bez obzira na razna 
politička gledanja i političke stranke’« (Benigar, 567). 
Savjest mi je čista! Savjest mi je mirna! Savjest mi ništa 
ne predbacuje! Ako mi vi ne dadnete pravo, dat će mi 
pravo povijest!, uzviknuo je Nadbiskup pred tužitelji¬ 
ma i suditeljima! I dala mu je pravo povijest. Vratila 
mu dug. Izravnala račune. 

Ljepota Stepinčeve savjesti jest u tome, što on nije 
izdigao svoju savjest iznad Crkve. Njegova je savjest 
autentičan Božji glas u okviru Crkve Kristove, po¬ 
dređena savjesti Crkve. Zato 
mu je samo Crkva bila mjero¬ 
davna izreći povijesni sud da 
mu je savjest čista, sveta. Na¬ 
suprot svim kaosima i kao¬ 
tičnim svijestima i savjestima 
u svijetu. I tada i sada. 

U tome je i admirandus e 
imitandus! 

+ Ratko Perić, biskup 



BL Alojzije s djecom nakon jedne 
priredbe ; možda će čitatelji pre¬ 
poznati Blaženikove goste ili do¬ 
maćine. 

CRKVA I DRUŠTVENI POREDAK 



Dr. Alojzije Stepinac: 
Govor na 3. zasjedanju 
Hrvatskoga socijalnog 
tjedna 1938. 

Moralne i socijalne 
prilike u svijetu 

Živimo u doba u kojem je pot¬ 
puno poremećena hijerarhija vri¬ 
jednosti. Dok su nekada na prvom 
mjestu bile duhovne vrednote, da¬ 
nas vidimo obratno. Mišica vrijedi 
danas više nego duh. Fizička sila 
važi danas više nego moralne vred¬ 
note. Ljepota tijela vrijedi danas 
više nego ljepota duše. Otvorite 
samo jedne dnevne novine pa ćete 
se odmah o tome uvjeriti. Oni koji 
danas vrijede u očima svijeta nisu 
više ljudi plemenitog i veliko¬ 
dušnog srca. Oni koji danas vrijede 
u očima svijeta to su razne filmske 
zvijezde, to su prvaci u boksu, to su 
prvaci u raznim utrkama i utakmi¬ 
cama. I tako sude često puta ne 
samo mase, nego i oni koji su na 
čelu naroda. Nastupio je potpuni 
preokret vrijednosti. Dana je pred¬ 
nost vrijednosti materije nad vri¬ 
jednošću duha. Boga, ukoliko ga 
već nisu, nastoje istjerati iz ljudsko¬ 
ga društva, vičući sa starim Židovi¬ 
ma: »Nolumus hunc regnare super 
nos! - Nećemo da ovaj vlada nad 
nama!« Većina ljudi nije više u 
stanju da se izdigne nad pitanje 
želuca. Moralni život u vječnoj je 
opasnosti, napose kad se radi o 
mladeži, koja mora da se kreće u 
milieu, koji je poprimio poganski 
karakter. Kraj takvih prilika nije 
čudo, da je ljudski rod upao u 
anarhiju, a socijalne prilike postale 
su upravo neodržive. »Perditio tua 
ex te Israel! - Propast tvoja od tebe 
je, Izraele!« 

Bijeda ljudskog roda izgleda da 
je dostignula vrhunac. Ako promo¬ 
trimo, kako je došlo do današnjeg 
prežalosnog stanja, neće nam biti 
teško otkriti način, kako da se 


uspostavi opet red u ljudskome 
društvu. 

Uloga Crkve katoličke 

Nitko razuman neće zanijekati, 
da je Crkva katolička od svog 
opstanka do danas bila najjača mo¬ 
ralna i socijalna vlast na svijetu. 
Snagom božanske istine i pravde, 
koju je naučavala i čuvala, djelova¬ 
la je ona neobično snažno i prodira¬ 
la malo po malo u staro pogansko 
društvo Rimskoga carstva, da ga 
kao kvasac potpuno prožme istina¬ 
ma Evanđelja. Njezinu su nauku 
prihvatili bijedni robovi. Pred sna¬ 
gom njezine istine prignuli su gla¬ 
ve carevi u palačama. Pred snagom 
njezine istine sagnuli su glave filo¬ 
zofi. Pred snagom njezine istine sa- 
gnuše se bogataši što plivahu u 
obilju i raskoši. Ona je vratila do¬ 
stojanstvo ženi i majci, ona je 
prezrenog roba učinila opet čovje¬ 
kom. 

Ali Crkva je katolička pošla i 
dalje. Ono što nisu mogli da izvedu 
ni najmoćniji carevi, izvršila je bez 
oružja i fizičke sile katolička Crkva. 
Ona je ukrotila i barbare koji su se 
oborili na Rimsko carstvo, i privela 
ih k svjetlu Evanđelja, i spasila time 
civilizaciju upravo onda, kad se je 
činilo, da joj je svanuo kraj. Prela¬ 


zeći preko granice Rimskog carstva 
i otvorivši riznicu svoga duhovnog 
blaga narodima. Crkva je katolička 
kroz 13 vijekova više nego itko 
drugi doprinosila i ekonomskom 
prosperitetu čovječanstva. Stva¬ 
rajući organizacije za zaštitu rada, 
dala je ona već pred stoljećima 
primjer i podstrek budućim po¬ 
koljenjima, kako se mogu na miran 
način dovesti u sklad suprotni inte¬ 
resi različitih staleža. Crkva je kato¬ 
lička bila na čelu izgradnje jedne 
veličajne civilizacije, kojoj mora 
odati priznanje svatko, koga u pro¬ 
suđivanju stvari vodi ljubav k isti¬ 
ni. 

Ali dok je Crkva na sve strane 
razvijala blagotvorni rad, nijesu 
mirovale ni »Portae inferi - vrata 
paklena« o kojima govori Isus Krist. 
Već u XIV. stoljeću počeše nicati 
proroci, kojih ne manjka do danas, 
govoreći, da će čovječanstvu biti 
bolje, ako se Crkva ograniči na rad 
između četiri zida i ako joj se 
oduzme svaki upliv na javni život. 
Kad je kasnije još pridošla reforma- 
cija (ili bolje deformacija) pod 
vodstvom Luthera i porušila nače¬ 
la zakonitog od Boga danog aukto- 
riteta, bio je širom otvoren kraj 
anarhiji na svakom području ljud¬ 
skog života. Čovječanstvo, koje je 
povjerovalo tim lažnim prorocima, 
može danas mirne duše da uzdah- 

ne sa starim Židovima: »Expectavi- 
mus lucem et ecce tenebrae! - 
Očekivasmo svijetlo a evo tmine!« 
Mjesto blagoslova došlo je 
prokletstvo, mjesto raja pakao, u 
kojem se danas muči ljudsko 
društvo! 

Nije moje da ulazim u detalje, 
jer če to ionako obraditi pojedini 
stručnjaci prigodom ovog Socijal¬ 
nog Tjedna. Ja ču da uprem prstom 
u dva sistema, koji bi htjeli da se 
društveni poredak izradi u njihovu 
duhu. A danas, kad svi vapijemo 
za preuređenjem društvenog po¬ 
retka, važno je upoznati barem u 
najkračim crtama ta dva sistema, 
da ne upadnemo u još gori kaos 
(ako je veči uopče moguč) i da vidi¬ 
mo, nije li jedini spas čovječanstvu 
u onome što uči Crkva, od Boga 
dana učiteljica istine i pravde. 

Kako se razvio i što je 
htio ekonomski 
liberalizam? 

Prvi sistem jest sistem eko¬ 
nomskog liberalizma. On je nužni 
plod protestantske reforme i an- 
tikrščanskog racionalizma. Svojim 
načelima, kojih se drži, doveo je 
društveni poredak do apsurda. 
Njegova su načela otprilike 
ovakva: Čovjek je po svojoj naravi 
slobodno i neovisno biče. Pustite 
ga neka se razvija, kako znade. 
Svatko neka proizvodi i troši, 
kupuje i prodaje kako najbolje zna¬ 
de. Slobodu mora imati i onaj koji 
proizvodi i onaj koji troši i onaj koji 
kupuje i onaj koji prodaje. Slo¬ 
bodna konkurencija bit če najbolji 
regulator proizvodnje i potrošnje. 
To je otprlike ono što je rekao pro¬ 
rok: »Uniusquique in viam suam 
declinavit! - Otišao je svaki svojim 
putem!« Ekonomski liberalizam ne 
poznaje nikakve auktoritete. On 
traži potpunu samostalnost indivi¬ 
dua i jedini mu je cilj lični profit. Ta 
neobuzdana sloboda nužno je mo¬ 
rala dovesti do stanja, na koje da¬ 
nas toliko viče marksistički socijali¬ 
zam, tj. do izrabljivanja slabijih i 
neukih. A nije ni čudo! »Non potest 
arbor mala bonos fructos facere! - 
Ne može, rekao je Krist, zlo drvo 
dobrih plodova rađati!« Zastupnici 


ekonomskog liberalizma zaborav¬ 
ljaju, da se ne radi samo o slobod¬ 
noj volji čovjekovoj, nego da se radi 
o čitavom čovjeku. A taj čovjek po 
svojoj naravi jest socijalno biče. On 
je biče rođeno u društvu i odgajano 
u ljudskom društvu, ovisno čitav 
svoj život o ljudskom društvu, pa 
prema tome nema on samo prava, i 
to neomeđivih prava, nego imade 
također i obaveza prema drugim 
članovima ljudskog društva. On 
imade istina pravo, da ide za svo¬ 
jom ličnom korišču, ali nikad tako 
da pri tome gazi prava drugih čla¬ 
nova ljudske zajednice ili zajednice 
uopče. Tu vrijedi ona »unicuique 
suum!« 

Što je gore, ta sloboda, koju 
nauča ekonomski liberalizam u eko¬ 
nomiji, prenijela se malo po malo na 
sva ostala područja ljudskog djelo¬ 
vanja. Tako smo konačno prispjeli u 
anarhiju današnjeg doba. Dobar dio 
ljudstva upao je u drugi, još gori 
ekstrem, a to je marksistički socija¬ 
lizam. 

Marksistički 

socijalizam 

Po shvačaju marksističkog so¬ 
cijalizma organizacija današnjeg 
ekonomskog života bazira se na te¬ 
meljnim principima kapitalizma, tj. 
na pravu privatnog vlasništva 
sredstava proizvodnje i na pravu 
slobodnog traženja ličnog profita. 
A to je, veli, skroz krivo, jer takova 
prava ne postoje. Zato njihova apli¬ 
kacija nužno dovodi s jedne strane 
do hiperprodukcije, a s druge stra¬ 
ne do nemogučnosti reguliranja 
potrošnje. Tu dakle po nauci mark¬ 
sizma nema drugog lijeka nego da 
se umjesto privatnog vlasništva 
sredstava proizvodnje uvede ko¬ 
lektivno vlasništvo. I kao što god je 
u sistemu ekonomskog liberalizma 
individuum nad kolektivom, nje¬ 
gov interes mora uvijek prevladati, 
tako i obratno u sistemu marksi¬ 
stičkog socijalizma kolektiv je uvi¬ 
jek nad individuom, i njegov inte¬ 
res ima biti uvijek nad interesom 
individua, pa če odmah sve biti u 
redu. Da se s tim stanovištem kato¬ 
lička Crkva ne može složiti, vidi se 
jasno iz enciklike Leona XIII. »Re- 
rum novarum« i Pia XI. »Quadra- 


gesimo anno«. Nijesu istina beste- 
meljni svi prigovori što ih marksi¬ 
stički socijalizam upravlja na adre¬ 
su kapitalističkog poretka društva. 
No zloupotrebe ne dokidaju prava 
na privatno vlasništvo i traženje 
lične koristi, dok se ono kreče u 
granicama pravde. Konačno faktor 
proizvodnje niti je samo kapital, 
niti je samo rad, nego rad i kapital 
zajedno. A marksistički socijalizam 
baziran je na jednom lažnom prin¬ 
cipu, tj. da je rad jedini tvorac vri¬ 
jednosti i bogatstva. Niti je istina 
što tvrdi, da je traženje ličnog profi¬ 
ta uzrok sadašnjeg teškog eko¬ 
nomskog stanja u svijetu. Tako si¬ 
stem marksističkog socijalizma 
hoteči osloboditi radnika, bacio ga 
je u još gori jaram. Neču da ulazim 
u detalje, nego ču samo da iznesem 
ono, što je najviše razlogom, da 
Crkva jedan i drugi sistem odbija 
kao ubitačan za ljudsko društvo i 
društveni poredak. 

Zašto Crkva odbija te 
sisteme? 

I ekonomski liberalizam i mar¬ 
ksistički socijalizam lišili su čovje¬ 
ka njegove ljudske vrijednosti i do¬ 
stojanstva i degradirali ga na nivo 
obične robe. Ni jedan ni drugi ne 
vide u njemu ništa drugo, nego jed¬ 
nostavno radnu silu stanovitog ka¬ 
paciteta sposobnu za proizvodnju i 
stanoviti faktor potrošnje. Ono za 
što se brine ekonomski liberalizam 
ili marksistički socijalizam, nije ni 
čovječja duša, nije ni čovječja sa¬ 
vjest, nisu ni njegove duhovne po¬ 
trebe, potrebe duha i srca, nije spe¬ 
cifično čovjek kao takav. Ne! Sve to 
ukoliko čovjek nije mašina ili živo¬ 
tinja za rad, ne ulazi u račun ni kod 
jednog ni kod drugog sistema. Oni 
vode jedino brigu o proizvodnji i 
potrošnji, o uvozu i izvozu ili ako 
fiočete o jednom skupu ekonomske 
djelatnosti, koja se odvija po zako¬ 
nima posve neovisnim od slobod¬ 
ne ljudske volje. Jedan je i drugi 
skroz na skroz materijalistički i 
glavna mu je svrha i cilj užiti na 
ovomu svijetu. I u tu svrhu spre¬ 
man je i jedan i drugi da poput sta¬ 
rog Moloha proguta i žrtvuje mili¬ 
june ljudskih života, kao što su 
životi kuniča. I zato su i jedan i 

drugi bezdušni, nemoćni i nesposobni da riješe pro¬ 
blem obnove društvenog poretka. 

Cijelo naime biće čovjekovo kazuje mu, da on nije 
isto što i životinja. Cijelo njegovo biće odaje mu 
veličinu do koje gaje Bog uzdigao, kad gaje stvorio i 
postavio gospodarom svega vidljivog stvorenja. »Mi- 
nuisti eum paulo minus ab angelis! - Učinio si ga. Go¬ 
spode, malo manjim od anđela!« I taj čovjek neće se 
nikad pomiriti s time, da spadne na nivo obične živo¬ 
tinje ili roba, kako hoće ekonomski liberalizam ili 
marksistički socijalizam. Zato će se taj čovjek, o tom 
smo uvjereni, prije ili kasnije prikloniti zlatnoj sredini 
koju naučava katolička Crkva u pogledu društvenog 
poretka i njegove obnove. 

Stajalište Crkve 

Dok se je sve u svijetu pokolebalo. Crkva je kato¬ 
lička, ostajući vjerna nauci svog osnivača Krista, 
sačuvala osnovne principe naravnog prava. Ona je 
branila i brani dostojanstvo ljudske osobe, brani pravo 
obitelji, naglašuje poštivanje privatnog vlasništva, 
naglašuje ljubav prema domovini, naglašuje dužnost 
individua prema društvu i društva prema individuu. 
Zato, da se obnovi društvo nije potrebno divljačko 
rušenje, kako ga propagira marksizam, nego valja 
uprijeti prstom, gdje se je ljudski rod udaljio od te¬ 
meljnih principa istine i pravde i zdravog razuma. 
Zato Crkva odbija divlju slobodu, koja ne pozna ništa 
od lične koristi, ali isto tako odbija i svemoć etatizma, 
koji niječe osobnu slobodu i pravo individua. Crkva 
katolička odbija borbu klasa kao ubitačnu po opsta¬ 
nak ljudskog društva. Nasuprot tomu ona naglašuje 
suradnju klasa. A ta suradnja klasa ostvarit će se 
najljepše po dobro organiziranim profesionalnim 
udruženjima, kako ih je nekoć osnivala Crkva, poka¬ 
zala su, da je moguća takova suradnja staleža, gdje će 
jedan član u drugome vidijeti ne opasnog konkurenta, 
nego brata u Kristu, koji jedan drugome pomaže, da 
bude svima dobro. Zadaća dakle zdrave socijalne po¬ 
litike bit će da ostvari takova udruženja prema zahtje¬ 
vima današnjeg vremena. Udruženja, koja valja da 
imaju potrebni auktoritet, bez kojeg nema prave su¬ 
radnje, ali istodobno tako da se ne povrijedi sloboda 
ljudske osobe, koja mora uvijek ostati netaknuta. 

Zadnji uzrok zla 

Zadnji uzrok današnjem teškom stanju čovječan¬ 
stva jest to, što se čovječanstvo udaljilo od Boga. I kad 
je pod uplivom razvratnih ideja razoren kršćanski si¬ 
stem uzajamne pomoći, onemogućeno je čovječanstvu 
da živi dostojnim životom. Ne zato što zemlja ne bi 
bila plodna iil što ljudi ne bi htjeli ili mogli raditi, nego 
zato, jer ne rade više po principima harmonije. Čovjek 
čovjeku nije više brat nego vuk! »Homo homini lu- 
pus!« 

Ako dakle hoćemo, da se ljudsko društvo uistinu 
obnovi, valja da se čovjek opet svim srcem vrati k 
Bogu. Potrebita je prije svega temeljita reforma života. 
Valja poučiti čovjeka, da nije na svijetu zato da uživa. 


nego zato, da provodeći život na zemlji prema načeli¬ 
ma evanđelja, postigne jednom vječni život na nebu. 
Znamo doduše, kako se rado izruguju tome oni, koji¬ 
ma je »bog trbuh«. Ali znamo i to, da život prema 
načelima evanđelja čini čovjeka sretnim već na ovom 
svijetu, pa makar i ne obilovao materijalnim dobrima. 
Svi se sjećamo onoga Lazara iz Evanđelja, što je kupio 
mrvice ispod stola bogataševa. Bio je ipak sretan, jer je 
nosio Boga u srcu. A današnji moderni Lazar, proleter, 
jer su mu krivi proroci iščupali Boga iz srca, postao je 
očajnikom. Valja mu prije svega vratiti vjeru. Vjeru i 
njemu i onima koji ga izrabljuju, da i jedni i drugi 
imaju pred očima zakon Božji i pravdu Njegovu, te da 
rade onako, kako se pristoji onima, koji su svi djeca 
jednoga Oca nebeskoga. 

»Quaerite ergo primum regnum Dei et justitiam 
ejus et caetera omnia adjicientur vobis« rekao je Krist! 
- Tražite najprije kraljevstvo Božje i pravdu Njegovu, 
a sve drugo će vam se dodati!« 

No moderni čovjek pošao je obratnim putem. 
Tražio je najprije »caetera«, to jest hrlio je samo za 
materijalnim probitkom i za uživanjem na ovoj zemlji, 
a brigu za kraljevstvom nebeskim, za spasenjem duše, 
ostavio je drugima. I dogodilo se je ono što se moralo 
dogoditi. Izgubio je jedno i drugo. Zato, ako hoće da 
bude sretan i na ovom i na drugom svijetu, mora poći 
putem koji je označio Krist govoreći: »Tražite najprije 
kraljevstvo Božje i pravdu Njegovu, a sve drugo će 
vam se dodati!« 


Hvala Vam što čita¬ 
te i drugima omo¬ 
gućujete primati gla¬ 
snik »Blaženi Alojzi- 
je Stepinac«. Ako 
navrijeme podmiri¬ 
te svoje obveze pre¬ 
ma Glasniku, on će 
moći redovito izla¬ 
ziti i biti vjesnik 
njegovih vrlina, koji¬ 
ma ga je Bog proslavio za dobro svoje Crkve i 
hrvatskog naroda. Glasnik može svaki čita¬ 
telj i svjedok obogatiti svojim dopisom i 
uspomenama na kardinala Stepinca, ili foto¬ 
grafijom iz njegova života. Ako ste bili dionik 
koje svečanosti priređene u njegov spomen, 
izvijestite o tome putem Glasnika sve prija¬ 
telje i štovatelje kard. Stepinca. 

Pismo p. Bernarda 
Rubinića 

Oberhausen, 18. veljače 1999. 

Nezaboravan je bio moj susret s 
blaženim kardinalom Alojzijem 
Stepincem negdje ljeti 1953. godine 
u Krašiću. 

Služeći vojni rok u Srbiji, bio 
sam na »odsustvu«, i jednog dana 
sam se uputio biciklom iz Plešivice 
u Krašić, do zatočenog kardinala. 

Bio sam tada maturant, klerik 
franjevaca Trećeg reda sv. Franje. 

Ne znam kako sam se probio 
do crkve, ali svakako kardinala 
sam oko 14 sati zatekao u crkvi 
pred oltarom kako kleči i moli. 

Malo oklijevajući zamolio sam 
ga za kratki razgovor. Odmah je 
ustao, poveo me u župni stan, a 
časne sestre zamolio da nešto prire¬ 
de... 

Njegove riječi utjehe i ohra- 
brenja puno su mi pomogle, jer 
sam u vojsci, braneći njegovu nevi¬ 
nost, mnogo pretrpio. Između osta¬ 
loga, a u duhu njegova biskupskog 
gesla, reče mi: »U Boga se pouzdaj. 


pa se ne trebaš ničega bojati, a sve 
ovo će brzo proći...« 

»Vjera je pobjeda koja pob¬ 
jeđuje svijet« bio je moto i na sličici 
moje mlade mise u Plešivici, prve 
nedjelje srpnja 1959. 

Blaženi Alojzije mi je pisao i za 
mladu misu, ali nažalost to je pi¬ 
smo nestalo, iako sam ga ljubomor¬ 
no čuvao. Vjerojatno su ga pogla¬ 
vari, povodom opsade i preme¬ 
tačine samostana na Ksaveru, bili 
uništili. Ali sada ono glavno zašto 
pišem. Meni je kardinal između 
ostaloga u razgovoru rekao ovo: 
»Želio bih se pod stare dane skloni¬ 
ti u samostan Sv. Leonarda u Kota¬ 
rima.« 

On je, vjerojatno, poput mno¬ 
gih iz onog kraja, kao dječak 
hodočastio u samostan sv. Leonar¬ 
da? 

On, nadbiskup i kardinal, sada 
svetac i mučenik, želio se povući u 
tišinu jednog samostana, u ano¬ 
nimnost. Upravo u toj njegovoj 
namjeri i želji odsijeva duboka po¬ 
niznost, ali i sva njegova veličina. 
Tako su rezonirali sveci, a najveća 


među njima, Marija reče: »Pogle¬ 
dao je. Gospodin, na poniznost 
službenice svoje...« 

Ali ... ja kao župljanin župe sv. 
Leonarda ove riječi bi. Alojzija, 
iako ne napisane, smatram njego¬ 
vom oporukom, njegovom po¬ 
sljednjom željom. 

Jasno da mu je mjesto u Kate¬ 
drali, ali možda bi u jednoj od slije¬ 
dećih publikacija o njemu ili u 
»Vjesniku« bilo dobro napisati i 
ovo moje svjedočanstvo. 

Ponosan, i sada još više po¬ 
vezan s bi. Alojzijem, pokrenuo 
sam akciju obnove samostana i 
župe sv. Leonarda u Kotarima. 

Uz pozdrav i poštovanje 
P. Bernard (Ivan) Rubinić 

(Uredništvo drage volje objavljuje 
ovo svjedočanstvo p. Bernarda Rubi¬ 
nića, uz napomenu da Postulator 
nema do sada, u pismenoj ostavštini 
blaženoga Alojzija ili u svjedočanstvi¬ 
ma njegovih suvremenika, potvrdu o 
ovdje iznesenoj Blaženikovoj želji.) 


MOLITVA U ČAST BLAŽENOG ALOJZIJA STEPINCA, 
BISKUPA I MUČENIKA 

Gospodine, Bože naš, 

Ti si blaženom Alojziju Stepincu dao milost 
čvrsto vjerovati u Isusa Krista 
i spremnost trpjeti za njega sve do mučeničke smrti. 

Pomozi nam slijediti njegov primjer i njegov nauk 
da bismo ljubili Krista kako ga je on ljubio 
i služiti Crkvi kako joj je on služio 
sve do darivanja vlastitog života za nju. 

Njegova živa vjera u Isusa Krista i postojana ljubav prema Crkvi 
neka nas učvrste u borbama života na putu vječnoga spasenja. 
/Po njegovom zagovoru udijeli mi milost... / 

Po Kristu Gospodinu našemu. Amen. 

Oče naš, Zdravo Marijo, Sveta Marijo, Slava Ocu... 


Vjernici koji na zagovor sluge 
Božjega budu uslišani, zadobiju 
tjelesno ili duhovno ozdravljenje 
ili koju osobitu milost, neka opis 
uslišanja i kompletnu liječničku 
dokumentaciju dostave na adre¬ 
su: 

Dr. Juraj Batelja, postulator 
Voćarska 106, pp. 110 
10001 ZAGREB 

Svaki dopis na Postulaturu 
blaženog Alojzija Stepinca, ko¬ 
jim se priopćuje primljeno us- 
lišanje ili uspomena, neka 
bude potpisan te obilježen na¬ 
dnevkom i mjestom pisanja. 
Anonimna pisma se ne arhivi- 
raju. Vjernici koji žele ostati 
anonimni, neka to napomenu u 
dopisu. 

Ne napušta nas 
kardinal Stepinac 

(Odlomak iz knjige vlč. Mirka 
Barbarića, salezijanca: Pozdrav iz 
Knina 10.10.1991 Zagreb, 1999-, 
str. 26s., o strahotama proživljeni¬ 
ma u Domovinskom ratu i kušnji 
što ih je iskusio u četničkom na¬ 
silju.) 

Prema Benkovcu smo se vozili 
u naoružanoj pratnji; pored vozača 
vojne policije sjedio je također nao¬ 
ružani vojnik. »Marica« pred¬ 
viđena za zatvorenike. Cijela je 
obložena gustim žicanim kvadrati¬ 
ma bez dodatnog namještaja, može 
se otvoriti samo izvana. Kroz kva- 
drataste prozorčiće slagali smo 
sliku krajolika kojim smo prolazili. 
U jednom trenutku zagrmi glas: 

- »Bolje da čekate u Benkovcu 
nego ovdje. Bit če najviše tri sata 
čekanja, dok ne uspostavimo s 
vašima vezu. Razmjeničemo vas s 
jednim našim milicajcem kojeg su 
vaši zarobili.« Zvučalo je optimi¬ 
stično. Putovanje kroz naselja koja 
ničim ne odaju ratni metež teklo je 
u redu, i samo ga je prekinulo pu¬ 
canje gume na našoj »marici« u, 
čini mi se. Islamu Grčkom. Potom 
nastavljamo kroz sela: Islam La¬ 
tinski i Grčki, Kašič, Smilčič i Bilja- 
ne, sve za nas nova sela, puna živo¬ 
ta. Predivni plodni krajevi. Rano 
poslijepodne seljaci su bili za¬ 


bavljeni svojim poslovima, naselja 
puna djece koja idu u školu... Rav- 
nokotarski kraj pun vinograda i 
vočnjaka, odavao je sigurnost i 
zaštičenost. Da su bili svjesni da su 
»s drugu stranu«, pokazivali su 
znatiželjni pogledi koje je svračala 
»naša« »marica« pračena automo¬ 
bilom zagrebačkih registarskih 
oznaka, kojim upravlja vojna poli¬ 
cija. 

Znam da nas čekaju majka i se¬ 
stre. Majka neče iči spavati dok ne 
dođemo, znam iz iskustva, raz¬ 
mišljam u kavezu za kriminalce. 
Prekidam šutnju kratkim formal¬ 
nim pitanjima. Vozač i pratitelj su 
korektni, kratko odgovaraju. Naš 
bijeli golf je također bio nekakav 
pozitivan znak. 

Stigosmo u Benkovac. Ovdje je 
skoro nastradao predsjednik 
Tuđman uoči prvih izbora, dok je 
bio govorio na osnivačkoj 
skupštini ogranka HDZ-a 18. 
ožujka 1990., kad se Srbin Boško 
Čubrilovič s uperenim pištoljem 
htio probiti do tribine i izvršiti 
atentat. Voze nas do jedne zgrade. 
Po pločama shvačamo da su to pro¬ 
storije društveno-političkih usta¬ 
nova. Najprije nas vode na ponov¬ 
no saslušanje u manju pravokutnu 
zgradu Opčinskog suda, koja se 
nalazi niže Stanice milicije, u koju 
nas vode nakon saslušanja. Ušli 
smo kroz glavna vrata povrh stepe¬ 
nica. Unutra odjekuju srpske na¬ 
cionalističke pjesme. Dva vojnika 
šetuckaju hodnikom. Zanimaju se: 


»Gdje ste ovu dvojicu uhvatili?« 
Ostali u susjednim prostorijama 
gledaju HTV vijesti. Odveli su nas 
malo dalje pred prostorije na koji¬ 
ma su bili natpisi opčinskih ureda, 
koji više nisu u funkciji. Po mojoj 
prosudbi, u tim je prostorijama bila 
vojska. Tako če to biti sve do 
navečer. Odrediše jednog vojnika 
da nas čuva, mogao je imati oko 18 
godina. Njegovo ponašanje i izgled 
odavalo je da je veoma mlad. Imao 
je na sebi pušku i »krušku« o poja¬ 
su, kao i lisice s kojima se poigra¬ 
vao. Punim ustima je »uništavao« 
jednu jabuku. Tu smo čekali - kako 
saznadosmo - novi informativni 
razgovor. U rukama je vrtio lisice, 
što je više podsječalo na igru nego 
neku prijetnju. Ponudio mi je ja¬ 
buku, što sam sa zahvalnošču pri¬ 
mio, i pojeo je. Uz onaj gemišt kod 
Zelenog Hrasta, bio je to obrok za 
cijeli dan. Zeleči ispitati teren kroz 
komunikaciju s njime, isprobao 
sam »kako mi stoje« lisice. Mladič 
je spremno odgovorio mojoj želji te 
mi stavio lisice. Takvog učitelja još 
nisam imao. S ponosom je objašnja¬ 
vao kako funkcioniraju. Kao da je 
bio počaščen da ima ovakvog 
učenika. Ocijenio sam da mlađarac 
nije soja onih koje smo danas sreli 
kod Zelenog Hrasta. Pozitivno se 
odnosio prema nama. Davao je do¬ 
jam kao da je počaščen takvom 
službom. Tako mlad, a okičen 
oružjem. 

Ubrzo dođe »bezbednjak«, 
kako smo zvali oficire koji su 
obično ispitivali, mlađi povisok 
čovjek. Daju nam znak da uđemo 
jedan po jedan. Očima se dogovori- 
smo, i ja prvi uđoh u sudsku pro¬ 
storiju sa stolovima. On je več sje¬ 
dio i uljudno pokazao gdje da sjed¬ 
nem. Postupak sličan onom kod 
Zelenog Hrasta. Uglavnom provje¬ 
rava zapisnik od danas, uspo¬ 
ređuje naše iskaze. Zanimao se za 
sve, službeno i korektno: o našim 
obiteljima, o mojim stričevima i 
gdje su bili i čime su se bavili za 


BI. Alojzije u tijeku jednog pastirskog 
pohoda u Zagrebačkoj nadbiskupiji; 
ako čitatelji znadu , neka nam pomo¬ 
gnu saznati mjesto Blaženikova poho¬ 
da. 

Blaženi Alojzije dolazi na Euharistijski kongres u Starome gradu na Hvaru , 
održanom 18. kolovoza 1940. 


vrijeme Drugoga svjetskog rata; 
gdje živim, što radim, tko stanuje 
sa mnom, imena svih svećenika... 
Ništa nepredviđeno. Nikad bolje 
nisam shvatio i razumio Gospodi¬ 
nove riječi: »Ne budite zabrinuti 
kako ćete i što ćete govoriti, jer će 
vam se onoga časa dati što treba da 
govorite.« (Mt 10, 20) 

No odjednom ulazi neki vojnik, 
baca jednu sliku na stol i pita: 

- »Da li je to slika kardinala Ste- 
pinca?« Pogledao sam i odgovorio: 

- »Jest«. Bila je to uspomena 
svećeničkog ređenja 1976. g. od 
kardinala Kuharića, koji je ta¬ 
dašnjim novoređenicima podijelio 
slike sad već blaženog kardinala 
Stepinca. Tu sliku mi je našao u 
molitvenoj knjizi - časoslovu, gdje 
sam je držao cijelo vrijeme od 
ređenja. Otraga su na njoj pobudne 
svetopisamske riječi. »Budi vjeran 
do smrti i dat ću ti vijenac života!« 
(Otk 2, 10) Vojnik je nastavio sa 
svojim pitanjima: 

- »Znaš li ti da je Stepinac zloči¬ 
nac?« Nadahnut jednim člankom, 
odgovorio sam: 

- »Vidite, vi kažete da je 
zločinac, drugi tvrde, naprotiv, da 
je svetac. Ne znam koje časopise či¬ 
tate, isto pitanje su postavili neki 
uvaženi srpski intelektualci nedav¬ 
no u jednom beogradskom časopi¬ 
su pod naslovom: Zločinac ili sve¬ 
tac? Kako je moguće da o jednoj 
osobi još i danas postoje tako 
oprečna mišljenja - pitaju se oni. 
Dok za jednu osobu postoje tako 
oprečna mišljenja, trebalo bi mno¬ 
go toga osvijetliti i ispitati te dobro 
stvari poznavati kako bi se mogao 
izreći objektivan sud.« Brzo je 
uskočio sa svojim odgovorom koji 
je ponavljao: 

- »On je za nas zločinac, Stepi¬ 
nac je zločinac, i tu se nema što više 
govoriti.« Nisam htio ja baš završiti 
ovu »upadicu« i dodao sam: 

- »Znate li vi da je kardinal Ste¬ 
pinac smetao i Nijemcima i 
ustašama i partizanima i četnicima, 
jer je dozivao u svijest neka djela 
koja su radili, a koja nisu u skladu s 
ljudskim i kršćanskim principima i 
nisu u skladu sa savješću.« U taj čas 
- na moje ugodno iznenađenje - 
uskoči u razgovor službenik koji 


me ispitivao, te prekinu naš nepla¬ 
nirani dijalog: 

- »Ostavi to sada tu, nećemo o 
tome sada diskutirati.« Onako na- 
brušen, brzo se smirio i poslušno 
izašao. Imao sam dojam da je htio 
zaraditi »poene«, vjerujući da će 
naići na podršku službenika koji 
mu je zacijelo bio nadređen. Ispiti¬ 
vač mi je gurnuo sliku rekavši: 

- »To uzmi sa sobom.« Uzeo 
sam. Slika kardinala Stepinca zau¬ 
zela je svoje staro mjesto u molitve¬ 
noj knjizi. Na izlazu iz prostorije 
uspio sam reći Franji da odgovara 
cjelovito i istinito... Hodnikom je i 
dalje šetuckao isti čuvar. A vršio je 
svoju dužnost raspoloženo i do¬ 
brohotno. Čuvao nas. Hvala mu, 
bio je fer, čak zabavan. Spremno je 
odgovarao na pitanja koja sam se 
usudio postavljati oko stanja u 
Benkovcu i izgleda da se Franjo i ja 
vratimo kući. Nakon što je Franjo 
završio svoj razgovor, iz tog dijela 
zgrade pomakli smo se u zgradu 
Policijske stanice, te na hodniku 
čekali daljnju sudbinu. Sjedili smo 
na klupi i slušali bojovne pjesme 
koje su se, bučno intonirane, razli- 
jegale unutrašnjim prostorima. 
Čuvar je bio uz nas. Nitko nas nije 
uznemiravao, uključujući i njega. 
Šetali smo hodnikom, sjedili na 
klupi... sami u svojim mislima. Bilo 


je vremena i za tihu molitvu. Po¬ 
korno smo čekali, živjeli u nadi da 
ćemo »najkasnije za tri sata« poći 
svojim putem. Kad oni riješe neke 
formalnosti, uspostave vezu s naši¬ 
ma... To je tako uvjerljivo pred¬ 
stavljeno, da nije moglo biti dru¬ 
gačije. Što su sati odmicali mi smo 
se više pitali: »Kud vodi ovaj put, 
kud ljude odnosi.« Imali smo vre¬ 
mena za razmišljanje. Misli su se 
natjecale u svojoj kombinatorici. 
Osjećao sam svu nemoć. Na mo¬ 
mente sam sebe vidio kao figuru u 
drami s krvavom scenom, čije kon¬ 
ce vuku srpski politički vođe, pre¬ 
ma davno izrađenom scenariju. 
Ništa nije slučajno, prolazilo mi je 
kroz glavu, premda pojedini 
događaji imaju nevin izgled spon¬ 
tanosti. I šta će, molim vas, mnogo¬ 
brojne četničke vojske i paravojske 
koje dođoše s raznih strana Bosne i 
Srbije ovdje u Hrvatskoj, nego da 
izvršavaju zločine smišljane dese¬ 
tljećima u akademijama, komiteti¬ 
ma, štabovima... Evo, i sad, dok se 
uvlačimo u sebe pod teretom 
tjeskobe, dopiru vijesti prema koji¬ 
ma »svuda samo ustaše navaljuju«. 
Smijem se pomisli da sam i ja 
možda važan gradbeni element tih 
vijesti. 

U čekanju su iscurila i ona tri 
sata nade, i dan je već na izmaku. 
Bez objašnjenja, sve nam se jasnije 

nametala misao da razmjene nema. 
Ako dobiju telefonsku vezu i ako 
naši prihvate, problem je riješen - 
tko bi to više vjerovao? Pratila nas 
je svijest: »Nikom nismo ništa 
nažao učinili, ništa nam nisu mogli 
sumnjivo naći, ni s kim u sukobu 
nismo bili...« Jedina krivnja može 
biti što smo Hrvati. Uto stiže na¬ 
redba dvojice vojnika da pođemo 
za njima. Izašli smo niz stepenice 
pred policijsku zgradu i tu čekali 
što će se s nama dogoditi. Bez 
ikakva su nam objašnjenja zapovje¬ 
dili da sjednemo u naš auto otraga. 
Jedan od njih sjeo je za volan, a 
drugi uz njega s oružjem u ruci. Za 


Svjedočanstvo srpskog 
pravoslavnog 
svećenika Jovana 
Nikolića 

»Nisam osobno poznavao Slu¬ 
gu Božjega Alojzija Stepinca, ali 
sam bio student u Zagrebu kad je 
nadbiskup Stepinac bio suđen. 

Sjećam se velike propagande 
koja je u ono vrijeme stvarana pu¬ 
tem radija i tiska. Što se odrazilo i 
na nekatoličko ozračje. 

Druga prigoda da sam se poza- 
nimao o nadbiskupu Stepincu bilo 
je kad ga je rimski Papa imenovao 
kardinalom 1953. Ja sam tada radio 
kod Akademije znanosti u Zagre¬ 
bu. Mi intelektualci bili smo po¬ 
taknuti da sudjelujemo na jednom 
prosvjedu protiv Kardinala, protiv 
Pape i protiv Katoličke crkve. I ja 
sam sudjelovao, zajedno s mojim 
kolegama iz ureda, ali bez ikako- 
vog uvjerenja, kao da sam bio na 
nekoj šetnji. 

Treći puta slušao sam o Stepin¬ 
cu otprilike 1960.; kad sam bio pa¬ 
cijent u bolnici u Varaždinu. 
Budući da tamo nije bilo dovoljno 
kreveta, tri su osobe spavale na dva 
kreveta. Dogodilo se da sam ja bio 
u krevetu s prijateljem jednog 
srpskog policajca koji je čuvao 
Nadbiskupa u Lepoglavi. Taj mi je 
pripovijedao kako je policajac imao 
veliko poštovanje i udivljenje pre¬ 
ma Stepincu, premda je isti bio 


sutona prolazimo kroz Benkovac, i 
dalje prometnim znakovima: Ki- 
stanje, B. Mostine... Prepoznajem 
put za Knin. Potiho govorim Franji. 
Inače, nema komunikacije s nama 
ni među nama. Noć, loš svjedok, 
sve više pada. Opet je oživio u 
meni Psalam 22 (23): »Pa da mi je i 
dolinom smrti proći, zla se ne 
bojim, jer Ti si sa mnom«, koji će 
me često odsad pratiti. Mladi vozač 
na pravcima bez velikog prometa 
vozi kao po autocesti. Pogledavam 
u jednom času i vidim kazaljku na 
140 km/h. Nisam mogao odoljeti, 
pa rekoh: »Vi zacijelo dobro pozna¬ 
jete ovu cestu dok tako brzo vozi- 


Srbin i komunist. Sjećam se da se 
taj policajac hvalio što je služio Ste¬ 
pinca i spominjao se kako se 
Nadbiskup pokazivao uvijek ulju¬ 
dan prema njemu i prema drugi¬ 
ma. Nadbiskup je često primao pa¬ 
kete čiji je sadržaj redovito dijelio 
drugima. Sjećam se da je govorio 
kako je Nadbiskup često imao kuti¬ 
je cigareta u taški i, premda nije 
pušio, dijelio ih je drugima: za vri¬ 
jeme šetnje, namjerno je ostavljao 
kutije cigareta u grmove trave da bi 
ih drugi zatvorenici mogli pronaći. 

Jer se policajac koji je čuvao 
Slugu Božjega trebao oženiti, taj je 
razmišljao odgoditi sklapanje že¬ 
nidbe ne htijući napustiti nezaštiće¬ 
noga Slugu Božjega. Kad je Nad¬ 
biskup to saznao zamolio ga je da 
pođe bez oklijevanja, da ne raz¬ 
mišlja o njemu. Čestitao mu je i 
udijelio mu je na dar jednu svotu 
novaca. 

Sjećam se da je za vrijeme 
suđenja vlč. Emil Marinović, koji je 
zatim postao biskup s imenom 
Emilijan iz Pakraca, zajedno sa 


te«. Odgovorio mi je suho: »Da, 
da«. To je sve bilo što smo čuli od 
njega. Slijedimo putokaze Knin, 
Knin... Nije više bilo zabune kamo 
nas voze. 

Pozdravismo se s morem, oto¬ 
cima, primorjem i velebitskim hri¬ 
dima. Sunce je nestalo, kao da ga je 
more u daljini progutalo. Pozdra¬ 
vio sam po njemu sve drage ljude, 
svu Hrvatsku, Majku u Hercegovi¬ 
ni, sestre, rodbinu i braću salezijan- 
ce u Zagrebu i drugdje, posebno 
braću u Arbanasima. Kao da umor 
svladava zemlju na domak Knina. 
Mrak je već bio ispunio kninsku 
dolinu. 


drugim pravoslavnim Srbima iz 
Slaveni je svojevoljno pristupio kao 
svjedok u Stepinčevu obranu, ali 
javni tužitelj nije dopustio da te 
osobe svjedoče. 

Znam da je jedan moj župlja- 
nin, prof. Marko Vidaković, tako¬ 
đer i on Srbin pravoslavac, pripre¬ 
mio obilnu dokumentaciju, s pri¬ 
loženim slikama iz kojih je vidljiva 
moralna i materijalna pomoć koju 
je nadbiskup Stepinac, za vrijeme 
rata, od 1941. do 1945. pružio ti¬ 
sućama srpske djece koja su bila 
uzeta iz raznih logora, Sisak i Jase¬ 
novac, i koja su smještena, opskrb¬ 
ljena hranom i odjećom te gostolju- 
bivošću kod nekih obitelji. Zajedno 
s prof. Vidakovićem u zbrinjavanju 
i pomoći te djece sudjelovao je i 
prof. Julije Budisavljević, koji je bio 
liječnik, Šrbin, pravoslavac. 

Nadbiskup Stepinac pomagao 
je sve, bez razlike na podrijetlo, 
rasu ili vjeru. Tko god je trebao 
pomoć bio je zaštićen njegovom ne¬ 
sebičnom pomoći. 


Gospodin Jovan Nikolić, svećenik, župnik i protojerej (kanonik) 
Srpske pravoslavne crkve u Zagrebu, rođen 29. ožujka 1926. u Beo¬ 
gradu, a umro 4. listopada 1998. u Zagrebu. Dana 16. veljače 1993. 
bijaše pozvan i odazvao se kao 70. svjedok u postupku proglašenja 
blaženim Sluge Božjega Alojzija Stepinca. 

Vlč. Nikolić je pred crkvenim sudištem izgovorio svjedočanstvo 
koje ovdje donosimo u cijelosti. 

Alojzije Stepinac pomagao je i 
spasio tolike Židove u Brezovici, 
pomagao je i spasio tolike pravo¬ 
slavce i pokazao se spremnim i ve¬ 
likodušnim prema komunistima, 
opraštajući im sve zlo koje su mu 
nanijeli za vrijeme sudskog po¬ 
stupka. 

Znam da je jedan komunistički 
novinar često napadao Crkvu. Taj 
se novinar zvao Ive Mihovilović. 
Taj novinar nikad nije napadao Nad¬ 


biskupa osobno. Kasnije sam sa¬ 
znao da je razlog takovoga stava či¬ 
njenica da ga je nadbiskup Stepinac 
spasio od jedne presude u Zagre¬ 
bu. 

Proces što su ga komunisti 
upriličili protiv nadbiskupa Stepin- 
ca bio je politčki proces, upravo 
kako se dogodilo i s kardinalima 
Beranom, Mindszentyem i Wiszyn- 
skim, jer se htjelo uništiti Crkvu i 
stvoriti potpuno bezbožnu vlast. 


Zajedno s Katoličkom crkvom 
komunistički je režim progonio i 
Pravoslavnu crkvu. I mi pravoslav¬ 
ci imali smo biskupe, svećenike, re¬ 
dovnice i vjernike koji su bili pro¬ 
gonjeni, zatvarani, i ubijani iz 
mržnje prema vjeri (...). 

Za vrijeme suđenja Nadbiskup 
je mnogo trpio; bio je suđen i osu¬ 
đen iz mržnje prema katoličkoj vje¬ 
ri, zbog čega se s pravom može reći 
da je bio mučenik za istine vjere. 


BLAŽENI ALOJZIJE STEPINAC 

na korijenima hrvatskog kraljevstva u Biskupiji kod Knina 



Lik BI. Alojzija Stepinca, crtež prema 
kipu Ivana Meštrovića, izradio A. Šantić 


Trobrodna katedrala Sv. Marije 
u Biskupiji najveća je po dimenzija¬ 
ma, po dekorativnim ostacima na¬ 
jobilnija, do sada poznata starohr¬ 
vatska crkva. U crkvi se našlo relje¬ 
fa. Najvrijedniji je lik Majke 
Božje s djetetom Isusom u krilu. 
Danas se nalazi u Muzeju 
hrvatskih starina u Splitu. To je 
najstariji lik Majke Božje kod 
Hrvata. Za vrijedna otkrića sta¬ 
rohrvatske povijesti u Biskupiji i 
okolici Knina zaslužan je arheolog 
fra Lujo Marun. O Kninskoj hrvat¬ 
skoj biskupiji pisali su ugledni 
povjesničari: M. Barada, don Frano 
Bulić, F. Šišić, a značajni su za ar- 


Jugoistočno od Knina u Kosovu Polju, 10 km udaljeno, nalazi se selo 
Biskupija. Samim imenom podsjeća na nekadašnje sijelo kninskog 
biskupa. Od početka vladanja kralja Zvonimira stoluje hrvatski 
biskup stalno kod Knina. Zvonimir mu je oko 1077. sagradio katedra¬ 
lu Sv. Marije. Posvećena je 1089. Svečanosti je prisustvovao sam 
Zvonimir. Za hrvatske dinastije jurisdikcija hrvatskih biskupa sezala 
je od zidina dalmatinskih gradova do Drave. Propašću kraljevstva, i 
osnutkom Zagrebačke biskupije, gube hrvatski kninski biskupi na 
kompetencijama, koje su imali na dvorima hrvatskih kraljeva. Bili su 
službenici u kraljevskoj kancelariji i u kuriji. Izgubili su jurisdikciju i 
na teritoriju. God 1185. teritorij kninskog biskupa spao je na tri župa¬ 
nije: Kninsko Polje, Vrliku i Pset. Gubi se naziv hrvatskog biskupa. 
Naslov »Kninskog biskupa« Sv. Stolica dodjeljuje i danas naslovnim 
biskupima. 


heologiju u Biskupiji radovi Radića 
u »Starohrvatskoj Prosvjeti». 

Kninski gvardijan fra Bernar- 
din Topić, kninski rodoljubi, u 
društvu s kiparom Ivanom Meštro- 
vićem, podigoše 1938. spomen 
crkvu kralju Zvonimiru. Nova 
crkva Sv. Marije djelo je kipara Iva¬ 
na Meštrovića. Zidana je pokraj te¬ 
melja starohrvatske bazilike Sv. 
Marije i starohrvatskog groblja u 
Biskupiji. Unutrašnjost crkve, po¬ 
svećena hrvatskoj prošlosti, 
ukrašena je freskama Joze Kljako- 
vića. Iznad oltara postavljen je 
mramorni kip u nadnaravnoj 


veličini Gospe Kraljice Hrvata, dar 
kipara Meštrovića. Nažalost Srbi 
su u Drugom svjetskom ratu razbili 
Gospin kip, a Isusovom glavom 
igrali se »kamena s ramena«. Ošte¬ 
tili su Kljakovićev lik kralja Zvoni¬ 
mira. U Domovinskom ratu Srbi su 
sve katoličke crkve u Kninu i Koso¬ 
vu Polju minirali ili zapalili. Jedino 
je sačuvana Gospina crkva u Bisku¬ 
piji. Ponutrica joj je devastirana, 
Kljakovićeve freske oštećene. Sve je 
obnovljeno. 

Vrijedno je sjetiti se velikog 
slavlja, koje se odigralo 18. rujna 
1938. u Biskupiji kod Knina. Bio je 
to dan posvete nove crkve Sv. Ma- 

Spomenik bi. Alojzija 
Stepinica u Krašiću 
(J. Poljan, 1998.) 


rije Kraljice Hrvata. Kako piše u lje¬ 
topisu franjevačkog samostana u 
Kninu, 17. rujna stigao je u Knin 
vlakom šibenski biskup dr. Jerolim 
Mileta, pod čiju jurisdikciju spada i 
grad Knin. Svečano je dočekan na 
Željezničkom kolodvoru od sveće¬ 
nstva i građanstva. Istog dana do¬ 
putovali su hvarski biskup msgr. 
Miho Pušić i zagrebački nadbiskup 
dr. Alojzije Stepinac. Priređen je i 
njima svečani doček. U večernjim 
satima stigao je banjolučki biskup 
fra Jozo Carić. Poslije svečane de- 
vetnice biskupi i veći broj uzvanika 
bili su na večeri u samostanu. Na 
glavnom trgu drniška glazba drža¬ 
la je koncert. 

U 7 sati došao je u Biskupiju 
šibenski biskup Mileta. Stigli su i 
bogoslovi iz Makarske, koji će 
sudjelovati u posveti crkve. Posve¬ 
ta je trajala četiri sata. Kroz to vrije¬ 
me stizavali su autobusi puni vjer¬ 
nika, privatni automobili i brojni 


pješaci. U 11 sati hvarski biskup 
msgr. Pušić započeo je staroslaven¬ 
sku misu na ostacima stare hrvats¬ 
ke bazilike Sv. Marije. Prisutni su 
zagrebački nadbiskup dr. Stepinac, 
banjolučki biskup Carić i šibenski 
biskup dr. Mileta. Sav okolni pro¬ 
stor prekrila je masa svijeta i hrvat¬ 
skih vodećih rodoljuba sa svih stra¬ 
na Hrvatske. Na koncu je održao 
krasan govor zagrebački nadbi¬ 
skup dr. Alojzije Stepinac. Sve je to 
zabilježio samostanski ljetopisac. 

Imoćani su došli na svečanost 
na čelu sa svojim župnikom. Njiho¬ 
va gradska glazba, zajedno s dr¬ 
niškom, uveličala je svečanost. Pre¬ 
ma dogovoru imali su sastanak s 
blaženim Stepincem na Željez¬ 
ničkoj stanici. Predvođeni svojom 
glazbom, promarširali su ulicama 
Knina uz marševe hrvatskih pjesa¬ 
ma. BI. Stepinac čekao ih je u vago¬ 
nu prvog razreda. Svi su ušli, poje¬ 
dinačno se pozdravili i ponijeli ne¬ 


izbrisivu uspomenu na taj događaj. 
Preživjeli se i danas sjećaju te ve¬ 
ličanstvene proslave. Posebno im 
se usadio u srce susret s blaženim 
Alojzijem. U prigodi njegova uzdi- 
gnuća među blaženike, pričaju o 
dragocjenom susretu sa svetim čo¬ 
vjekom u vagonu na željezničkoj 
postaji u Kninu. 

Za vrijeme Banovine Hrvatske, 
Hrvati su osjetili malko slobode. To 
se očitovalo ovom prigodom za sve¬ 
čanosti posvete crkve Svete Marije 
Kraljice Hrvata u Biskupiji. Bili su 
prisutni i hrvatski političari. Sve bi 
bilo krnje, da nije svojom nazoč¬ 
nošću i svojom pastirskom riječju 
dao pečat toj proslavi zagrebački nad¬ 
biskup, danas blaženi Alojzije Ste¬ 
pinac. Dugo se pričalo o njegovoj 
propovijedi. Šteta, što sadržaj nije 
zabilježen u samostanski ljetopis. 

Ljetopisac u Kninu završio je: 
Bilo je preko stotinu biskupijskih i 
redovničkih svećenika, 28 bogoslo¬ 
va, 7-8000 pučanstva. Svirale su 
dvije glazbe, drniška i imotska. Od 
ranog jutra do kasne večeri auti i 
autobusi su neprestano prevozili. 
Sve je teklo skladno i mirno. Pred¬ 
večer je došlo iz okolnih pravoslav¬ 
nih sela 90 četnika, da izazivaju. 
Ipak, sve je prošlo bez većih incide¬ 
nata. 

Kad su prilike dozvoljavale, 
svake godine svečano se slavila po¬ 
sveta crkve u Biskupiji. S raznih 
strana sakupljali su se vjernici. 
Onemogućeno je bilo za vrijeme 
drugog svjetskog rata. Kad se ova 
crkva popravila od devastacije po¬ 
slije drugog svjetskog rata, ponov¬ 
no su se hodočašća obnavljala. Po¬ 
sebno se to dogodilo oko 1965., kad 
se ponovno okupilo mnoštvo 
hrvatskog pučanstva sa svih stra¬ 
na. Ove 1999. godine proslava se 
održala u nedjelju 19. rujna. 

Crkva Sv. Marije Kraljice Hrva¬ 
ta u Biskupiji kod Knina, simbol je 
hrvatskog kraljevstva, njegovih 
kraljeva i biskupa. Važno je sta¬ 
rohrvatsko Gospino svetište, jer je 
u ostacima bazilike Sv. Marije 
našao najstariji lik Majke Božje kod 
Hrvata. Njegovu otvorenju mnogo 
je doprinio svojim prisustvom, 
ugledom i govorom blaženi Alojzi¬ 
je Stepinac. 

fra Vjeko Vrčić 


KARDINALU STEPINCU 

Za očaj Ti si dao svijetlu nadu 
Za sumnju vjeru što bodri i tješi 

I sve si veći bivao u padu 
Sa srcem što se u mukama smiješi. 

I nisi smio riječ da kažeš blagu 
Bio si kao žrtva svoga duha. 

U strahu da nam udvostručiš snagu 
Skriven od našeg pogleda i sluha. 

Blagoslov Ti si povrh naših njiva 
I dar Božanski napaćenoj grudi 

I pravda koja ponižena biva 
Da uspavane savjesti probudi. 

Jer Tvoja smrt se ne završi smrću 
Ona tek život u dušama budi 

Jer suze što se u očima zgrću 
Blistaju dugom što kroz bol zarudi. 

Ti nemaš smrti! Kralj vjekova sviju 
Što sve živote u rukama ima, 

Međ' sjajne zvijezde što na nebu siju 
Tebe je samo uzdigo nad svima. 

A. Đ. 

Nadbiskup koadjutor dr. Alojzije Stepinac u Koprivnici 

Sjećanja jednog pučkoškolca 


Nadbiskup koadjutor dr. Alojzije 
Stepinac prvi put u Koprivnici 

U gradu Koprivnici vidio sam nadbiskupa 
koadjutora dr. Alojzija Stepinca 21. svibnja 1935. godi¬ 
ne, kada je zajedno s hrvatskim metropolitom dr. An¬ 
tunom Bauerom došao u naš grad podijeliti sakra¬ 
ment sv. Potvrde. Njihovom svečanom dočeku sudje¬ 
lovao sam kao učenik prvog razreda pučke škole pod 
nazorom učitelja. Tom prilikom stajao sam u »špaliru« 
odnosno u redu, uz put, kojim su prolazili crkveni do¬ 
stojanstvenici i ostali uzvanici na putu prema župnoj 
crkvi. Iz prvog sam reda dobro vidio i upamtio neke 
sudionike povorke. Najviše su mi ostala u nezaborav¬ 
nom sječanju dva svečenika, i to po posebnoj odječi. 
Jedan od njih bio je stariji, a drugi veoma mlad i 
mršav; to je bio nadbiskup koadjutor dr. A. Stepinac. 

Svečani doček bio je upriličen kod kapelice Majke 
Božje žalosne na Grantulama. Danas je to obnovljena i 
uređena kapelica u ulici dr. Ante Starčeviča u blizini 
Upravne zgrade dioničkog društva Podravka. Na 
mjestu dočeka bilo je prisutno mnoštvo ljudi i po¬ 
stavljen slavoluk. Poslije pozdravnih govora što su ga 
održali koprivnički župnik g. Stjepan Pavunič i pred¬ 
stavnici vlasti, svi sudionici dočeka krenuli su od sla¬ 
voluka u povorci središtem do župne crkve sv. Nikole. 
Neizbrisivo mi je ostao u sječanju velik broj prisutnih 
svečenika, zatim vatrogasaca u svečanim uniforma¬ 
ma, športaša: biciklista, hrvača, nogometaša i planina¬ 
ra, učenika osnovne škole i gimnazije, te članova poje¬ 
dinih društava i građana, koji su svojim sudioništvom 
uveličali ovu proslavu. 

Vrijedno je napomenuti, kako je to bio prvi posjet 
mladog nadbiskupa koadjutora gradu Koprivnici i 
ovom dijelu Podravine. 

O tom dolasku i boravku dvaju nadbiskupa u Ko¬ 
privnici i ovom dijelu Podravine, ondašnji koprivnički 
župnik g. Stjepan Pavunič u spomenici župe sv. Niko¬ 
le među ostalim je napisao: »Sv. Potvrdu u kopriv¬ 
ničkom kotaru od 21. V. do 2. VI. 1935., historijsko 
slavlje doživio je starodrevni grad Koprivnica u god 
1935. od 21. V do 23. V. 1935. Oba Natpastira: dr. An¬ 
tun Bauer i dr. Alojzije Stepinac, zagrebački Ordinarij i 
Koadjutor počastili su svojim visokim posjetom grad 
Koprivnicu i župu. Doček je bio vanredno svečan, 
srdačan. Mnoštvo svijeta napunilo je ulice kada su oba 
dostojanstvenika prolazila u procesiji u župnu crkvu 
sv. Nikole okruženi mnogobrojnim svečenstvom i 
pračeni mnoštvom građana od najuglednijih do 
najskromnijih. U crkvi je mnoštvo saslušalo sa 
največim mirom mudro razlaganje Nadbiskupa 
Koadjutora dr. Stepinca o neizmjernoj vrijednosti sv. 
Vjere, koja je čovjeku največe blago, biserje i drago ka¬ 
menje u ovoj suznoj dolini a največa utjeha intelegen- 


Kako po godinama života pripadam generaci¬ 
ji koja je djetinjstvo i mladost provela u vre¬ 
menu između dva svjetska rata i poratnom 
dobu (rođen sam 1927. godine), u tom sam 
vremenu dosta toga doživio i preživio. Neki 
od tih događaja su nezaboravni. Jednih se 
rado, a drugih nerado sjećam. Ovom ću pri¬ 
likom iznijeti svoja sjećanja na kardinala dr. 
Alojzija Stepinca. 


tu i siromašnom rataru u posljednjem trenutku života. 
A ipak našlo se ljudi, koji su svetu djedovsku vjeru 
odbacili pa se priklonili cisternama mjesto da su ostali 
kod pravog izvora božanske istine, pravice i ljubavi.« 

U koprivničkim tjednim Podravskim novinama, u 
broju od 25. svibnja 1935. godine, na cijeloj prvoj stra¬ 
nici pisalo je: »Veliko crkveno slavlje u Koprivnici. 
Svečanost prilikom dijeljenja sv. Potvrde, koju je pri¬ 
milo 2200 vjernika. Svečani doček i ispračaj Njihovih 
Preuzvišenosti Hrvatskog Metropolite i Nadbiskupa 
koadjutora.« U propovijedi koju je održao Nadbiskup 
koadjutor prigodom svečane sv. Mise u župnoj crkvi 
istaknuo je: »Pravi katolik nikada ne smije dati povo¬ 
da vlastima na uredovanje.« Dr. Alojzije Stepinac je 
drugi dan, tj. 23. svibnja u poslijepodnevnim satima, 
otišao iz Koprivnice u naselje Koprivnički Bregi i tamo 
nastavio dijeljenjem sv. Potvrde kao i u ostalim župa¬ 
ma koprivničkog dekanata.« 

U zagrebačkom ilustriranom časopisu »Svijet«, u 
lipanjskom broju iz 1935. godine, tiskano je i objavlje¬ 
no novinsko izvješče pod naslovom »Svečanost sv. 
Potvrde u Koprivnici«. Uz članak objavljene su i tri fo¬ 
tografije u svezi s tom svečanošču. U tekstu je između 
ostalog napisano, kako je nadbiskup dr. Antun Bauer 
rekao u Koprivnici: »Moj nasljednik nadbiskup 
koadjutor radost mi je u životu, a bit če mi utjeha u 
času smrti.« 

Nakon dvije godine ponovno 
u Koprivnici 

Drugi put sam vidio nadbiskupa koadjutora dr. 
Alojzija Stepinca u Koprivnici na Euharistijskom kon¬ 
gresu, koji je održan od 7. do 9. kolovoza 1937. godine. 
Tada sam bio učenik trečeg razreda pučke škole. Tih 
dana, sječam se, bilo je u gradu mnoštvo ljudi, ne 
samo iz grada i okolice, več i iz obližnjih krajeva 
Međimurja, Zagorja, Prigorja i skoro cijele Podravine. 
Tom prilikom sudjelovao sam s ostalim učenicima ko¬ 
privničke pučke škole svečanom dočeku Nadbiskupa 

Nadbiskup Stepinac u Koprivnici; 
fotografiju proslijedio Postulaturi dr. 
Milivoj Kovačić. 


koadjutora kod slavoluka, koji je 
bio postavljen u središtu grada. 
Također sam bio u župnoj crkvi na 
jednoj sv. Misi, koju je služio i na 
njoj održao kraću propovijed dr. 
Alojzije Stepinac. 

O tom veličanstvenom Euhari- 
stijskom kongresu opširno je napi¬ 
sao koprivnički župnik g. Stjepan 
Pavunić u župskoj spomenici. 
Nadbiskup koadjutor stigao je u 
Koprivnicu prvi dan održavanja 
Kongresa tj. 7. kolovoza 1937. godi¬ 
ne. Na ondašnjem trgu kralja Alek¬ 
sandra (današnjem Zrinskom trgu) 
kod slavoluka dočekalo ga je 
mnoštvo svijeta, koji je ispunio 
skoro cijeli trg. Dalje navodi kro¬ 
ničar, kako je drugog dana Kongre¬ 
sa dr. Alojzije Stepinac na večer bio 
nazočan prikazivanju pasionskih 
igara Muke Isusove, a na završetku 
je pohvalio izvođače za uspješno 
prikazivanje igrokaza. 

Zagrebačke dnevne novine 
Hrvatska Straža od 10. kolovoza 
1937. godine objavile su na cijeloj 
prvoj stranici izvješće sa Kongresa 
pod naslovom: »Hrvatski narod 
Podravine progovorio je o katoli¬ 
cizmu i hrvatstvu«. U podnaslovu 
je tiskano: »Velebno euharistijsko 


slavlje u Koprivnici«. Ovo opširno 
novinsko izvješće napisao je ured¬ 
nik novina, sudionik kongresa dr. 
Janko Simrak. 

Prema novinskim izvješćima 
zagrebačkih i koprivničkih novina. 
Kongres u Koprivnici završio je 
svečanom i veličanstvenom teofo- 
ričnom-bogonosnom procesijom. 
U toj procesiji Presveto otajstvo no¬ 
sio je nadbiskup koadjutor dr. Aloj¬ 
zije Stepinac, koji je na završetku 
procesije ispred župne crkve svim 
nazočnima dao završni blagoslov s 
Presvetim. 

Blagoslov novo otvorene 
željezničke pruge 
Koprivnica-Varaždin 

Kao učenik četvrtoga razreda 
osnovne škole, bio sam nazočan 
svečanom otvorenju nove željez¬ 
ničke pruge Koprivnica-Varaždin, 
koje je održano 16. prosinca 1937. 
godine u Koprivnici, uz posvetu 
zagrebačkog nadbiskupa dr. Aloj- 
zija Stepinca. 

Svečano otvorenje nove željez¬ 
ničke pruge bilo je službeno od¬ 
ređeno za 12. prosinca 1937. Prema 
službenom državnom protokolu 
bilo je predviđeno i najavljeno, da 
će na otvorenju posvetu pruge oba¬ 
viti nadbiskup koadjutor dr. Aloj¬ 
zije Stepinac. Međutim, u među¬ 
vremenu je u Zagrebu umro zagre¬ 
bački nadbiskup dr. Antun Bauer, i 
13. prosinca 1937. njegovo tijelo 
stavljeno je u kriptu Zagrebačke 
katedrale. Zbog toga je dan otvo¬ 
renja i posvete nove pruge po¬ 
maknut na 16. prosinca 1937. godi¬ 
ne. 

S učenicima osnovne škole i 
gimnazije sudjelovao sam na sve¬ 
čanom otvorenju željezničke pru¬ 
ge. Bio je to veliki, nesvakidašnji i 
nezaboravni događaj u ono vrije¬ 
me, za nas učenike i mladež. 

Svečanost je započela velikim 
skupom ljudi kod nove zgrade ca¬ 
rinarnice i uz prugu. Ovdje, kao i u 
gradu, zamijetio sam taj dan mno¬ 
go uniformiranih policajaca i žan¬ 
dara, što je bilo u svezi s dolaskom 
i nazočnošću svečanosti ondašnjeg 
ministra prometa i izaslanika kralja 
Aleksandra, divizijskog generala, 
koji su na to svečano otvorenje 


došli iz Beograda. Kada je skupina 
uzvanika krenula prema početku 
novosagrađene pruge vidio sam 
tada, iz stanovite udaljenosti, meni 
dobro poznatog našeg kopriv¬ 
ničkog župnika g. Stjepana Pavu- 
nića i zagrebačkog nadbiskupa dr. 
Alojzija Stepinca s mitrom i u 
svečanoj biskupskoj odjeći, u 
pratnji još nekoliko svećenika. Ka¬ 
snije sam doznao da je to bio prvi 
javni i službeni obred koji je dr. 
Alojzije Stepinac obavio kao novi 
zagrebački nadbiskup i hrvatski 
metropolit. 

O tom događaju, kraći zapis u 
spomenici koprivničke župne 
crkve ostavio je župnik g. Stjepan 
Pavunić, koji je i osobno bio sudio¬ 
nik posvete i otvorenja željezničke 
pruge Koprivnica-Varaždin. 

U koprivničkim tjednim Po¬ 
dravskim novinama, broj 51 od 18. 
prosinca 1937., opširno na prvoj 
strani bilo je napisano: »Svečano 
otvorenje željezničke pruge Ko¬ 
privnica-Varaždin. Crkveni obred 
obavio je Hrvatski Metropolita, a 
simbolički čin otvorenja obavio je 
izaslanik Njegovog Veličanstva 
Kralja u prisutnosti članova 
Kraljevske Vlade, predsjednika Se¬ 
nata članova Narodne Skupštine i 
brojnih odličnika«. Među ostalim o 
tom događaju je napisano: »Ovu 
posvetu - svoj prvi službeni obred 
u svojstvu nadbiskupa - popratio 
je preuz. g. hrv. metropolita dr. Ste¬ 
pinac govorom koji je započeo mo¬ 
litvom: 'Na put mira i napredka 
poveo nas Svemogući i milostivi 
Gospod.'« 

U svom govoru istaknuo je 
preuz. g. nadbiskup dr. Stepinac 
želju, da ova pruga služi u prvom 
redu ciljevima mira, jer će tada 
služiti i napretku hrvatskog naro¬ 
da, koji ne želi ništa drugo nego da 
na svom ognjištu uživa plodove 
svoga truda i svoje muke u miru i 
zadovoljstvu.» 

Bio je to moj treći, a u 1937. go¬ 
dini drugi, nezaboravni susret s dr. 
Alojzijem Stepincem, za vrijeme 
njegova boravka u Koprivnici. 
Susrete sam doživio kao učenik 
prvog, trećeg i četvrtog razreda ko¬ 
privničke osnovne škole. 

Koprivnica , 28. svibnja 1999. 

Dr. Milivoj Kovač ić 

HODOČAŠĆE S BLAŽENIM ALOJZIJEM STEPINCEM 

PREMA OČEVOJ KUĆI (2) 


»Treća i posljednja pripremna godina za 2.000 jubi¬ 
lej kršćanstva, godina 1999., imat će zadaću da 
proširi horizonte vjernika prema samoj Kristovoj per¬ 
spektivi: perspektivi 'Oca koji je na nebesima' (usp. 
Mt 26,45), od koga je poslan i kome se vratio (usp. Iv 
16, 28).« (Apostolsko pismo Nadolaskom trećeg 
tisućljeća, Ivana Pavla II., 10 studenoga 1994., br 49) 
»Sav je kršćanski život kao veliko hodočašće prema 
Očevoj kući, čija se bezuvjetna ljubav prema svakom 
ljudskom stvorenju svaki dan posebno otkriva, a po¬ 
sebno prema 'izgubljenom sinu'.« Jubilej tako postaje 
»veliki čin hvale Ocu«. (Isto) 

Piše: Celestin TOMIĆ OFMConv. 


5 . Bogohulstvo 

Završavajući propovijed na temu knjige Izlaska (VI), bi. 
Alojzije Stepinac veli: »Braćo, ne bi li se sav naš narod morao 
duboko zamisliti, kad čuje što je ime Gospodnje? Jer ne zna¬ 
mo, da li ga se gdje na svijetu više grdi i huli negoli u našem 
narodu. Sto se onda čudite teškim bičevima Božjim? Sto se 
čudite raznovrsnim kaznama Božjim koje nas stižu? Ne za¬ 
boravite nikada ovih riječi: 'Ja sam koji jesam! 1 Jao čovjeku 
koji zaboravi na tu veliku istinu. 

Sveto Ime Božje nije prazna stvar, nego predstavlja neo¬ 
graničeno znanje i neograničenu moć.« 

BI. Alojzije Stepinac bio je veliki revnitelj protiv bo- 
gohulstva. Kao koadjutor, 23. lipnja 1937., vjernicima izdaje 
opširnu okružnicu o psovki i kletvi. On veli: »Kao strašna 
bura i užasan vihor dižu se dnevice k Bogu kletve i psovke, 
one hoće da obore Božji prijestol, one najogavnije pogrde do¬ 
bacuju u Božje lice, one najveću sramotu nanose Bogu, presv. 
Trojstvu, bi. Djevici Mariji, anđelima, svecima i čitavom 
nebu, pa kako možemo pomisliti, da će Gospodin ostaviti 
neosvećena ova najsramotnija djela protiv njegova veličan¬ 
stva i njegove svetosti?« 

I poziva na sveti boj: »Ne krvavi boj puškama i mačem, 
nego djelima samozataje i pokore, posta i molitve. Boj pou¬ 
kom, boj kome je konačni cilj očišćenje naših srdaca od bo- 
gumrske psovke i preporod i posveta pojedinca i čitavog na¬ 
roda Bogu i presv. Srcu Isusovu.« (KL 88/1937/305s) 

Iste godine na blagdan Krista Kralja potiče članove Ka¬ 
toličke akcije, da u program za iduću godinu na prvo mjesto 
stave borbu protiv kletve i psovke. Razlog mnogim našim 
teškim narodnim nesrećama i nedaćama valja tražiti upravo 
tu. »Kakav blagoslov može imati prosvjeta i znanost, politi¬ 
ka i sve drugo onog naroda, koji dan za danom siplje najgad- 
nije psovke protiv Boga, svoga Stvoritelja?« Sveto pismo 
veli: »Koji ga proklinju bit će istrebljeni!« (Ps 36, 22; KL 
88/1937/534) 

Godine 1938., kao novoimenovani predsjednik biskup¬ 
skih konferencija, potiče biskupe Jugoslavije da na blagdan 



Sveti Otac blagoslivlje moćnik bi. Alojzija Stepinca na misi 
beatifikacije u Mariji Bistrici, 3. listopada 1998. 


Zaštite sv. Josip'a, izdadu zajedničku pastirsku poslanicu 
upravljenu svim katolicima o dužnosti štovanja sv. Imena 
Božjega. U njoj ističe kako je kletva i psovka velik i težak gri¬ 
jeh, prava ludost, najveća prostota, divljaštvo, surovost, po¬ 
manjkanje odgoja. (KL89 /1938/209-212,221-222,233-235) 

U svojoj okružnici, 24. siječnja 1940., u vezi s proslavom 
1300-godišnjice prvih veza sa Svetom Stolicom, bi. Stepinac 
poziva vjernike u borbu protiv bogumrske psovke i kletve. 
(KL 91/1940/49) On taj poziv ponavlja i 31. siječnja 1942. 

U svrhu zadovoljštine uvodi pokorničke procesije: 3. li¬ 
stopada 1943. u svetište Majke Božje u Remetama; na blag¬ 
dan Krista Kralja, 31. listopada 1943. u Zagrebu; 17. rujna 
1944., u Remetama. Tom prigodom u svojoj propovijedi veli: 
»Ima razloga strahovanju za bogohulce i psovače, za narode, 
koji podnose one, što povlače po blatu sv. Ime njegovo. Svi, 
dakle, na posao, koji ljubite ovu našu ispaćenu domovinu. 
Psovka mora biti iskorijenjena iz naše sredine. I onda ćete 

Ivan Pavao II. pozdravlja hodočasnike i štovatelje bi A loj zija Stepi nc a 
na misi Alojzijeve beatifikacije, 3, listmpada 1993. 


vidjeti, što znače riječi prorokove: 'Bl¬ 
ago narodu, koji ima Gospodina za 
Boga!'« (Ps 143,15; KL 95/1944/453s.) 

BI. Stepinac pokrenuo je i Tjedne 
protiv psovke. 15. travnja 1945., u pro¬ 
povijedi na kraju posljednjeg tjedna 
protiv psovke, bi. Stepinac kaže, kako 
je psovka nepravda protiv Boga Stvori¬ 
telja, Otkupitelja, Posvetitelja. On veli: 
»Stidite se, psovači! Vaše psovke su do¬ 
prinijele najveći dio, da su ovolike stra¬ 
hote snašle našu zemlju, i da im se još 
uvijek ne vidi kraja.« Propovijed je za¬ 
ključio riječima: »Psovači, stidite se! Da 
li je to zaslužio Bog, da mu pljujete 
svojim poganim ustima u lice? ... Ako 
je ikada bio čas, da svim silama zagra¬ 
bite, da se istrijebi ova sramota iz naše 
sredine, psovka, onda je to sigurno da¬ 
nas. Svima nam je na srcu spas našega 
naroda, naše domovine.« (KL 

96/1945/117s.). 

Naš Bog je Otac 

U mnogim se religijama vrhovno 
božanstvo naziva »ocem« bogova i lju¬ 
di. 

U Izraelu, Bog je »otac«, ukoliko je 
Stvoritelj svijeta (Pnz 32, 6), »otac« 
Izraela, »prvorođenca« (Izl 4, 22), 
»otac« kralja Izraelova (2 Sam 7, 4), 
»otac sirota i udovica« (Ps 68, 6). U Ka¬ 
tekizmu Katoličke crkve izriču se dva 
vida: Bog je izvor svega, i dobrota i 
nježnost za svu ljudsku djecu. (KKC 
238) 

Isus je objavio da je Bog »Otac« u 
nečuvenom smislu: nije to tek kao 
Stvoritelj; on je vječno Otac u odnosu 
prema svome jedinorođenom Sinu, a 
ovaj je opet Sin samo u odnosu prema 
svome Ocu. (KKC 240) 


Čovjek je stvoren na sliku Božju, u 
Isusu Kristu Božje dijete, i svi ljudi su 
braća međusobno, bez obzira na boga¬ 
tu raznolikost osoba, kultura i naroda. 
(KKC 361) 

Djeca smo jednoga Oca 

U okružnici O euharistijskom kon¬ 
gresu u Budimpešti (20. veljače 1935.) 
piše: »Euharistija je na poseban način 
veza ljubavi. Euharistija je dar Božje 
ljubavi za sve narode. Po njoj sjedimo 
kao djeca jednoga Oca oko jednoga sto¬ 
la i lomimo jedan te isti kruh s neba... 
Euharistija postaje na taj način ona 
otajstvena veza, koja svojim nitima 
najneposrednijeg bratstva i sestrinstva 
povezuje i pojedince i narode preko 
sviju državnih granica, narodnih razli¬ 
ka, kulturnih nejednakosti i raznih 
oprečnih zemaljskih interesa u jednu 
veliku obitelj.« 

Na svršetku duhovnih predavanja 
u korizmi godine 1938., dotaknuvši se 
pitanja modernog rasizma, bi. Stepinac 
veli: »Svi su narodi djeca Božja i zato 
svi vape k Bogu: 'Oče naš, koji jesi na 
nebesima'.« (.Hrvatska straža , 

29.III.1938., br. 72) 

U snažnoj i odvažnoj propovijedi 
protiv rasističkog ludovanja, na blag¬ 
dan Krista Kralja, 28. listopada 1942., 
jasno kaže: »Svi narodi i rase potječu 
od Boga. Stvarno postoji jedna rasa, a 
to je Božja rasa. Njezin rodni list nalazi 
se u knjizi Postanka, kad je ruka Božja 
iz gliba zemaljskoga sazdala prvoga 
čovjeka i udahnula mu životni duh 
(Post 2, 7). Na sličan način načinio mu i 
družicu... 

Pripadnici te rase mogu biti više ili 
niže kulture, mogu biti bijele ili crne 


boje, mogu biti odijeljeni oceanima, 
mogu živjeti na sjevernom ili južnom 
polu, ali bitno ostaju rasa, koja od Boga 
proizlazi i Bogu ima da služi prema 
normama naravnog i pozitivnog zako¬ 
na Božjega, zapisanog u srcima i duša¬ 
ma ljudi i objavljenoga po Sinu Božje¬ 
mu Isusu Kristu, vladaru svih naroda... 

Svi oni bez razlike, bili pripadnici 
ciganske rase ili koje druge, bili Crnci 
ili uglađeni Europejci, bili omraženi Zi¬ 
dovi ili ponositi Arijci, imadu jednako 
pravo da govore: 'Oče naš, koji jesi na 
nebesima'.« 

U propovijedi na Papin dan, 14. 
ožujka 1943., reče: »Čovjek nije nikakav 
slučajni učinak maglovite ateističke re¬ 
volucije, nego djelo volje Stvoritelja, 
koji je progovorio i u život izveo odlu¬ 
ku: 'Načinimo čovjeka na sliku i priliku 
svoju'. 

Svaki, dakle, čovjek, bez obzira ko¬ 
joj rasi ili naciji pripadao, bez obzira da 
li je svršio sveučilište u kojem kultur¬ 
nom središtu Europe ili ide u lov za 
hranom u prašumama Afrike, svaki od 
njih jednako nosi u sebi pečat Boga 
Stvoritelja i imade svoja neotuđiva pra¬ 
va, koja mu ne smije oteti ili ograničiti 
samovoljno nijedna ljudska vlast.« 

Isto naglašava i na blagdan Presve¬ 
tog Trojstva, u katedrali, godine 1943.: 
»Svi bez razlike, kojemu drago jeziku 
ili narodu pripadali, vuku svoje podri¬ 
jetlo od Boga Trojednoga... Svi bez raz¬ 
like, stanovali na sjevernom ili južnom 
polu, bili oni bijele ili crne kože, bili oni 
arijske ili nearijske rase, bili visoke nao¬ 
brazbe ili nepismeni, imadu jednu te 
istu ljudsku narav, koja je složena od ti¬ 
jela i besmrtne duše. Svi imadu zajed¬ 
ničko obitavalište. Svi imadu jedan te 
isti nadnaravni cilj, a to je Bog, vječna 
sreća svakog ljudskog srca. Ljudski je 
rod zapravo jedna velika obitelj...« 

U načelnoj propovijedi na svršetku 
velike pokorničke procesije, na blag¬ 
dan Krista Kralja, 31. listopada 1943., 
bi. Stepinac neustrašivo naviješta nauk 
Crkve - Kristov nauk riječima: »Kato¬ 
lička Crkva pozna samo rase kao tvore¬ 
vine Božje, a ako koga cijeni više, to je 
onaj koji ima plemenitije srce, a ne jaču 
pesnicu. Za- nju je čovjek jednako Crnac 
iz Centralne Afrike kao i Europejac. Za 
nju je kralj u kraljevskoj palači upravo 
tako čovjek kao i zadnji siromah i Ciga¬ 
nin pod šatorom. Ona među njima ne 
pozna bitne razlike, ukoliko su ljudi: je¬ 
dan i drugi ima neumrlu dušu, jedan i 
drugi su istoga kraljevskog podrijetla, 
vukući svoju lozu od Boga Stvoritelja... 

Naš bližnji, zvao se kako mu dra¬ 
go, nije šaraf u državnoj mašini, bila 
ona bojadisana crveno ili crno, sivo ili 

zeleno, nego je slobodno dijete Božje, 
brat naš u Bogu.« 

Prigodom procesije u čast Majke 
Božje Lurdske, u svibnju 1942., bi. Ste- 
pinac naglašuje: »Da, pravi odnos pre¬ 
ma bližnjemu zahtijeva, da u njemu ne 
gledamo zvijer, nego čovjeka, dijete 
Božje, kao što smo i mi sami; braču, 
koju smo dužni ljubiti, jer svi zajedno 
moramo govoriti: 'Oče naš, koji jesi na 
nebesima.'« 

Tumačeči knjigu Izlaska (XLV), go¬ 
voreći o ludosti praznovjerja, veli: 
»Čuvajmo, dakle, svoje dostojanstvo, 
kojim nas je Bog obdario, i razum koji 
nam je On dao da služimo se na slavu 
imena Njegova, kao dobra djeca Njego¬ 
va, a ne da budemo robovi i sluge 
đavla vračenjem i sličnim ludorijama.« 

Objavljujuči Oca, Isus Krist nam 
otkriva i dostojanstvo čovjeka. Sv. Ire- 
nej piše: »Među narodima je 'proslavlj¬ 
eno ime našega Gospodina, po kojem 
se slavi Otac i po kojem se proslavljuje 
čovjek’.« 

Tu veliku krščansku istinu ističe i 
bi. Alojzije. U svakom čovjeku gleda 
sliku Očevu. U objavi Oca, Isus nam 
otkriva i dostojanstvo žene, djeteta, si¬ 
rote, starca, bolesnika, hendikepiranih, 
ostavljenih, pogaženih, progonjenih... 

Bog - dobri Otac 

Promatrajući slabosti, grijehe, te 
opačine ljudi, bi. Alojzije Stepinac jed¬ 
nom prilikom reče krašićkom župniku: 
»Ja zamišljam Boga dobroga oca, koji 
daje i dopušta da djeca rade, čeprkaju 
amo tamo, pa mnogo toga pokvare, a 
on sve to lijepo ispravlja.« (VJD, sv. 1, 
str. 48) 

Drugom opet zgodom reče: »Kao 
što djeca očekuju bombone, tako bismo 
i mi morali moliti i očekivati darove od 
nebeskog Oca.« (VJD II 360; 368) 

Silno se obradovao i od srca nasmi¬ 
jao na odgovor jednog redovničkog po¬ 
glavara nekom uglednom svećeniku, 
koji ga je nagovarao da podupre akciju 
za svećeničko osiguranje pod pokrovi¬ 
teljstvom UDBE. Rekao mu je. »Mi smo 
svi već osigurani.« U čudu zapita 
svećenik: »Kako? Gdje?« Ovaj će mu: 
»Mi imademo titulum paupertatis (na¬ 
slov siromaštva). Naše osiguranje je 
pouzdanje u providnost dobroga ne¬ 
beskog Oca.« (VJD II 165) 

U Božičnoj poruci hrvatskim rad¬ 
nicima i radnicama u Njemačkoj, 27. 
studenoga 1941., bi. Alojzije Stepinac 
piše: »... ne zaboravite svojih kršćan¬ 
skih dužnosti prema Ocu nebeskomu. 
Ne zaboravite u prvom redu molitve. 
Kad se dijete probudi u kolijevci, onda 
se najprije ogleda po sobi, gdje će ugle- 




Među polumilijunskim mnoštvom 
štovatelja bi. A lojzija na njegovoj 
beatifikaciji bile su brojne redovnice te 
vjernici u narodnim nošnjama 

dati majku. I kad je ugleda, raduje se, a 
ako je ne nađe počne plakati. Mi smo 
svi djeca dobroga Oca nebeskog, kako 
nas je učio Krist: 'Oče naš, koji si na ne¬ 
besima! 1 Ogledajte se dakle svaki dan u 
svetoj molitvi za Njim, Ocem nebes¬ 
kim, koji Vam je bolji nego ikoja ze¬ 
maljska mati, pouzdaniji nego ikoji pri¬ 
jatelj, i koji može pomoći, gdje nitko 
drugi ne može pomoći. Veliko nam je 
milosrđe izkazao Bog, kad na svakom 

Hrvatski vojnik u krašićkoj crkvi moli 
pred slikom Majke Božje Bistričke 


mjestu prima skrušene molitve svoje 
djece.« 

U pismu sestrama Klanjateljicama 
Krvi Kristove, 30. siječnja 1960., deset 
dana prije blažene smrti, bi. Alojzije ih 
hrabri riječima: »Nevolje, koje taru 
našu Crkvu, nisu se umanjile. Neka vas 
to nipošto ne učini malodušnima, jer 
malodušnost je jako loš savjetnik za 
život, a i uvreda dragom Bogu, koji 
hoće da se djeca Njegova uvijek pouz¬ 
davaju u Njega kao dobrog Oca, koje¬ 
mu je dobro djece Njegove više na srcu 
nego nama samima.« 

U propovijedi na Božić, 25. prosin¬ 
ca 1941., tumačeći zapovijed cara Au¬ 
gusta (Lk 2,1), veli kako je popisom car 
htio saznati koliko ima pučanstva u 
Rimskom carstvu, kako je jak i moćan 
vladar te koliko mu ljudi mora plaćati 
porez. »A Bog Otac nebeski poslužio se 
tom odlukom za nešto sasvim drugo.« 
Nastupila je punina vremena. Sin Božji, 
Isus naš Spasitelj, imao se roditi u Be¬ 
tlehemu. Isus tako dolazi na svijet, ne u 
Nazaretu, nego u Betlehemu. 

»Kako jučer, tako i danas, i uvijek 
vrijedi riječ knjige Mudrosti. 'Tvoja pak 
Oče providnost upravlja!'(Mudr 14, 3). 
Samo luda može posumnljati, da li Bog 
ima još kakav udio u zbivanjima na 
ovome svijetu. Jer vjeran kršćanin zna¬ 
de, da nema veličine na ovome svijetu 
pred kojom bi strepio Gospodin Bog, 
niti sitnice koja bi izmakla oku Njego¬ 
vu, niti skrušena srca, kojemu se ne bi 
htio smilovati, niti zločina, koji ne bi 
mogao kazniti.« 

Časnoj sestri Vilki, milosrdnici, 29. 
travnja 1957., bi. Stepinac piše: »Ne 
smijemo previše jadikovati radi prilika 
u svijetu ili nad nezahvalnim periodom 
vremena... Kad bi čovjeku uvijek bilo 
dobro na ovome svijetu, ne znam, tko 
bi se spasio... Bog je Otac naš i kad drži 
šibu u ruci, a ne samo kad dijeli bom¬ 
bone svojih vremenitih dobara.« 

Vlč. Franji Kuhariću (kasnije 
nadbiskupu zagrebačkom i kardinalu), 
21.studenoga 1958., piše o važnosti 
molitve: »(Bog) nam je dao razum i slo¬ 
bodnu volju, da ga možemo moliti kao 
djeca, a on uzvraća na tu molitvu kao 
Otac. Zato nas je naučio Krist Gospo¬ 
din moliti Očenaš.« 

16. siječnja 1959. u pismu časnim 
sestrama potiče: »Neka ne klone vaša 
vjera. Molite, trpite i strpljivi budite. 
Dobri Otac nabeski nije zaboravio onih 
koji u Njega postavljaju nadu... 

Istina, mi smo svi ništica. Bog je 
sve. Ali kad svemogući i dobri Bog želi 
i traži našu suradnju, moramo sve uči¬ 
niti, da se ubrzaju dani mira za nesret¬ 
no čovječansvo i naš ispaćeni narod.« 

ALOJZIJE STEPINAC 


BLAŽENIK 


Časnoj majci provincijalki, 23. travnja 1952., piše: »Jao 
tjesnogrudosti našega srca. Kako je darežljiva i bogata za do¬ 
bročinstva ruka Božja! Ali štedi na darovima, jer smo mi 
škrtiji u traženju nego li On u darivanju. Neka dakle cijela 
vaša Družba bude u traženju milosti Božjih bez straha, jer 
svi nismo u stanju iscrpsti Božje darove i bogatstva«. 

P. Ivanu Kukuli, provincijalu Dl, 16. siječnja 1960., veli: 
»Mržnja neprijatelja kipi na mene i dalje, nadajuč se, da če 
mi ipak na koncu slomiti živce. Bog je međutim jači. U njega 
sam uvijek stavljao svoju nadu i nisam se prevario. Neču se 
prevariti ni u buduče.« 

16. siječnja 1960., u pismu gospodinu Ciki, svjedoči o 
svom puzdanju u Božju pomoč: »Straže oko mene budno 
bdiju i dan i noč. Ali i Bog bdije! Prvi me čuvaju, ne bi li mi 
slomili živce, a Bog me čuva da ne klonu živci, makar se još 
povečao bijes i mržnja neprijatelja. Bog me svakako bolje 
čuvao. U njega se i nadalje uzdam.« 

Hvaliti i zahvaljivati 

Tumačeči Mojsijev hvalospjev iz knjige Izlaska (XXIV), 
bi. Alojzije Stepinac veli: »Svaki razboriti čovjek, koji se služi 
umom što mu ga je Bog dao, shvača i razumije, da sve što 
ima, ima od Boga. Jer čovjek je ništica, a Bog je sve. Svako 
pak pravo ljudsko srce, koje to shvača, shvača ujedno i svoju 
dužnost da slavi i hvali Boga uvijek, a napose kad mu Bog 
iskaže kakvu posebnu milost... 

Tako čemo se najbolje pripravljati za onaj čas, koji če si¬ 
gurno doči, za čas naime, kad čemo konačno priječi preko 
mora ovog zemaljskog života na obalu vječnosti, da tamo 
slavimo i hvalimo Boga u nebu kroz sve vijeke. Jer zato smo 
i stvoreni... Tko neče da hvali Boga za vrijeme ovoga kratko¬ 
trajnog zemaljskog života, taj če jednom zauvijek zanijemiti, 
kad izbije dan vječnosti.« 

Nadahnut XXVII. glavom iste knjige govori: zahvalnost 
prema Bogu »od kojega imamo sve što nam je potrebno i za 
dušu i za tijelo«. »Jao nama, ako zaboravimo na svoje ništa- 
vilo pred Bogom i na našu posvemašnju ovisnost prema 
Bogu.« 

O zahvalnosti Bogu, bi. Alojzije Stepinac vjernike pod- 
sječa posebno u propovijedima na Staru godinu. Tako na 
Staru godinu 1955. veli: »Moramo biti Bogu zahvalni za sva 
duhovna i materijalna dobra, zahvalni i za boli i nevolje koji¬ 
ma nas je Bog pohodio kroz minulu godinu. Možda če koji 
začuđeno zapitati: 'Zar da zahvaljujem Bogu za bolest, koja 
me je snašla u minuloj godini? Za gubitke koje sam pretrpio 
u gospodarstvu? Za nesreče koje su me snašle? Za tolike 
druge jade i nevolje?’ A mi odgovaramo: Da, i zato valja 
zahvaljivati Bogu, jer je i to znak dobrote i ljubavi Božje. Bog 
je naime Otac, za kojeg vrijede riječi Sv. pisma: Tko štedi 
šibu, mrzi na sina svoga.’ Kad nas Bog kazni, znak je da nas 
još uvijek ljubi, jer su Njegove šibe često puta jedini lijek da 
čovjeka izvuku iz gliba opačina.« 

»Pravo je dakle, da i mi svi danas od srca zahvalimo 
Bogu za sve darove u minuloj godini: darove duše i darove 
tijela, a napose za sve nevolje, jer su i one dar Božji.« 

Tu misao ponavlja i na Staru godinu 1956.: »Zar da ja 
budem zahvalan Bogu, reči če koja ta budala, kad su me toli¬ 
ki udarci stigli ove godine? Ali tako govori budala, a ne raz¬ 
borit čovjek. Kad bi zaboravili na tu svetu i veliku dužnost, 
onda bi se lako dogodilo, da nam Bog uskrati svoju darežlji¬ 
vu ruku pomočnicu.« 

U propovijedi na Staru godinu 1958., veli: »Ljudi su 
nezahvalna biča. Kad im Bog dade obilnu žetvu, berbu ili 
drugih zemaljskih dobara, onda brzo zaborave Boga, kad ih 
stigne nevolja, onda znadu vikati i sječati se Boga.« 


IV 



Nakon beatifikacije karek Stepinca Sveti Otac je pohodio 
Split; razgledao ga je u pratnji mons. Ante jurića, nadbisku¬ 
pa splitskog , i mons. Nikole Eterovića (papi s desna), rodom 
iz Hvarske biskupije , kojega je 22. svibnja 1999. imenovao 
naslovnim nadbiskupom sisačkim i nuncijem u Ukrajini. Za 
biskupa ga je u Hvarskoj katedrali posvetio kardinal Angelo 
Sodano , državni tajnik , 10. srpnja 1999. 


»Nema bolje preporuke za nova dobročinstva kod Boga 
negoli je iskrena zahvalnost za primljena dobročinstva. I 
nema veče opasnosti za uskratu dobročinstava kod dragog 
Boga nego li nezahvalnost, koju Mu čovjek pokaže za prim¬ 
ljena dobročinstva.« 

O zahvalnosti bi. Alojzije nije samo propovijedao. On 
zahvalnost živi: zahvalnost i za sva progonstva, patnje, 
poniženja, što mu donosi zatočenički život u Krašiču. To 
potvrđuju njegova pisma iz tog razdoblja. »Neka bude Bogu 
hvala«, za sve uspjehe na pastoralnom polju, kao i za sve 
patnje, stradanja i progonstva. P. Ivanu Kukuli, provincijalu 
Dl, 9. rujna 1959., piše: »Moje naime zdravstveno stanje tako 
je jadno i kolebljivo, da ljudi to teško shvačaju... 

Ali krivo bi činio i griješio Bogu, kad bi se išta žalio, što 
me posječuje križevima svake vrste... 

Jedina nam prava briga neka bude, da omilimo svome 
Bogu, a ostalo prepustimo Njemu. Eto več je prošlo punih 
trinaest godina, da se dan i noč izmjenjuju straže nada 
mnom, pa što su postigli?... 

Zato mi, uz pomoč Božju, nije ni na kraj pameti, da bih 
pomišljao i na najmanje popuštanje paklenoj sili, nego ako je 
volja Božja i ako ustreba, poginuti na braniku prava Crkve 
Božje.« 

SVJEDOČANSTVA 


Moje sjećanje na bi. Alojzija 
Stepinca 


U svom životu sam dva puta 
vidio bi. Alojzija Stepinca. Prvi 
put je to bilo u kolovozu davne 
1940. godine. Za vrijeme ljetnih 
praznika nalazio sam se na od¬ 
moru s ostalim dominikanskim 
bogoslovima u našem bolskom 
samostanu. Kako je u kolovozu te 
godine naša Hvarska biskupija, 
kažem »naša«, jer sam rođen u 
Bolu na otoku Braču, slavila 
euharistijski kongres u Starom 
Gradu na otoku Hvaru, to smo i 
mi otišli s ostalim Božjim naro¬ 
dom posebnim parobrodom na 
taj vjernički sastanak u čast Isusa 
u presvetoj euharistiji. Uz našeg 
hvarskog biskupa msgr. Miha Pu- 
šiča, na kongresu je bio nazočan i 
zagrebački nadbiskup dr. Alojzije 
Stepinac. On je slavio pontifikal- 
nu svetu misu i preko nje održao 
propovijed u starogradskom 
parku zvanom »Vorba« (Vrba). Iz 
te propovijedi meni je ostala u 
živom sječanju ova rečenica: 
»Neče nam donijeti spasenje ni 
Hitler ni Mussolini ni Staljin, 
nego nam je spasenje donio Go¬ 
spodin naš Isus Krist. Pismo nai¬ 
me kaže: 'I nema ni u kome dru¬ 
gom spasenja. Nema uistinu pod 
nebom drugog imena dana ljudi¬ 
ma po kojem se možemo spasi¬ 
ti.'« Nazočni Božji narod je te ri¬ 
ječi prihvatio odobravanjem, te 
su se čuli povici: »Tako je!« 
Možda su upravo ti povici, neuo¬ 
bičajeni u ono vrijeme, prigodom 
propovijedi i bili uzrokom, da je 
meni ostala u sječanju ta rečenica! 

Suvišno je i spominjati, da su 
spomenute osobe bile utjecajne u 
političkom životu tadašnje Euro¬ 
pe, koja se več nalazila u ratu. Po¬ 
sebno Staljinovo ime bilo je omi¬ 
ljeno u našim otočkim mjestima, 
u kojima je njegov pokret, radi 
jake komunističke promidžbe, 
imao mnogo pristaša. 

Drugi put sam vidio bi. Aloj¬ 
zija u Dubrovniku sljedeće godi¬ 
ne u mjesecu veljači, kada je 3. ve¬ 


ljače predvodio feštu sv. Vlaha 
(Blaža), nebeskog zaštitnika Du¬ 
brovnika i Dubrovačke biskupije. 
Kako Dubrovnik nije imao svog 
stolnog biskupa, to su Dubrovča¬ 
ni zamolili zagrebačkog nadbi¬ 
skupa dr. Alojzija Stepinca, da im 
on predvodi feštu sv. Vlaha. Tako 
je on imao svečani pontifikal pre¬ 
ko kojeg je propovijedao, i iza 
pontifikala vodio procesiju u čast 
Sveca gradskim ulicama. Te godi¬ 
ne je bilo i više naroda i više 
crkvenih barjaka iz biskupije 
nego što obično bude! 

Za vrijeme svog boravka u 
Dubrovniku dr. Alojzije Stepinac 
je pohodio i naš dominikanski sa¬ 
mostan. Samostanska zajednica 
ga je dočekala na crkvenim vrati¬ 
ma, i on je nakon kratke molitve 
pred Presvetim ustavši nama ka¬ 
zao: »Zašto vam ova crkva nije u 
Zagrebu?!« Kad smo s njim bili u 
samostanskoj sobi od posjeta, naš 
tadašnji starješina ga je kratko 
pozdravio, na što je on odgovo¬ 
rio. Sjećam se, kako nam je kazao, 
da on misli, da će Gospodin Bog 
kazniti Europu komunizmom, jer 


je Europa prezrela Njega i Njego¬ 
ve zapovijedi. Zatim nam je 
preporučio moljenje i širenje mo¬ 
litve svete krunice. U tom svom 
nagovoru kazao je i ovo: »Pitao 
me je jedan ugledni Zagrepčanin: 
'Preuzvišeni, tko će pobijediti u 
ratu?' A ja sam mu, nastavlja bi. 
Alojzije, odgovorio: 'Pobijedit će 
Gospodin Bog!'« Ovaj odgovor 
mi se činio čudnim, i mnogo sam 
o njemu mislio! Zato sam ga i za¬ 
pamtio, i još mi i danas zvuči u 
ušima, kao da ga sada, poslije to¬ 
liko godina, slušam. Na koncu 
nas je sve blagoslovio. 

Rado se sjećam ovog dubro¬ 
vačkog susreta s bi. Alojzijem. 
Imao sam sreću: poljubiti mu 
ruku i primiti njegov blagoslov! 

Zahvalan sam Gospodinu, da 
mi je udijelio milost dočekati nje¬ 
govo proglašenje blaženim, jer 
sam tako doživio, da je pro¬ 
slavljen on, koji je radi Krista Go¬ 
spodina bio i »pogrđen i prognan 
i sve su zlo slagali protiv njega«. 

Bol H. kolovoza 1999. 
fra Kerubin Mekjavić, dominikanac 


BI. Alojzije na ulicama Jeruzalema 18. srpnja 1937.; snimio dr. Josip Andrić 

SVJEDOČANSTVA 


Iz knjige dojmova s izložbe o životu i radu Sluge 
Božjega kard. Alojzija Stepinca 


Zadar, 

18.06.-10.07.1998. 

»Obradovani smo i počašćeni 
izložbom. Svjedok Crkve - svjedok 
vremena, Alojzije kardinal Stepi- 
nac. Sretni smo što ta izložba polazi 
iz Zadra diljem Domovine. 

Zahvalni smo postulatom za 
proglašenje blaženim kardinala A. 
Stepinca, mons. dr. Jurju Batelji za 
prijateljsku gestu prema zadarskoj 
Crkvi. 

Ta izložba je još jedan znak 
duhovne povezanosti hrvatskog 
sjevera i juga.« (+ Ivan Prenđa, 
nadbiskup zadarski) 

* * * 

»Pax! Mir! 

Svijetli nam i dalje dični sine, 
svijetla dušo hrvatskog naroda! 
Ispro3i nam čvrstu vjeru, nepokole¬ 
bljivu nadu i ustrajnu ljubav svetu! 

Bog nam je dao blagoslov i 
utješio nas po Tvome moćnome za¬ 
govoru! Bogu slava, tebi Alojzije 
dika, narodu i crkvi cijeloj utjeha 
prevelika! 

Moli za nas, blaženi Alojzije! 

Opatica benediktinki Svete Ma¬ 
rije, M. Anastazija Čizmin OSB 
* * * 

»Na uskrsni ponedjeljak 1955. 
kardinal Stepinac je u svojoj propo¬ 
vijedi govorio: 'Iz naše duše mora 
doći neograničeno pouzdanje u 
Boga... Ali današnje sveto Evanđe¬ 
lje pokazuje nam možda najbolje 
zašto toliki ljudi gube pouzdanje. 
Kada je naime krenulo na bolje kod 
ovih učenika, o kojima ste čuli u 
Evanđelju? Onda kada su zavapili: 
'Gospodine, ostani s nama, jer 
počinje večer!' Drugim riječima, 
pouzdanje je ušlo u njihovu dušu 
onda kada su se počeli moliti Bogu. 
I tu je najdublji razlog kod premno- 
gih kršćana, zašto je njihova vjera 
kukavna i zašto su spremni za 
najmanju tricu izdati Boga i vjeru 
svoju. Najdublji razlog je, jer se ne 
mole.« 


Neka ova izložba o blagopo¬ 
kojnom Kardinalu, istinskom moli- 
telju, bude poticaj za bolji molitve¬ 
ni život našeg hrvatskog naroda. 
Neka naš uzorni Kardinal zagova¬ 
ra, svoj narod, da se što više suna¬ 
rodnjaka pridruži njegovu geslu- 
molitvi: »U tebe se. Gospodine, 
uzdamo!« (Jozo Milanović, OSB) 

* * * 

»Hrvat sam iz Bosne i ja se 
osjećam jako bogat što mi Hrvati 
imamo kardinala Alojzija Stepinca 
sveta koji nas je učio primjerima!« 
(Ines i Krešimir Baumgartner) 

* * * 

»Blagopokojnog Kardinala Ste¬ 
pinca poznajem od rane mladosti, 
od 1943. god. Moj dojam je odmah 
ukazivao na svetost toga čovjeka. 
Jednom, za vrijeme najžešćih napa¬ 
da na Kardinala, poslije Njegove 
smrti pružila mi se prilika da javno 
posvjedočim da je On Svetac. Rado 
se molim blagopokojnom Kardina¬ 
lu i uvjerena sam da su uslišane 
moje molitve. Ovom prilikom mu 
se od srca za sve zahvaljujem.« (s. 
Antica) 

* * * 

»Štujući svetost kardinala Ste¬ 
pinca od svoga djetinjstva, utječem 
se Gospodinu i danas po zagovoru 
Stepinca zahvalan za sve zadobive¬ 
ne milosti! HVALA TI! U Stepinčev 
spomen od - Anđelko Cvijetović. 

* * * 

»Izložba je zaista prekrasna, i 
na mene je ostavila jak dojam. 
Tekst popraćen slikama je dosta 
dobro sistematiziran tako da sam 
dosta novih stvari doznala iz živo¬ 
ta ovog velikog čovjeka. Tek sam 
sada shvatila koliko sam malo toga 
znala o kardinalu A. Stepincu i ni¬ 
sam bila svjesna kolika je veličina 
ovog čovjeka. Hvala ti za sve dobro 
koje si učinio za nas.« (Jelena Batu- 
rina, studentica iz Splita) 

* * * 

»Mučeniče Slugo, blaženiče, 
zagovaraj pred Bogom našu mla¬ 
dež od svih zala i cijeli naš narod. 
Daj našem narodu po načelu vjere. 
Po zagovoru Tvojem neka iščezne 


psovka u našem narodu.« (Mile 
Dubrovica) 

* * * 

Šibenik, 

13.-24. srpnja 1998. 

»Dragi naš hrvatski mučeniče. 
Ti si simbol patnje hrvatskoga na¬ 
roda. Poštujemo te i volimo neiz¬ 
mjerno.« (Bernarda M.) 

* * * 

»Ova izložba veliki je doprinos 
upoznavanju jedne uzvišene osobe 
koja je u teškim vremenima nalazi¬ 
la mudrosti da vodi povjereno mu 
stado. To je svakako osoba kojoj bi 
trebali posvetiti više vremena da bi 
naučili kako ostati dosljedan krš¬ 
ćanin za sva vremena. Preporučam 
se u njegov zagovor.« (Štovateljica 

Branka Grubač) 

* * * 

»Ljubiti pravdu, mrziti neprav¬ 
du, to je moje načelo, a u ljubavi 
spram hrvatskog naroda ne dam se 
ni od koga natkriliti« - To je prvo 
što mi je duša upila došavši u Za¬ 
greb 1975. g. na studij! Hvala Go¬ 
spodinu što je dao takve ljude kao 
blaženog Alojzija. (N.N.) 

* * * 

»Biskup Fulton J. Sheen svoje¬ 
dobno je 1948. rekao: 'Stepinac, koji 
je išao na sud kao duhovni pastir 
Hrvata, izišao je iz sudnice kao 
opći vođa svog naroda; kao uzor 
svijetu...' 

'Kažem vam, kad bi mi šutjeli, 
kamenje bi vikalo.' Kardinal je 
učinio da tisuću kamena tisuću 
puta odzvanjaju: 'Stepinac mu je 
ime!' Danas je u ovoj crkvi Sv. Iva¬ 
na odzvanjalo, ponosno: 'Stepinac 

mu je ime'.« (Franjo N.N.) 

* * * 

»Hvale vrijedan projekt. Neka 
Bog bude slavljen u svetima 
svojim, a Sluga Božji Alojzije kardi¬ 
nal Stepinac nek zagovara naš 
Hrvatski narod i Družbu sestara 
Služavki Maloga Isusa i njezine 
sestre koje su imale milost dodvori¬ 
ti Sveca.« (ss. Služavke Maloga 
Isusa) 

IZ ŽIVOTA CRKVE 


BLAŽENI ANTON MARTIN SLOMŠEK 
Prvi slovenski blaženik 

Na kraju svoje oporuke, sastavljene na svoj 61. rođendan, biskup Anton 
Martin Slomšek (1800.-1862.) napisao je: »Otac svjetlosti, od kojeg dolazi 
svaki dobar dar, neka potvrdi ovu moju posljednju poruku, neka blagoslovi 
mog nasljednika i cijelu dragu lavantinsku biskupiju, a meni neka udijeli 
najveću i posljednju milost da mogu toj biskupiji svojim zagovorom pred Nje¬ 
govim prijestoljem biti koristan.« 


Papa Ivan Pavao II. je 19. rujna 
1999. u Mariboru, uz nazočnost 
oko 200.000 vjernika (među njima 
oko 20.000 Hrvata, koje je Sveti 
Otac posebno pozdravio na hrvat¬ 
skom jeziku), proglasio blaženim 
Slugu Božjega Antona Martina 
Slomšeka, kao prvog sina sloven¬ 
skog naroda kojeg je Crkva, preko 
svog vrhovnog poglavara, uzdigla 
na čast oltara. Sveti Otac je ujedno 
odredio da se Slomšekov spomen- 
dan slavi na dan njegove smrti, 24. 
rujna. 

Anton Slomšek rodio se u Slo¬ 
mu (župa Ponikve) blizu Celja 26. 
studenoga 1800. godine kao prvo- 
rođenac u brojnoj seoskoj obitelji. 
Nakon pučke škole u svom rod¬ 
nom mjestu završio je gimnaziju u 
Celju, a onda kao svečenički pri¬ 
pravnik nastavio školovanje u Lju¬ 
bljani i Celovcu. Jednu školsku go¬ 
dinu proveo je u Hrvatskoj, u Sen¬ 
ju, gdje je učio hrvatski jezik i 
upoznao glagoljaško bogoslužje. 
Ostao je rano bez majke, a uskoro 
zatim bez oca, pa je svu brigu za 
njegovo školovanje preuzeo sveče- 
nik Jakob Prašnikar. 

Slomšek je zaređen za svečeni- 
ka na Malu Gospu 1824. Službovao 
je najprije kao kapelan u Bizelj- 
skom i Novoj Crkvi, pa devet godi¬ 
na kao duhovnik bogoslovije u Ce¬ 
lovcu. Uz svoje svečeničko služenje, 
piše i o vlastitom trošku objavljuje 
zbirke propovijedi, poučne knjige 
za mladež i pjesmarice na slo¬ 
venskom jeziku. 

Imenovan je zatim nadžupni- 
kom i dekanom u Vuzenici, pa stol¬ 
nim kanonikom i vrhovnim škol¬ 


skim inspektorom lavantinske bi¬ 
skupije. Na biskupovu molbu pre¬ 
uzeo je i službu opata u Celju 1846. 
godine, ali svega dva mjeseca ka¬ 
snije salzburški nadbiskup i metro¬ 
polit Schwarzenberg, služeči se po¬ 
sebnom povlasticom, imenuje ga 
lavantinskim biskupom. Na bi¬ 
skupsko ređenje pripravljao se du¬ 
hovnim vježbama uBenediktinskoj 
opatiji »Maria Plain«, a obavljao ih 
je u duhu riječi crkvenog naučitelja 
sv. Bernarda upučenih papi Euge- 
nu III.: »Predsjedaj da pomažeš, ne 
da gospoduješ!« Biskupsko ređenje 
primio je u Salzburgu 5. rujna 1846. 

Uz pristanak pape Pia IX. i cara 
Franje Josipa I. premjestio je sje¬ 
dište biskupije iz gradiča Sv. Andri¬ 
ja u Labuđoj dolini (danas Lavan- 
tintal u Austriji) u Maribor. Ondje 
je sagradio bogoslovsko sjeme¬ 
nište, a uskoro i dva mala sjeme¬ 
ništa, u Celju i Mariboru. Rado je i 
često pohađao oba sjemeništa i 
kroz razgovor sa sjemeništarcima 
upučivao ih i učvrščivao u hodu 
prema svečeništvu. Nastojao je da 
se po svim župama drže pučke mi¬ 
sije, pa je u tu svrhu doveo u svoju 
biskupiju Misijsku družbu sv. Vin¬ 
ka Paulskog (lazariste). 

Brinuo se očinski za svoje 
svečenike, osobito bolesne. Ako bi 
u naglosti koga povrijedio, još bi ga 
istoga dana potražio i pomirio se s 
njim. Nasljedujuči nauk i primjer 
sv. Franje Saleškog govorio je da 
čemo se lakše opravdati pred Bo¬ 
gom radi prevelike blagosti nego 
radi pretjerane strogosti. 

Biskup Slomšek je umro na gla¬ 
su svetosti 24. rujna 1862., u 62. go¬ 



Anton Martin Slomšek (1800.- 1862.) 


dini života (kao i bi. Alojzije Stepi- 
nac). Papa Ivan Pavao II. potpisao 
je 13. svibnja 1996. dekret o prizna¬ 
nju njegovih herojskih kreposti, a 3. 
srpnja 1998. Kongregacija za prog¬ 
lašenje blaženih i svetih priznala je 
čudesno ozdravljenje celjskog opa¬ 
ta Friderika Kolšeka po zagovoru 
biskupa Slomšeka. 

U svoj propovijedi na misi bea- 
tifikacije Sveti Otac je osobito is¬ 
taknuo Slomšekova ekumenska na¬ 
stojanja: »Vjeran i poslušan Crkvi, 
otvorio se ekumenizmu i bio među 
prvima u Srednjoj Europi koji se 
zauzimao za crkveno jedinstvo.« 

Spominjuči prilike na Balkanu, 
označene etničkim čiščenjem i 
pretjeranim nacionalizmom, Ivan 
Pavao II. je naglasio da je biskup 
Slomšek dokazao da se može biti 
iskreni rodoljub i istodobno surađi¬ 
vati s osobama druge narodnosti, 
vjere ili kulture. 

\ Papa je zatim pozvao Slomše- 
kove sunarodnjake da slijede pri¬ 
mjer novog blaženika: »Slijedite 
tragove vašeg velikodušnog suna¬ 
rodnjaka, koji se trudio spoznati 
volju Božju i vršiti je pod svaku ci¬ 
jenu. Njegov evanđeoski optimi¬ 
zam bio je ukorijenjen u čvrstoj vje¬ 
ri u Kristovu pobjedu nad grijehom 
i zlom.« 

Na pragu trećeg tisućljeća papa 
je podsjetio na proročanske riječi 
bi. Antona Martina Slomšeka: »Svi¬ 
jet je ostario, ljudski rod je izgu¬ 
bljen, Europi se bliži konac? Da, 
ako prepustimo svijet njegovom 
naravnom hodu, usmjerenju pre¬ 


ma propasti; ne, ako snaga koja do¬ 
lazi odozgo, koja postoji u vjeri u 
Isusa, u Njegovoj Crkvi, bude po¬ 
novno utkana u sve slojeve ljud¬ 
skog života i ako im bude izvor 
života.« 


Sveti Otac je zaključio: »Primi¬ 
mo od blaženog Slomšeka taj važni 
nauk. On je hrabri Kristov sluga; 
neka nam pomogne da budemo 
loze vječnog života, koje će posvu¬ 
da širiti Evanđelje nade i ljubavi.« 

Stanislav Vitković 


Iz Stepi nčeva Krašića 


Nakon što je u protekloj godini 
župa Krašić bila svjedok velikih i 
radosnih događaja vezanih uz 
svečanu proslavu 100. obljetnice 
rođenja, kao i beatifikacije svoga 
sina Alojzija Stepinca, ova župa na¬ 
stavlja živjeti svoju svakodnevicu 
sa svim radostima i problemima, 
koje kao i svaka druga župa imade. 
Krašićke je župljane oduvijek resila 
vjernost Crkvi Božjoj, koja nije ko¬ 
lebala ni u teškim vremenima što 
su ih zbog Stepinčeva imena mora¬ 
li prožvjeti. Ovdje čovjek mora s 
ganutim poštovanjem susretati 
naše časne starce i starice, koji su 
znali tako dostojanstveno i nada¬ 
sve vjernički podnijeti »svu tegobu 
dana«. Koji put začuđuje njihov 
odnos prema proteklim kalvari- 
jskim vremenima. Bez oholog 
traženja da im se priznaju i čuju za¬ 
sluge, prisjećaju se svega s jedno¬ 
stavnim komentarom: »Tako je htio 
Bog i tako je moralo biti!« Njima je 
blaženi Alojzije bio njihova sva- 
kodnevica, jedan od njih, suputnik 
i supatnik, on njihov hrabritelj, a 
oni njemu utjeha. Ne govore mno¬ 
go o njemu, nego u jednostavnosti 
života i u tišini duše »prebiru 
događaje«, nastojeći živjeti živo¬ 
tom od njega naučenim. Kao 
župnik često velim: dok u Krašiću 
bude tih staraca, i dalje će nam 
crkva odzvanjati molitvom i za¬ 
nosnom pjesmom. No, na žalost, 
osjeća se, još ne jako, ali ipak vidlji¬ 
vo, kako s odlaskom staraca poma¬ 
lo nestaje nepokolebljivi i auten¬ 
tični duh koji je Krašić uvijek činio 
prepoznatljivim. Nadomješta ga 
duh »ovoga svijeta«, koji zahvaća 
mlađe obitelji i djecu. Prisutan je 
duh ravnodušnosti prema tradicio¬ 
nalnim vrednotama s kojima je 


Krašić živio, preživio, i sa svojim 
Blaženikom pobijedio. Rekoh, nije 
kritično, ali je primjetljivo. Uzda- 
mo se u zagovor blaženog Alojzija, 
koji će sigurno pomoći da ova župa 
i nadalje bude Krašić Stepinčeva 
duha. 

Ima onih koji s Krašićem mašu 
i imaju razne planove, ne prezajući 
da u tim planovima iskoriste i sve¬ 
to Stepinčevo ime. Neka Bog sudi! 
Naša je zadaća da to časno ime i 
žrtvu očuvamo od zlouporabe u 
ciljeve koji nemaju veze s vjerom, 
nego materijalnim dobicima. Stepi- 
nac je bio i ostaje prije svega čovjek 
Crkve! Krašić sve više postaje 
hodočasničko mjesto. Prema žup- 
nikovim statistikama, od sredine 
ožujka do konca lipnja krašićku 
crkvu i Blaženikovu sobu pohodio 
je velik broj hodočasnika, prispjelih 
u 210 autobusa, ne računajući broj¬ 
ne dolaske pojedinaca, obitelji i 
manjih grupa. Najviše je školskih 
ekskurzija na kraju školske godine. 
Župnik ih s časnim sestrama na¬ 
stoji dostojno primiti, prikazati im 
život i žrtvu blaženog kardinala 
Stepinca, te prostorije u kojima je 
zatočenički živio i umro. Žalosti je¬ 
dino činjenica što napose proteklih 
mjeseci razne putničke i turističke 
agencije ugovaraju s pojedinim 
školama pohode u Krašić, dovode 
većinom malu djecu od prvog do 
četvrtog razreda, djecu koja još 
mnogo iz Stepinčeva života ne ra¬ 
zumiju. Čak i neki od učitelja kažu 
kako im je važno jedino to da djeca 
idu nekamo »na izlet«, pa su, eto, 
došli u Krašić, jer je to sada popu¬ 
larno. Neke od agencija naplaćuju 
»razgledavanje krašićke crkve i 
Stepinčevih prostorija«, župnik je 
dužan ovdje biti njihov »turistički 


vodič«, a da nakon svega neki ne 
kažu ni hvala, a kamoli da se sjete 
kako ove prostorije treba održava¬ 
ti. Važna im je samo zarada! Takvi 
će opet biti spremni voditi djecu u 
Kumrovec, jer izvlače materijalnu 
korist. 

Iskreno nas raduju hodočašća 
pojedinih župa s njihovim župnici¬ 
ma, kojih je bio do sada lijepi broj, 
napose iz južne Hrvatske. Krašić su 
pohodili i slovenski svećenici celj¬ 
skoga i ptujskog dekanata, želeći 
slavljenjem sv. Mise zahvaliti bla¬ 
ženom Alojziju za očinsko do¬ 
bročinstvo, koje je iskazao brojnim 
slovenskim svećenicima, primivši 
ih u Zagrebačku nadbiskupiju, te 
ih tako spasio od nacističkih logo¬ 
ra. U tim se susretima tako divno 
očituje snaga jedne, svete, katoličke 
i apostolske Crkve, u kojoj smo svi 
braća i djeca jednoga nebeskog 
Oca. 

Proteklih je mjeseci obnovljena 
temeljito »od vrha do dna« kapela 
sv. Ivana Krstitelja u Hrženiku. Ta 
kapela, sagrađena 1783. godine, 
svjedok je Blaženikovih posjeta u 
vrijeme zatočeništva^ Postoji i foto¬ 
grafija, gdje on pred oltarom Gospe 
Lurdske u toj kapeli moli pomoć 
Božju za Crkvu i narod. Neobnov¬ 
ljen će ostati samo glavni oltar, čiju 
obnovu zbog trenutnih materijal¬ 
nih prilika nismo u mogućnosti po¬ 
duzeti. Neka Bog blagoslovi onoga 
koji bi nam bio spreman u tome 
pomoći! 

Eto, župa Krašić tako živi 
svojim životom Bogu na slavu i na 
čast blaženoga Alojzija Stepinca, 
uzdajući se u njegov moćni zago¬ 
vor. Neka je hvaljeno i slavljeno 
Božje Ime po njemu! 

Josip Balog, župnik krašićki 

Iz knjige dojmova o bi. Alojziju 
Stepincu u Župnom uredu u Krašiću 


»Izražavamo kao vjerni Hrvati 
zahvalnost Bogu za ovog ugodnika 
i obećajemo kročiti stopama kardi¬ 
nala Stepinca u vjernosti Bogu, 
Rimskoj Crkvi i svome narodu. I 
mi se u Gospodina uzdamo, o, 
blaženi Alojzije! Budi uz nas i zago¬ 
varaj nas! Hvala ti za svijetli pri¬ 
mjer vjere i pobožnosti!« (Hodočas¬ 
nici iz Solina) 

* * * 

»Dragi moj Alojzije, ja te jako 
volim! Žao mi je što si umro. Jako 
bih željela da si živ! Čuvaj moju 
obitelj! Hvala!« (Rakinac Marija, 4. r.) 

* * * 


NESLOMLJIVA LJUBAV 

Ti Bože si svijet iz ljubavi stvorio 
kroz poruke Tvoje njemu govorio. 

Sina si Tvoga svijetu poslao 
i zamisli Tvoje svijetu objelodanio. 

A svijet Te ne htjedne shvatiti 
ni zakone Tvoje prihvatiti. 

. I opet si neumorno svijet ljubio 
i nisi strpljivosti gubio. 

Svjedoka si svoga Alojzija Stepinca 
odabrao 

snagu mu po Tvome Duhu ulijevao. 
On je svakodnevno svjedočio 
dok znoj je gusti točio. 

Majci se Kristovoj utjecao 
dok je nad mukama naroda 
svojega jecao. 

Na pravednost i ljudskost upućivao 
dok je u zatočeništvu 
o slobodi snivao. 

Za one koji ga optužiše 
i lažima okužiše 
svakodnevno je molio 
jer radi Tebe Bože 
on je i njih volio. 

Hvala Ti Bože 

što si se i preko njega očitovao 
koji je za misterij 
Tvoje neslomljive ljubavi 
do smrti djelovao. 

Nek nosilac luči svjetla Kristova 
rasprši tamu u ljudskim srcima! 

Barica Lorenz 

Uz proglašenje blaženim kardinala Stepin¬ 
ca 3.10.98. u Mariji Bistrici. 


»Hvala što si mom djetetu vra¬ 
tio vid!« (mama Dragica) 

* * * 

»Blaženi Kardinale, zagovaraj 
svoj narod i sve narode koji trpe na 
putu do slobode, na putu do spo¬ 
znaje Božje ljubavi.« (s. Antonija) 

* * * 

»Hvala za sve što si do sad is¬ 
punio. I dalje vjerujem u onu: Oluja 
če proči, a Bog ostaje zauvijek. Moli 
i dalje za mene!« (Vesna) 

* * * 

»Duševno sam jači Vašom žr¬ 
tvom.« - dr. Slavko Miljanovič 

* * * 

»Hvala ti, blaženi Alojzije, na 
tvojoj žrtvi za nas, na tvom svje¬ 
dočenju kojim nam osvjetljuješ bu¬ 
dućnost.« (mladi iz Cvetkovića i 
Donje Stubice) 

* * * 

»28. svibnja 1999. godine, prvi 
puta su u Krašiću učenici osnovne 
škole iz Donje Dubrave (Međimur¬ 
je). Prvi susret i živa riječ o životu i 
djelu kardinala Stepinca ostavila je 
na sve nas duboki dojam sa čvr¬ 
stom vjerom da ćemo ga slijediti i 
nositi u srcu. Posebna hvala 
župniku Josipu Balogu! (učiteljica 
Nada Bogojević) 

* * * 

»Izmoli mi milost da i ja mogu 
ići Kristovim putem poput tebe.« 
(Barbara) 

* * * 


»Hvala za .... znaš već što!« 
(Šonja T.) 

* * * 

»Blaženi Alojzije! Hvala ti što si 
čuo moje vapaje i ponio ih Gospo¬ 
dinu. Po tvom zagovoru opet sam 
zdrava!« (Nada) 

* * * 

»7. junija smo na dekanijskem 
izletu, hvaležni za Božje delo po 
Stepincu in v prošnji, da bi tuđi 
sami izpolnili svoje poslanstvo v 
hvalo Očetu in Mariji po Kristusu.« 
(svećenici dekanata Dravsko Polje, 
Slovenija) 

* * * 

»Divimo se veličini vaše čo¬ 
vječnosti.« (farmaceuti iz Zagreba) 

* * * 

»Blaženi Alojzije, moli za našu 
župu i župljane, a ponajviše za pro- 
svjećenje naših mladih. Neka im 
križ bude jedini znak na putu u 
bolji život.« (učenici iz Šćitarjeva) 

* * * 

»Vidjeli smo i čuli veliku istinu. 
Puno hvala!« (učitelji i učenici 
osnovne škole Jakovlje) 

* * * 

»Dragi kardinale, sveti čovječe, 
neka me tvoj sveti duh nadahnjuje 
u ovim teškim vremenima!« (pot¬ 
pis nečitak) 

* * * 

»Blaženiče naš dragi, oprosti 
nam, bili smo nezreli. Budi nam 
milostiv!« (potpis nečitak) 


BI. Alojzije Stepinac s franjevcima u Zagrebu , 3. kolovoza 1941 .; možda će čitatelji 
prepoznati Blaženi kove doma- čine i okolnosti susreta; sliku je Postulaturi proslijedio 
mons. Marijan Radanović, župnik u Karlovcu (Dubovac) 

DOPISI ČITALACA 



Bi. Alojzije Stepinac na pastirskom pohodu u Pokupskom 
21. rujna. 1936. 


Pismo Claudia Emilia 
(prijevod) 

Ožujak 1999. 

Zovem se Claudio. Katehista 
sam i student 3. godine na Teo¬ 
loškom institutu »Ignatianum« u 
Messini. Budući da nisam mogao 
pribaviti adresu Zagrebačke kate¬ 
drale, obraćem se Vama za pomoć, 
jer bih želio imati sličice i razgled¬ 
nice tijela u sarkofagu blaženoga 
Alojzija Viktora Stepinca. 

Molite za moju mamu Antoni- 
ju, za moju sestru Mariu Cinziu, za 
mene, za tatu Salvatorea, koga je 
Gospodin pozvao k sebi 1986. u 
dobi od 59 godina. 

Molit ću za Vas. Nadamo se da 
će ovaj rat uskoro završiti. 

Claudio Emilia (Messina - Italia) 


Pismo don Ilije dr. Vuletića 

Cijenjeni vlč. Batelja, 

Kako sam vas obavijestio tele¬ 
fonom u srijedu navečer 14. travnja 
1999., što mi se dogodilo nakon 
spaljivanja starih omotnica, a u 
svezi markice blaženog Alojzija 
Stepinca koja je bila na jednoj 
omotnici što sam je dobio poštom 
prošle godine iz Njemačke, 
priopćujem Vam slijedeće: 

U utorak navečer, 13. travnja 
1999., spaljivao sam stari nepo¬ 
trebni papir i razne omotnice koje 
su stigle poštom. Na jednoj od tih 
omotnica koja je stigla poštom iz 
Njemačke bila je i markica s likom 
blaženog kardinala Alojzija Stepin¬ 
ca, koju sam svakako htio sačuvati. 
Nehotice, ne znam sam kako, 
među papirima koje sam palio 
našla se i omotnica s markicom na 
kojoj je bio lik blaženog kardinala 
Alojzija Stepinca. Cijelo vrijeme 
dok je papir gorio bio sam uz vatru 
da je vjetar ne bi raznio i izazvao 
požar, jer su u blizini župnog doma 
borovi, koji su lako zapaljivi. Kad 
sam vidio da je sve u potpunosti 
izgorjelo, i nakon što sam pepeo 
izgorjelog spomenutog materijala s 
jednim štapom pregledao da ne bi 


još nešto od vatre ostalo, otišao sam 
u župni dom. 

Nakon nekoliko trenutaka, iza 
kako sam došao u župni dom, 
počela je padati jaka kiša, što me je 
tješilo, ako je slučajno ostala bilo 
kakva vatrena iskrica, da će kišom 
biti ugašena. 

U srijedu navečer, 14. travnja, 
pogledao sam u dvorištu župnog 
doma mjesto gdje je vatra gorjela, 
da bih očistio ostatak pepela, i 
ostao sam bez riječi. 

U sredini mokrog pepela poja¬ 
vila se ova markica, na kojoj se na¬ 
lazi lik blaženog Alojzija Stepinca, i 
to potpuno neoštećena, što je u 
meni stvorilo jedan osjećaj radosti i 
usklik: »Zar je ovo moguće. Sve je 
izgorjelo a samo je ostala neošte¬ 
ćena markica s likom dragog kardi¬ 
nala Alojzija Stepinca!« 

Tada su se u mojoj duši počele 
izmjenjivati drage uspomene na 
blaženog Alojzija Stepinca, s kojim 
sam na poseban način duhovno bio 
vezan od njegove svete smrti (bio 
sam i na njegovu pokopu, uz nje¬ 
gov lijes u Zagrebačkoj katedrali) 
do dana današnjega. Po njegovu 
zagovoru i njegovoj zaštiti, dobio 
sam nebrojene, nezaboravne, milo¬ 
sti od Gospodina. Želio bih spome¬ 
nuti samo jednu od brojnih. 


Kada sam bio u vojsci u Prizre- 
nu 1963., kao završeni maturant na 
Šalati u Zagrebu, jednom su 
ondašnji KOS-oficiri u velikoj dvo¬ 
rani vojarne, gdje je bilo između 
ostale vojske i oko 80 sjemeništara- 
ca i bogoslova iz čitave ondašnje 
YU-zemlje, organizirali predavanje 
na temu »Alojzije Stepinac«. Na¬ 
ravno, cilj je bio nas isprovocirati, i 
znalo se što će iza toga slijediti ako 
budemo branili lik kardinala 
Alojzija Stepinca... 

Nije nam bilo svejedno... Lju¬ 
bav prema dragoj osobi kardinala 
Stepinca bila je iznad svakog stra¬ 
ha... Mnogi od nas sjemeništaraca 
nisu smjeli doći. Bojali su se najgo¬ 
rega... A većina nas koji smo bili, 
nismo se bojali. Pokušali smo 
»mudro«, svaki prema svojim spo¬ 
sobnostima i povjerenju u Duha 
Svetoga, reći sve ono što bi moglo 
osvijetliti napadani lik kardinala 
Stepinca. Prije predavanja svi smo 
zazivali pomoć kardinala Stepinca 
da nam pomogne u ovom opa¬ 
snom izazovu. 

Sve je sretno završilo, tako da 
nitko od nas nije morao ići na »in¬ 
formativne razgovore«, barem ko¬ 
liko je meni bilo poznato, što je za 
sve nas sudionike na ovom »opa¬ 
snom« susretu s provokatorima bio 
jasan znak, da nas je sačuvao zago¬ 
vor onoga na čiju smo stranu bili 

stali. Od tada smo bili još hrabriji i 
neustrašljiviji, ne samo u obrani 
lika našega kardinala Stepinca (...) 

Brela, 16. travnja 1999. 
župnik: Don Ilija dr. Vuletić 


Pismo Marije iz Splita 

Cijenjeno uredništvo! 

Odgojena sam u vjeri. Cijeli ži¬ 
vot mislim i vjerujem da me prati 
Božja milost. Vjerujem da sam pod 
stalnim zagovorom Majke Božje. 
Molim se i ostalim svecima i pla¬ 
ćam sv. mise. Puno sam kroz život 
trpjela, a trpim i danas. Posebno 
sam molila za jednu milost, koja 
dugo nije uslišana. Na sam dan 
proglašenja blaženim Alojzija Ste¬ 
pinca, preko glavnog dijela sv. mise, 
pomalo i ogorčena, rekla sam: »Isu¬ 
se, ne znam što da činim više.« Si¬ 
nula mi je misao na blaženog Aloj¬ 
zija Stepinca, pa sam rekla: »Blaže¬ 
ni moj, molim te, ti mi isprosi 
milost. Nakon dva dana dobila 
sam utjehu. Zahvaljujem Majci 
Božjoj, Isusu i svim svecima, a po¬ 
sebno blaženom Alojziju Stepincu, 
na posredovanju, te se unaprijed 
preporučujući u njegov zagovor, 
prilažem skroman dar od pedeset 
kn. 


Pismo Dragutina 
Rosandića-Čemerskya 

Prilikom beatifikacije bi. Aloj¬ 
zija Stepinca u kampanji ljevičars- 
ke štampe ponavljaju se optužbe 
svima dobro poznate po sistemu 
njegova tužitelja Jakova Blaževića. 

Ono što je karakteristično za 
sve ljevičare jest jedna konstanta, 
da za njih nikakovi argumenti ne¬ 
maju značenje. Oni na očima imaju 
socijalističke naočale kroz koje gle¬ 
daju, i za sve uvijek imaju isti od¬ 
govor. Kao što odbijaju razgovarati 
o argumentima, tako su i njihovi 
napadi sadržajno bez ikakovih ar¬ 
gumenata, već puko prepričavanje 
»zauzetih stavova« koji su »ranije« 
utvrđeni, tako da i polemike s nji¬ 
ma u biti nemaju nikakovih rezul¬ 
tata, a pokušaj utvrđivanja istine 
na osnovu dokumenata, objektiv¬ 
nih svjedoka ne dolazi u obzir. 

Ljevičarski pisac g. Slobodan 
Šnajder u svojem napadu na beati- 
fikaciju bi. Alojzija Stepinca nema 
interesa i volje da analizira doku¬ 
mentaciju života i djelovanja Bla- 
ženika, već ponavlja sve ono što je 
ispričao »javni narodni tužitelj« Ja¬ 
kov Blažević, odnosno što je utvr¬ 


dio tzv. »narodni sud«. Svakog 
onog tko pozna opus g. Šnajdera i 
njegovo djelovanje odmah se i u 
tom slučaju može utvrditi da je 
ostao dosljedan sam sebi. Pokušao 
se probiti u književni svijet svojom 
dramom »Hrvatski Faust«. Ona 
mu je donijela i recimo neku 
»svjetsku slavu«, a izvodila su je 
razna ljevičarska kazališta u Euro¬ 
pi, koji ionako oskudijevaju reper¬ 
toarom, jer u pravilu ne izvode 
»buržujska i reakcionarna dramska 
djela«. Fabulu te svoje drame 
Šnajder je zasnovao na poluistina¬ 
ma i neistinama, onako kako ih je 
lansirala OZN-a odnosno UDB-a. 
Srećom ima nas još živih koji su 
znali za događaje u HNK-a koje 
pokušava opisati gospodin Šnaj¬ 
der. 

U »Saveznoj« a vjerojatno i u 
hrvatskoj UDB-i postoji dosje o 
prof. Žanku, koji je bio jedan od in- 
tendanata HNK za vrijeme NDH. 
Događaji opisani po Šnajderu u 
njegovu »Hrvatskom Faustu« odi¬ 
gravaju se u vrijeme kada je prof. 
Zanko bio gl. intendant HNK i 
kada je jedna vrlo velika i značajna 
grupa glumaca, starijih i mlađih, 
otišla u partizane. Kao velikmatu- 
rant stalno sam »visio« u kazalištu, 
gledajući mnoge sjajne predstave 
koje su se u to vrijeme izvodile. 
Doživljavali smo i repertoar i 
glumce, već kako to mladi ljudi 
znaju, neopterećeni politikom, već 
željom za znanjem, lijepom riječi, 
bogatim sadržajem itd. Posebice 
smo voljeli gledati i slušati Jozu 
Laurenčića, koji je nama mladima 
osobito imponirao. Svi smo znali 
da unutar HNK postoji značajna 
grupa glumaca ljevičara i simpa¬ 
tizera partizana. Uvijek smo se bo¬ 
jali da će ih policija i Gestapo jed¬ 
nog dana odvesti u logore i na gu- 
bilišta. Bio bi to strašan udarac za 
hrvatsku kulturu. Bilo je među 
glumcima i onih koji su podržavali 
Hrvatsku državu, ali oni se nisu 
osvećivali ili denuncirali odnosno 
prijavljivali svoje kolege koji su 
imali drugačija politička mišljenja. 
Jednoga dana 1943. pronijela se vi¬ 
jest u Zagrebu kako je velika grupa 
glumaca otišla u partizane. Nor¬ 
malno, mi smo se interesirali kako i 
na koji način su otišli. Nitko ih nije 


U svečanoj audijenciji održanoj na Trgu Sv. Petra u Vatikanu , Ivanu Pavlu II. su o 
petoj godišnjici izlaženja , u posebnoj kutiji, urešenoj njegovim grbom i grbom bi. 
Alojzija Stepinca , uručeni uvezani primjerci Glasnika Sluge Božjega i Blaženog 

Alojzija Stepinca 



97 


Blaženi Alojzije Stepinac 6 (1999) 4 







DOPISI ČITALACA 


zaustavio, dobro su bili organizira¬ 
ni, ali i mnogi su znali da će jedno¬ 
ga dana otići u partizane. Ustaški 
orijentirani ljudi, koji su bili dobro 
obaviješteni, upirali su prstom u 
intendanta dr. Žanka. Govorili su 
kako on nije dopustio da se i jedan 
glumac optuži, i sve je poduzimao 
da onemogući ustaškoj policiji 
hapšenje glumaca i ostalog osoblja 
HNK koje je pomagalo i simpatizi¬ 
ralo partizanski pokret. 

Prof. dr. Žanko bio je vrhunski 
katolički intelektualac, i njegovo 
opredjeljenje je bilo za hrvatsku 
državu, ali ne za ono što su radili 
ustaše. U razdoblju između dva 
svjetska rata kao katolički intelek¬ 
tualac nastupao je javno, pisao stu¬ 
dije, tumačio posebice mladeži 
kako nam prijete diktature sa svih 
strana, sa Istoka i sa Zapada... Pi¬ 
sao je izvanredne studije, bio je 
francuski đak, veliki humanist ne 
samo na riječima već i na djelu. 
Imao je petlje otići na najviše 
ustaške instancije i protestirati pro¬ 
tiv svake nepravde, intervenirati 
da spasi ljude od smrti i logora i 
ostalog načina proganjanja. Mnogi 
od njih bili su njegovi đaci, neki su 
ga slušali u omladinskim kato¬ 
ličkim društvima. Imao je dovoljno 
hrabrosti i znanja da se suprotstavi 
svakom zlu. Međutim kada je 1945. 
pošao u emigraciju s mnogim 
hrvatskim katoličkim intelektualci¬ 
ma, znao je da ga se ne može treti¬ 
rati kao ustašu već isključivo kao 
katoličkog intelektualca koji nije 
krio svoje rodoljublje i svoj nega¬ 
tivni stav prema boljševizmu i 
ateizmu. Znao je da će mnogi kato¬ 
lički orijentirani intelektualci biti 
likvidirani od strane partizanskog 
pokreta, jer su boljševici uvijek po¬ 
stupali u svakoj revoluciji tako. Ali 
nije gajio iluzije o oslobodilačkoj 
borbi, koja je u stvari bila čista 
boljševička revolucija, koja će po 
ustaljenom receptu, unaprijed za¬ 
danom, provesti određeni teror. On 
je o tome pisao, obilno se koristeći 
francuskom literaturom i francus¬ 
kim piscima, koji su spoznali što je 
moderni boljševizam u Rusiji. 
Također je prevodio francuske pi¬ 
sce koji su pisali o tzv. Sovjetskom 
Savezu. Međutim, OZN-a ga je od¬ 
mah stavila na popis ratnih zloči¬ 


naca. Čovjek se pita zašto, i koji je 
to bio kriterij da netko dobije epitet 
ratnog zločinca. Saveznici, ili bolje 
reći Englezi, bili su oni glavni za 
izručenje »ratnih zločinaca« po po¬ 
pisu koji im je dostavila OZN-a. 
Nisu puno provjeravali, tako da su 
uporno tražili dr. Žanka koji se 
nekim čudom, bijegom uspio spa¬ 
siti i pobjeći u Južnu Ameriku, gdje 
je dugo godina živio i umro u sta¬ 
rosti. 



I fašizam i komunizam poznati 
su po tome da su nemilosrdno 
likvidirali svoje ideološke protiv¬ 
nike. Oni su za njih najopasniji, a 
da bi ih odstranili na jednostavan 
način, po svojim čudnim kriteriji¬ 
ma proglašivali su ih ratnim 
zločincima odnosno neprijateljima 
naroda. Sjetimo se samo kako je 
Gestapo prevrnuo sve samostane 
da bi našao blaženu Edith Stein. 
Nisu joj oprostili kada je kao vrsna 
katolička intelektualka raskrinka¬ 
vala nacionalsocijalizam. Znala je 
ukazati na svu pogubnost te 
mračne ideologije. Tako su se isto i 
boljševici u svakoj prilici okomili 
na intelektualce koji su znali protu¬ 
mačiti što je Lenjinov boljševizam i 
koja je njegova negativnost. Svaka 
boljševička revolucija, pa tako i na 
tlu bivše Jugoslavije, temeljito je 
sredila sve intelektualce ideološke 
protivnike komunizma. Prelistaj¬ 
mo samo žrtve koje su pale u tim 
čistkama u Hrvatskoj. Praktično 
svaki intelektualac koji je imalo 
istupio javno ideološki protivno 
komunizmu i njegovim idejama, 
bio je likvidiran u naletu revolucije 
(koja je dugo trajala) ili bio osuđen 


na duge vremenske kazne u 
najboljem slučaju. Mnogi su prog¬ 
lašeni kao ratni zločinci, izručeni i 
likvidirani samo zato, jer su se 
drznuli kritizirati komunističku 
ideologiju. Prof. dr. Žanka moglo 
se svrstati u ideološke protivnike 
komunizma, ali nikako u ratne 
zločince. 

Na fabuli OZN-e o prof. Žanku 
ne baš talentirani dramopisac 
pokušao je izrgraditi jednu fabulu, 
koja je u stvari zasnovana na notor¬ 
noj laži i proizvodu bolesnih ljudi u 
tajnoj policiji. Da je g. Šnajder ta¬ 
lentiran pisac, imao je »štofa« da 
zaista na istinskom događaju na¬ 
piše vrsnu dramu, u kojoj ne bi go¬ 
vorio samo o ljudima, već i o vre¬ 
menu u kojem se to zbivalo. Vrsni 
dramatičar znao bi sasvim dru¬ 
gačije postaviti i fabulu i zaplet 
vrlo blisko životnoj istini. Pisac koji 
svoju fabulu gradi na fabuli tajne 
policije jedne revolucije bez ikak¬ 
vog kritičkog pristupa, pokazuje 
svoju minornost. Poznata je takova 
književnost, koja je završila u ropo¬ 
tarnici povijesti. 

Ako g. Šnajder na takav način 
stvara svoja djela, zar se onda čudi¬ 
ti njegovim »štosovima« o našem 
Blaženiku. Za g. Šnajdera neporeci¬ 
vo je ono što je rekla OZN-a od¬ 
nosno UDB-a. Svaki argumenat 
koji pobija njegovo mišljenje nije 
prihvatljiv. Ne treba ga niti čitati, 
kako kaže Lenjin: »jer zaglupljuje 
narod«. Koristeći svoju književnu 
»reputaciju« u riječkom Novom Li¬ 
stu napao je Sv. Oca i beatifikaciju 
Alojzija Stepinca bez ikakovih ar¬ 
gumenata, uz masu floskula. Pri¬ 
družio se kolumnistima Novog Li¬ 
sta koji su također zadržali baštinu 
»socijalističkog društva« i frazama 
bez argumenata napadaju sve 
crkveno, sve hrvatsko, oplakujući 
staru Jugoslaviju, koja je za njih 
bila raj na zemlji, blistavo samou¬ 
pravno društvo itd... S takvima ne 
treba voditi polemike već ih 
prozvati da se nauče u de¬ 
mokratskom društvu govoriti s ar¬ 
gumentima, a ne pisati »referate« 
kako se uobičajilo na kongresima 
naše »slavne kom. partije«. Način 
razmišljanja, način književnog 
stvaranja i način pisanja na koji 
rade Šnajder i njegovi »suborci« ne 


98 


Blaženi Alojzije Stepinac 6 (1999) 4 








DOPISI ČITALACA 


bi zavrijedili veću pažnju kada bi 
bili bez pomoći iz inozemstva. Tre¬ 
ba podsjetiti na jedan detalj, koji su 
mnogi političari protagonisti 
Šnajdera zaboravili. Kada je gorio 
Vukovar, kada je pod srbijanskom 
agresijom gorjela Hrvatska, Šnaj¬ 
der se pojavljuje na njemačkoj tele¬ 
viziji te uz pomoć svojih interna¬ 
cionalnih drugova pljuje na Hrvat¬ 
sku, na njezine žrtve, na njezinu 
borbu za slobodu. Tamo je pokazao 
svoj obraz i svoju opredjeljenost. 
Ujedno »zasluga« je i gospodina 
Linića, gradonačelnika Rijeke, da je 
pokušao promovirati »književni¬ 
ka« Šnajdera ali vjerojatno je odu¬ 
stao u zadnji čas kako ga ne bi dalje 
kompromitirao. 

Hrvati katolici ponosni su na 
svojega Blaženika, Alojzija Stepin- 
ca. On je ostao povijesna osobnost 
za sva vremena a ovakovi ljudi kao 
što je Šnajder pomalo sigurno ne¬ 
staju sa svake pozornice svijeta. 

Zagreb, 25. veljače 1999. 

Dragutin Rosanđić~Cemersky 

Spoštovani gospod 
doktor! 

Ko smo bili v nedeljo 11. aprila 
Slovenci v Zagrebu, ste me prosili, 
naj vam na kratko opišem mnenja 
nekaj romarjev iz mojega avtobusa, 
kaj menijo o blaženom Alojziju Ste- 
pincu. Nekaj mnenj teh ljudi: 

1. Starejša žena, ki hodi redno v 
cerkev je rekla, da je že veliko 
slišala o kardinalu Stepincu in sicer 
v prejšnjih časih zelo negativno. 
Sama prej v mlajših letih ni veliko 
slišala o njem, po vojni pa so v šoli 
govorili o njem samo negativno. 
Pozneje je spoznala resnico o njem 
in tako ga je odkrila v pravi luči, ki 
mu pripada. Danes je njegova 
občudovalka in častilka. 

2. Mož srednjih let, je pripove- 
doval, kaj vse so o njem povedali v 
vojski, ko je bil v Titovi armiji. Pra¬ 
vi vse je bilo samo negativno in sla¬ 
bo. Vojaki smo kar vsi verjeli, da res 
biti mora, kar nam oficirji o Cerkvi 
ali njih pastirjih govore. Ko sem se 
vrnil domov od vojakov, sem bil o 
vsem v dvomih. Le s težavo sem 
zopet pričel misliti s svojo glavo in 
iskati resnico in o Stepincu sem jo 


odkril šele, ko sem bil nekega dne 
sam v zagrebški katedrali in videl 
ljudi, kako molijo na njegovem gro¬ 
bu in to me je prevzelo. Spoznal 
sem, da so nam pri vojakih lagali. 

3. Mlad fant, ki je komaj končal 
osemletko, je rekel, da o Stepincu v 
šoli ni nikoli nič slišal. Udeležil pa 
se je romanja na njegov grob zato, 
ker bi rad kaj lepega slišal o tem 
njemu neznanem svetniku. 

4. Većina romarjev v avtobusu 
je bilo navdušenih, da so mogli po- 
romati na grob tega velikana in v 
njem odkriti resničnega dobrega 
pastirja, ki se ni ustrašil in klonil 
pred volkovi tedanjega časa. 

5. Moje osebno mnenje. Prvič 
sem globlje doživel kot šolar ob 
koncu školskega leta na izletu v 
Zagreb 28. junija 1948., to je bil po- 
nedeljek, ko smo šli na končni 
šolski izlet, da si ogledamo živalski 
vrt v Maksimiru. Naš razrednik je 
bil zelo veren človek, zato nas je 
najprej peljal na ogled katedrale, 
katero si nismo le ogledali, marveč 
tuđi malo molili. Ob njem je bila 
njegova žena, katera je bila Za- 
grebčanka in nam je veliko lepega 
povedala o zaprtem nadškofu Ste¬ 
pincu, in nam zabičala naj borno o 
tem tiho. Vsi smo to obljubili in 
obljubo tuđi držali. Na gimnaziji 
nam takrat nišo veliko govorili o 
Cerkvi, ker smo imeli dobre sta- 
rejše profesorje. Hujše je bilo, ko 



sem bil čez nezkaj let pri vojakih. O 
Stepincu so nam pripovedovali, 
kakšen zločenec je bil med vojno. 
Toda jaz sem imel o njem svoje 
mnenje in ga več in novicijatu na 
teološki fakulteti en semester v Za¬ 
grebu, sem skoro vsak dan bil na 
njegovem grobu. In tuđi kot 
duhovnik sem rad obiskoval Ste- 
pinčev grob v katedrali, kadar sem 
se mudil v Zagrebu. Tuđi kot 
župnik sem pripeljal svoje župljane 
daleč s Primorske-Nove Gorice, na 
njegov grob in med mašo sem go- 
voril svojim le o njem. Vedno sem 
cenil in občudoval tega pokočnega 
borca za pravico in resnico. To je se- 
daj le nekaj tuđi mojih vtisov o 
njem. 

Lep pozdrav 

Krško , 19. 4. 1999. 
p. Roman Motore , OFM Cap. 

SVEĆENIK - BRANITELJ ČASTI KARDINALA STEPINCA 

I SAM POSTAO MUČENIK 


U Zagrebu je 4. lipnja 1999. predstavljena 
knjiga koja sadrži životopis dvoje mučenika 
našega vremena. Knjiga nosi naslov »Spaljene 
zemaljske ruže«, a napisao ju je lingvist i teolog 
dr. Marko Lukenda. Riječ je o njegovu bratu, 
svećeniku Banjolučke biskupije vlč. Filipu Lu- 
kendi i redovnici iz družbe Milosrdnica s. Ceciliji 
Grgić. Oni su zajednički podnijeli mučeničku 
smrt 12. svibnja 1995. u župi Presnače na rubu 
Banje Luke. Knjiga je izazvala veliku pozornost 
naše javnosti (i gotovo posvemašnju šutnju me¬ 
dija!). Predstavljena je pred punom velikom 
dvoranom Dječačkog sjemeništa na Salati. 

Predstavljanju su pribivala oba naša hrvatska kardinala: Franjo Kuharić i 
Vinko Puljić, još dvojica biskupa: mons. Komarica i mons. Mrzljak, koji su 
ujedno i govorili na predstavljanju, velik broj časnih sestara, osobito mi¬ 
losrdnica, susestara s. Cecilije, brojni uglednici hrvatskoga vjerničkog i 
kulturnog života, rodbina i prijatelji, te sjemeništarci sa Šalate. 


LJUBEĆI BLIŽNJEGA 
LJUBIMO BOGA 



4 . 



fafr. 


Hrvatskoj i svjetskoj javnosti je 4. lipnja 
1999. predstavljena knjiga »Spaljene ze¬ 
maljske ruže^ o ubijenima vlč. Filipu 
Lukendi i s. Ceciliji Grgić, žrtvama 
četničke mržnje na katolike u Banjo- 
lučkoj biskupiji 


Prije predstavljanja slavljena je 
svečana Euharistija u dobro ispun¬ 
jenoj sjemenišnoj crkvi, kojoj je 
predsjedao banjolučki biskup 
mons. dr. Franjo Komarica, a susla- 
vio pomoćni biskup zagrebački 
mons. Josip Mrzljak, rektor sjeme¬ 
ništa mons. dr. Juraj Batelja i više 
svećenika. Pjevao je sjemenišni 
zbor. 

Predstavljanje knjige bilo je 
više od običnog predstavljanja. Bilo 
je to svjedočanstvo Crkve koja štuje 
svoje mučenike, ne tražeći krivce ni 
kaznu za njih, bio je to odgovor na 
Papin poziv, da Crkva našega vre¬ 
mena ne zaboravi svojih mučenika. 
Predstavljača je bilo nekoliko: o sa¬ 
moj knjizi govorio je potpisani au¬ 
tor ovog prikaza; slijedila je s. Mi¬ 
roslava Ljevar, koja je ujedno i au¬ 
torica poglavlja u kojemu je 
prikazan lik i stradanje s. Cecilije; 
zatim akademik dr. Petar Simuno- 
vić, koji se osvrnuo na lik autora, 
koji je po struci lingvist, ali i teolog, 
te je u ovoj knjizi prvi put progovo¬ 
rio o jednoj teološkoj temi; biskup 
Mrzljak kao školski kolega po¬ 


kojnog Filipa prisjetio se vremena 
njihova sjemenišnog druženja; za¬ 
tim su progovorila dvojica najviših 
uglednika Crkve u Bosni i Herce¬ 
govini, biskup Komarica i kardinal 
Puljić, a koji su također školski ko¬ 
lege pok. Filipa, dok je biskup Ko¬ 
marica neko vrijeme bio i Ordinarij 
pokojniku. Obojica su se osvrnula 
na lik mučenika, a biskup Komari¬ 
ca je njihovo mučeništvo uklopio u 
prikaz osobito tragičnog stradanja 
banjolučke mjesne Crkve i u Dru¬ 
gom svjetskom i u Domovinskom 
ratu, iznijevši konkretne podatke. 
Na koncu je i sam autor progovorio 
o motivima pisanja te knjige. 

U tijeku večeri više je put 
istaknut zadivljujući stav mučeni¬ 
ka koji su ostali postojani do kraja i 
nisu željeli napustiti župe i povje¬ 
renih im vjernika - Filip im je bio 
župnik a s. Cecilija vjeroučiteljica i 
voditeljica crkvenog pjevanja - 
svjesni da nikomu nisu ništa nažao 
učinili. S. Miroslava Ljevar, koja je 
zadnja vidjela mučenike samo ne¬ 
koliko sati prije njihove smrti, go¬ 
voreći o svojoj susestri mučenici 


posvjedočila je, kako je ona, poma¬ 
lo u šali ali proročanski, nagovije¬ 
stila njihovo mučeništvo. 

Vlč. Filip je i ranije imao teških 
trpljenja za Crkvu i svoj svećenički 
poziv. Zadnji je od katoličkih 
svećenika, godine 1986., suđen 
pred komunističkim sudom 
ondašnje države u Banjoj Luci i 
osuđen na četiri godine strogog 
zatvora. Stvarni je motiv bio njego¬ 
va pastoralna aktivnost, jer je sa¬ 
gradio biskupijsko svetište sv. Male 
Terezije u Presnačama, veoma 
oživio zamrli vjerski život u župi, i 
čak dvaput uspio u Presnače dove¬ 
sti zagrebačkog nadbiskupa kardi¬ 
nala Franju Kuharića, koji je bio 
nazočan i predstavljanju knjige. 
Čitateljima glasnika bi. Alojzija bit 
će zanimljivo čuti da je među inkri¬ 
minacijama zbog kojih je Filip 
osuđen i to što je branio kardinala 
Stepinca, tvrdeći da on nije 
zločinac, nego »hrvatski heroj«, 
koji »je nepravedno osuđen, jer nije 
htio slušati Tita«. 

Anto Orlovac, gen. vikar 
Biskupije banjolučke 

Susret dvaju Pobjednika 


Dominikanski samostan Sv. Katarine u Splitu nalazi se u samom sre¬ 
dištu grada, tik do Srebrnih vratiju, dominirajući trgom na kojem je glav¬ 
na gradska tržnica. U prošlih 770 godina, od 1229., kad se spominju prvi 
dominikanci u Splitu, samostan je stasao u istaknuto vjersko, kulturno i 
hodočasničko žarište, a od 1967. i sjedište župe Gospe od Ružarija, 
Split-Lučac. 


Dva velika prozora na sjever¬ 
noj crkvenoj lađi bila su ostala bez 
svoga stakla još u prosincu 1943., 
kad je savezničkim bombardiran¬ 
jem samostan bio teško oštećen od¬ 
nosno srušen. U ratnoj nestašici no¬ 
voga stakla za prozore tada nije 
bilo, pa su prozori privremeno bili 
zatvoreni daskama. A kad je staklo 
stiglo, u doba otvorenog komuni¬ 
stičkog progon jenja Crkve, prozori 
su predstavljali omiljenu, krhku i 
zvučnu metu, pa fratrima nije bilo 
druge nego prozore ponovno zat¬ 
voriti najprije daskama, a kasnije i 
betonskim blokovima. Bilo je to 
teško, »lovno« vrijeme, u kojem je 
u ratu i poraču ubijeno 12 
hrvatskih dominikanaca, jedan je 
bio u nacističkom, a njih četrnaest u 
komunističkom zatvoru odnosno 
na robiji. 

Braneči slobodu Crkve i opčih 
ljudskih vrijednosti, prihvatili su 
platiti teški danak tamnice, zlo¬ 
stavljanja, pa čak i krvi. Propašču 
komunističke strahovlade (1990.) 
stvorili su se uvjeti da se prozori 
ponovno otvore. No, dok je trajao 
rat za hrvatsku neovisnost, bilo je 
važnijih stvari: trebalo je od Boga 
izmoliti slobodu i obraniti je od ne¬ 
prijatelja; prednost su imali mo¬ 
litva (a u samostanu je nacionalno 
svetište pobožnosti Vječnoga 
Ružarija) i solidarnost s potrebni¬ 
ma kroz snažno djelovanje Karita- 
sa. 

Samostan, kraj kojeg je 4. listo¬ 
pada 1998. prošao sam Ivan Pavao 

II., dobro je razumio kako je Papa 
svojim drugim apostolskim poho¬ 
dom Republici Hrvatskoj sažeo po¬ 
vijest krščanstva na hrvatskim pro¬ 
storima, spojivši hodočaščenjem 


Dujmovu Salonu, kolijevku hrvat¬ 
skog krščanstva i države, i Dujmov 
Split, stoljetno sjedište primasa 
Dalmacije i cijele Hrvatske, s aktu¬ 
alnom hrvatskom prijestolnicom, 
Stepinčevim Zagrebom. 

Fratri Papi nisu htjeli ostati 
dužni. Angažirali su akademskog 
slikara Josipa Botterija da napravi 
vitraže za prozore koji su u dese- 
tlječima komunizma bili zazidani. 
Svaki od vitraža je dimenzija 
300x130 cm. Ispečeni su u Splitu u 
prosincu 1998., u ponovno otvore¬ 
ne prozore postavljeni 30. siječnja 

1999., a na Stepinčevo, 10. veljače 

1999., u suslavlju svih članova re¬ 
dovničke zajednice, svečano ih je 
blagoslovio samostanski prior fr. 
Luka Prcela. Tijekom dana vitraži 
specifično koloriraju crkvu, a noču 
su jedinstveni sakralni izlog na uli¬ 
cu. 

Dominikancima, koji stolječi- 
ma promiču Gospin Ružarij, nije se 
bilo teško odlučiti da na jedan od 
vitraža dođe Gospa od Ružarija, 
naslovnica omiljene katoličke po¬ 
božnosti, zaštitnica Dominikan¬ 
skog reda i zaštitnica branitelja hr¬ 
vatske slobode. Njezin je blagdan, 
pod nazivom Gospe od pobjede, 
nakon Lepantske bitke 1571., usta¬ 
novio papa dominikanac sv. Pio V. 
Motiv Gospe od Ružarija podrazu¬ 
mijeva na prijestolju lik blažene 
Djevice Marije s Djetetom; pred 
Gospom kleče sv. Dominik, kojemu 
Gospa predaje krunicu, i sv. Katari¬ 
na Sijenska, kojoj mali Isus daje 
trnovu krunu ili zaručnički prsten. 
Kako je crkva splitskih dominika¬ 
naca od početka posvečena sv. Ka¬ 
tarini Aleksandrijskoj (+ 304.), dje¬ 
vici i mučenici, zaštitnici filozofa. 





BI. A. Stepinac u tijeku pastirskog 
pohoda 


mlinara i kolara, onda je ta Katari¬ 
na na ovom vitražu zamijenila 
svoju sijensku imenjakinju. U dnu 
vitraža prikazan je Split: vidi se ja¬ 
dranska obala, na koju su se još u 
apostolsko doba iskrcali prvi Kri¬ 
stovi vjero vjesnici; vidi se jedrilica 
nade, punih jedara, simbol krščani- 
nove životne plovidbe; vide se 
obrisi Dioklecijanove palače. Sre¬ 
brnih vrata, i pred njima romanički 
sklop Dominikanskog samostana 
sv. Katarine u Splitu, te nad samo¬ 
stanom grb Reda propovjednika. 

Iz dva tisučlječa krščanstva u 
ovim krajevima, fratri su za drugi 
vitraž izvukli i naručili likove sv. 
Dujma i bi. Alojzija Stepinca. Točni¬ 
je, zaželjeli su da to bude susret, 
dobrodošlica: Sveti Dujam prima u 
bratski zagrljaj blaženoga Alojzija 
Stepinca. 

Premda Sveto Pismo svjedoči 
da je Tit, učenik apostola Pavla, 
otišao kao vjerovjesnik u Dalmaci- 

ju (2 Tim 4, 10), a sam Pavao u po¬ 
slanici Rimljanima (15, 19) piše: 
»Tako sam od Jeruzalema pa uoko¬ 
lo sve do Ilirika pronio Evanđelje 
Kristovo.«, ipak tek biskup grada 
Salone, najstarije i najveće sta¬ 
rokršćanske zajednice u ovom dije¬ 
lu svijeta, današnji splitski zaštit¬ 
nik sv. Dujam, stoji kao međaš ili 
paradigma poćetka kršćanstva na 
hrvatskim prostorima. Pogubljen 
za vrijeme cara Dioklecijana, Du¬ 
jam je postao osobitim znakom 
neuspjeha jednoga od najžešćih 
progona Crkve, jer je prekrasni 
mauzolej (što ga je samoproglašeni 
bog, rimski car Dioklecijan, podi¬ 
gao kao svoju božansku grobnicu) 
postao kršćanskom prvostolnicom, 
u kojoj se štuju ostaci Dujmova tije¬ 
la. 

Ovostoljetni zagrebački nad¬ 
biskup bi. Alojzije Stepinac stradao 
je od bezbožnog komunizma, naj¬ 
većeg progonitelja Kristove crkve, 
ali je iz tog sučeljavanja izašao kao 
povijesni pobjednik. U njegovu 
liku sažeta je, kako je rekao Papa, 
»cjelokupna tragedija koja je pogo¬ 
dila hrvatsko pučanstvo i Europu 
tijekom ovoga stoljeća što je 
obilježeno velikim zlima: fašizma, 
nacizma i komunizma. U kardinalu 
Alojziju Stepincu blista u punini 
katolički odgovor: vjera u Boga, 
poštivanje čovjeka, ljubav prema 
svima potvrđena praštanjem, je¬ 
dinstvo s Crkvom vođenom Petro¬ 
vim nasljednikom. ... Dobro je znao 
da se ne može popuštati kad je u 
pitanju istina, jer istina nije roba 
kojom se može trgovati. Zbog toga 
mu je bilo draže prihvatiti patnju 
negoli izdati svoju savjest.« Na taj 
način Stepinac je postao paradigma 
Crkve u Hrvata u XX. stoljeću. 

Dujam i Alojzije dva su bisku- 
pa-mučenika, obojica stameni svje¬ 
doci kršćanstva, obojica žrtve tota¬ 
litarnih režima, obojica blagi 
predvodnici Božjega naroda. U nji¬ 
ma dvojici. Dalmatincu i Zagorcu, 
spaja se hrvatski prostor, stoljećima 
razdvajan na Dalmaciju i Sjevernu 
Hrvatsku. U njima se spaja vrijeme, 
trenutak, jer je njihov život i njiho¬ 
vo mučeništvo - snažno svje¬ 
dočenje da je i u ranome kršćan¬ 
stvu i u XX. stoljeću: Isus Krist, 
jučer i danas i uvijeke - isti (usp. 


Heb 13, 8). Riječju, njih dvojica, Du¬ 
jam i Alojzije, slijevaju se u jedan 
znak mučeničkoga kršćanstva na 
hrvatskom tlu od početka do da¬ 
nas. 

Umjetnik Josip Botteri smjestio 
je sve svetačke likove pod slavolu¬ 
ke - slavoluke izmoljenih krunica, 
izmoljenih milosti, izmoljene slo¬ 
bode; pod slavoluke žrtvi prinese- 
nih za osobno posvećenje, za do¬ 
brobit i blagoslov hrvatskog naro¬ 
da. Botterijevi sveci su u iskoraku, 
stupaju prema nama; nude i pozi¬ 
vaju na zajedništvo Nebeske 


Crkve, čije članove prikazuju. 
Ovim vitražima Josip Botteri vratio 
se nakon više od dva desetljeća crk¬ 
vi u kojoj je 1975. zapravo propje¬ 
vao kroz 14 upečatljivih postaja 
Križnoga puta. U kontekstu suvre¬ 
mene hrvatske umjetnosti, vitraž 
»Sv. Dujam prima bi. Alojzija Ste- 
pinca« kvalitetna je prinova ikono- 
grafskom razvitku Stepinčeva lika, 
koji se, uz iznimku Dulčićevih vi- 
traža, još nije odlijepio od krutog 
portretizma crkvenog prelata. 

Petar Marija RADELJ 


Zapisi iz knjige dojmova u 
»SPOMEN - ZBIRCI BL. ALOJZIJA STEPINCA« 


Blaženi Alojzije, moli za hr¬ 
vatski narod i blagoslivljaj ga u 
svim trenucima života. Hvala ti za 
sva dobročinstva - Zagreb, 15. 
lipnja 1999., članovi Marijine Legi¬ 
je Bezgrešnog Srca Marijina - Jor- 

danovac, Zagreb. 

* * * 

Hvala ti, blaženi Alojzije, za 
milost nove župe u Zadru - Hele¬ 
na, 19. lipnja 1999. 

* * * 

Blaženi Alojzije, hvala ti! Za¬ 
govaraj moju obitelj kao i do sada 
- Mladenka Marcelić, 19. lipnja 
1999. 

* * * 

Zahvaljujem Bogu na milosti 
da sam po drugi put posjetio ovu 
zbirku. Blaženi kardinale, ja znam 
da si bio uza me u teškim trenuci¬ 
ma. Hvala za sve - tvoj bogoslov 

Miroslav, 3. kolovoza 1999. 

* * * 

Evo, nakon skoro mjesec dana 
obilaska raznih crkava i svetišta, 
došli smo na temelje svoje vjere. 
Došli smo u Katedralu, na Tvoj 
grob. Iako smo se nagledali raznih 
svetaca. Tvoj lik nam se najviše 
urezao u srce. Pa Ti si ipak naše 
krvi! Hvala Ti što si nas na ovom 
putu čuvao! Pomoli se za nas i 
budi nam zagovornik kod zajed¬ 
ničkog Oca - mladi iz Splita i Za¬ 
greba, 3. kolovoza 1999. 

* * * 

Zahvalni Trojednome Bogu za 
dar hrvatskoga blaženika Alojzija 
Stepinca, posjetili smo zbirku iz 
njegove ostavštine. Nadahnuti 


njegovim svetim životom krenut 
ćemo na Gospodnje puteve do 
konačnog cilja - života vječnoga, 
gdje ćemo svi zajedno zahvaljivati 
Bogu za svaku iskazanu milost - 
bogoslovi (tri potpisa), 3. kolovo¬ 
za 1999. 


Dragi kardinale, neka nas pra¬ 
ti Tvoj zagovor. Pomozi nam da 
živimo u miru i ljubavi. Sačuvaj 
nas od zla. Blagoslovi mene i daj 
mi strpljenja u školi i u obitelji. 
Hvala Ti - Jelena, 12. kolovoza 
1999. 


Danas, kada sam s dobrom 
gospođom Dijanom Dobran došla 
posjetiti ovu spomen zbirku na 
čast blaženoga kardinala Alojzija 
Stepinca, želim mu se zahvaliti za 
sve milosti i zamoliti ga da zago¬ 
vara mene i cijelu moju družbu i 
sve kojima smo poslane i koji od 
nas traže pomoć. Blaženi kardina¬ 
le Alojzije, moli za nas. - s. M. 
Mirjam-Dedić (časna majka 
Družbe sestara Služavki Maloga 
Isusa) Zagreb, 31. kolovoza 1999. 


Blaženi kardinale Alojzije Ste¬ 
pinac, hvala ti za ljubav koju si 
poklonio našem narodu, i tvoje 
riječi kako nikada ne smijemo po¬ 
sustati, nego uvijek težiti plemeni¬ 
tim ciljevima. Od srca zahvalan - 
Mladen Benić, učenik SPŠ u Za¬ 
grebu, 16. rujna 1999. 

JOSIP VRANEKOVIĆ - DNEVNIK 


Život u Krašiću zasužnjenog nadbiskupa i kardinala 


Alojzija Stepinca 


Na poticaje i želje brojnih štova¬ 
telja blaženoga Alojzija Stepinca, 
Postulatura počinje s objavljivan¬ 
jem izabranih poglavlja dnevnika 
vlč. Josipa Vranekovića, u kojima 
je gotovo svaki dan opisao život 
zasužnjenog nadbiskupa i kardina¬ 
la Stepinca u župnoj kući u 
Krašiću, gdje je sužnju pismeno 
bilo naređeno izdržavati kaznu od 
5. prosinca 1951. do 18. rujna 1962. 
Župnik Vraneković je prekinuo pi¬ 
sanje dnevnika 26. siječnja 1960. 
Od toga dana je bilježio događaje u 
posebnom spisu, koji je javnosti 
poznat pod naslovom: Zadnji dani 


( 2 ) 


života Njegove Uzoritosti dr. Alojzija 
Kardinala Stepinca. 

Izabrana poglavlja donosimo u 
izvornom jeziku, faktografski, kako 
je pisac bilježio. 

Župnik Vraneković je tih pet 
svezaka životopisa u Krašiću 
zatočenog Kardinala predao kardina¬ 
lu Franji Šeperu, koji je na naslovnoj 
stranici dnevnika svojom rukom do¬ 
pisao: »U slučaju moje smrti imaju 
se ovi svesci zapisa + Vranekovića 
predati osobno mojem nasljedniku u 
Zagrebačkoj nadbiskupiji. 

Rim, 30. siječnja 1974. 

- Franjo Kard. Šeper« 



BI. Afojzijegovori 
na suđenju 1946. 


Tako će čitatelji Glasnika moći 
i prije službenog izdanja dnevni¬ 
ka, koje je u pripremi, moći saznati 
događaje iz života blaženog Aloj¬ 
zija Stepinca koji su prethodili nje¬ 
govoj svetoj i mučeničkoj smrti. 
Osim toga, ovi su dnevnici najvje¬ 
rnije svjedočanstvo duhovne ve¬ 
ličine i osobnosti blaženog Alojzija 
Stepinca, ali i okrutnosti i be¬ 
zočnosti njegovih progonitelja. 

Ove stranice, dok objelodanju¬ 
ju Alojzijevu živu, cjelovitu, po¬ 
stojanu i jaku vjeru utemeljenu na 
Isusu Kristu Sinu Božjemu - sve 
do umiranja za nju, istodobno go¬ 
vore i o Vranekovićevoj vjernosti 
svome Natpastiru i Crkvi. Vlč. 
Vraneković, cijenjeni propovjed¬ 
nik i traženi ispovjednik, nije bio 
teolog »po zanatu« ni povjesničar 
»po inatu«. Nije se ni pripremao 
za kroničara tako presudnog 
razdoblja povijesti Crkve u Hrva¬ 
ta, ali ga je Gospodin pronašao za 
dostojnog suputnika i supatnika 
zasužnjenog nadbiskupa i kardi¬ 
nala Alojzija Stepinca. Bio je uzo¬ 
ran svećenik i gorljiv pastir; pola¬ 
zio je, službu na bickilu, a kad ga 


je taj komunistički režim »zaro¬ 
bio«, odlazio je pješice, do susjed¬ 
nih župa, do vlaka, do slijedeće 
postaje Križnoga puta: Kardinalo¬ 
va i svojega. Puščani su mu metci 
fijukali pokraj glave, policija ga je 
pratila u stopu, otuđivala mu ne¬ 
zakonito i nepovratno dokumente 
i crkvene novce, prijetila mu i 
ucjenjivala ga. Ali on je ostao us¬ 
pravan i ispravan. Nije pisao o 
sebi. Želio je svojoj Crkvi i svome 
patničkom narodu sačuvati na 
trajno sjećanje jedno tužno i tegob¬ 
no razdoblje povijesti. I bez mrm¬ 
ljanja i bez osvete je to bilo. U Kri¬ 
stovoj ljubavi, koja ga je žrtveno 
svezala uz dragog gosta, komu je 
bio neutrudiv i do kraja vjeran 
domaćin. 

Napominjemo da je izo- 
stavljanje izvornog teksta obilježe¬ 
no znakom /.../ a točkice u nizu 
nalaze se u izvorniku, dok su 
razjašnjenja priređivača u oblim 
zagradama. Najčešće su ovdje izo¬ 
stavljena imena Nadbiskupovih 
posjetnika: svećenika, redovnika, 
redovnica, liječnika i vjernika lai¬ 
ka, čije je posjete vlč. Vraneković 


redovito bilježio sve dok policija 
nije ubrzo nakon njegova dolaska 
počela stražariti pred župnom 
kućom a režim zabranio posjeći¬ 
vati blaženog Alojzija, kako u žu¬ 
pnoj kući tako i crkvi. Otada su 
najvjerniji svećenici kriomice, te 
uz ne malene poteškoće i često 
kazne, tražili načina da pohode 
svoga Natpastira. Mnogi su se 
vjernici, redovnici i redovnice pre- 
oblačili u narodnu nošnju krašićke 
župe te bi s narodom polazili u 
crkvu na mise i pobožnosti. 

JOSIP VRANEKOVIĆ 
Dnevnik, sv, I. 

(4.XII.1951. - 9.VI.1953.) 

6. XII. 1951. 

Došao je ovamo obučen kao 
obični svećenik: crna reverenda, 
obični kaput i šešir. Nikakvog 
vanjskog znaka biskupskog nije 
imao na sebi. Među odijelom imao 
je tek »soli Deo«. Ujutro u 6 sati 
pratim ga prvi put u crkvu. Ko¬ 
likog li začuđenja u narodu, kad 
ga opazi, da stupa pred oltar i tu 

na klecalu kleči za vrijeme moje 
mise. Svijet plače čim ga je ugle¬ 
dao. Molitva se po crkvi čuje više 
nego obično, jer moleči kroz suze, 
šapat molitve je jači, glasniji. Lije¬ 
pe adventske pjesme danas je pje¬ 
vao u posebnom zanosu. Ljudi se 
u zadnjem dijelu crkve podižu na 
noge, da ga bolje vide, a on klečeči 
oborio glavu i - moli. 

Pred koju godinu milina mu je 
bila, kad je među mračnim zidina¬ 
ma tamnice slušao zanosne pje¬ 
sme vjernika, koji su mimo Lepo- 
glave prolazili, hodočastili u Mari¬ 
ju Bistricu! Koliko li je sada utjehe 
osjetio, kad mu pred očima iskrsli 
oni lijepi dani, kad je i on svakog 
dana dolazio na zornicu i sada 
opet sluša divne melodije - za¬ 
nosno pjevanje vjernika, koji su 
potpuno ispunili crkvu i u moru 
ove pokvarenosti zanosno slave 
Boga i Bogorodicu, i kao da prkose 
svemu što je protivno Stvoritelju. 

Na svršetku Mise okrenem se 
od oltara i kratko navijestim nje¬ 
gov dolazak riječima: »Sada če po 
običaju najprije biti sv. Pričest, a 
iza toga služit če sv. Misu naš 
Preuzvišeni gospodin nadbiskup, 
koji je eto došao među nas. Dobro 
nam došao! Molimo se još više za 
nj, da nam ga dobri Bog još dugo 
poživi za dobro Crkve i naroda, 
blaženim ga učinio na zemlji i ne 
dao ga na volju njegovim neprija¬ 
teljima.« 

Sav je narod ostao kod njego¬ 
ve sv. Mise. 

Čim je započeo sv. Misu na 
glavnom oltaru, opazim na vrati¬ 
ma sakristije nepoznate ljude po¬ 
miješane s našima, koji su pribiva¬ 
li sv. Misi. Bilo je to 9 novinara: 
Amerikanci, Englezi i Francuzi, a 
predvodio ih je predstavnik Tanju¬ 
ga. Na svršetku Mise idem u sakri¬ 
stiju, a Preuzvišeni se zahvaljivao 
pred oltarom. Predstave mi se i za¬ 
mole, da ih najavim Preuzviše- 
nom. Učinim to po njihovoj želji. 
Nekoliko minuta nestrpljivo su 
čekali oni i fotoreporteri u sakristi¬ 
ji. Konačno dolazi tu i Preuz¬ 
višeni. Pristupe k njemu. Pred¬ 
stavnik Tan juga i još jedan ga za¬ 
moli, da odgovori na pitanja 


stranih novinara. Bilo je tu i naših 
(domačih) Krašičana. 

Preuzvišeni najprije reče: »Ako 
što želite od mene, onda najprije 
pišite, da Duh Sveti govori u Sv. 
Pismu: Tko mnogo govori, neče 
ostati bez grijeha.' Zato ču i ja 
ovdje biti kratak.« 

Pitaju ga: »Kako se sada 
osječate?« On odgovara: 

»Ovdje jednako kao i tamo, u 
Lepoglavi...Meni je svejedno, gdje 
jesam, da li u Lepoglavi, Krašiču 
ili u Zagrebu, jer gdjegod bio da 
bio, tu vršim svoju dužnost.« 

Američki novinar pita: »A koja 
je to Vaša dužnost, što je ovdje nag- 
lašujete?« On odgovori: 

»Trpjeti i raditi za Katoličku 
crkvu.« 

Pitanje: »Da li ste tražili, da 
vas puste?« Odgovor: 

»Nikada to nisam tražio.« 

»A zašto?« 

»Jer se osječam nevinim. Ja ni¬ 
sam ništa učinio protiv ove drža¬ 
ve.« 

»Sto sudite, hoče li doči do 
zbliženja i uređenja odnosa iz¬ 
među Ćrkve i države?« 

»Mi smo uvijek za sporazum s 
državom, ali samo pod uvjetom, 
da se priznaju njezina osnovna 
prava na škole, brak, štampu, Ka- 
ritas i dr. Od ovih principa ne odu¬ 
stajemo nikada, makar uz cijenu 
života.« 

»Sto kažete na to, da Vas nazi¬ 
vaju bivši zagrebački nadbiskup?« 

»Nikada nisam ni želio, ni 
tražio čast nadbiskupa. A o tome 
hoču li i dalje biti zagrebački nad¬ 
biskup ili ne, o tome ne odlučuje 
državna vlast, nego Sveta Stolica.« 

»Nadate li se, da če Vas pustiti 
iz Jugoslavije, da odete u Rim i 
kamo drugamo ili možda da Vam 
narede, da otiđete?« 

»Ja iz ove zemlje ne idem. Oni 
me ne če prisiliti da odem, jedino 
dakako, ako me silom strpaju u 
avion i prebace preko granice. 
Smatram svojom dužnošču, da u 
ovim teškim danima ostanem sa 
svojim narodom i svečenstvom.« 


Preuzvišeni pođe zatim u žu¬ 
pni dvor. Dok je u svojoj sobi 
doručkovao, dođu novinari do 
mene u kancelariju. Pitaju sve 
pojedinosti o njegovom dolasku, 
da sam se čudio nekim pitanjima. 
Opazili oni to čuđenje, pa mi 
Amerikanac odgovori, neka se ne 
čudim tome, jer da upravo ove 
pojedinosti najviše zanimaju ame¬ 
ričku javnost. Pitali me: »Kako se 
držao, kad se pojavio ovdje, prva 
njegova riječ, da li je sjeo ili stajao, 
na koja je vrata unišao, je li se 
osječao umoran, je li što založio i 
koliko, pio, kako je dugo bdio, u 
koji sat legao... Molili me, da im 
pokažem kuču iznutra, a osobito 
sobe, gdje boravi. Uvedem ih 
tamo. Zanima ih svaki predmet. 
Pitaju me, na kojem je stolcu sje¬ 
dio, gdje je spavao, svaki kutič u 
sobi snimaju u stotine snimaka. 
Uzimaju sve moje podatke, zatim 
pitaju za časne sestre, za crkvu, za 
rodbinu Preuzvišenoga, njegov 
curriculum vitae, opis mjesta i dr. 
To je potrajalo jedan sat. Bili su 
vrlo zadovoljni. 

Pitaju, ima li tu gdje hotel, da 
doručkuju? Začudili se kad sam 
rekao, da nema. Ponudim im, da 
se strpe koji čas i da čemo im nešto 
servirati - rekavši, da baš nismo 
opskrbljeni - ali nikako nisu htjeli 
prihvatiti, smatrajuči, da bi odviše 
smetali. 

Kroz to vrijeme dođe autom 
ovamo tajnik vlč. g. Mijo Pišonič. 
Brzo se vrača u Zagreb, da izvije¬ 
sti, što je i kako je ovdje /.../. 

7. XII. 1951. 

Prilikom dolaska Preuz¬ 
višenoga sva je milicija izmijenje¬ 
na u Krašiču. Jednako je smijenjen 
i šef pošte u Jastrebarskom. 

/.../ 

Dopisnik američkog ilustrira¬ 
nog časopisa snima Preuzvišeno¬ 
ga u sobi, kancelariji i kako sa 
mnom šeče pred kučom. »Neprija¬ 
telj sam toga fotografiranja, ali što 
mogu, kad prilike i položaj traže, 
da tako mora biti.«, rekao je više 
puta Preuzvišeni. 

8. XII. 

Posjetila ga rodbina. Zadržao 
sam ih na objedu. 

Služavke Malog Isusa: S. M. 
Maristella i S. M. Valerija u ime 
Družbe pohodile Preuzvišenoga. 

Dolazi mi novi komandir mili¬ 
cije i usmeno saopći, da ne smije¬ 
mo primati nikakvu hranu i 
pomoć od ljudi. Ne prođe neko¬ 
liko sati, kad evo obavijesti, da sti- 
zava iz Amerike 120 kg hrane. 
Kroz slijedeće dane isto pokoji pa¬ 
ket. »Eto, kaže Preuzvišeni, kao da 
im se dragi Bog narugao: tu ne 
smiješ primati, a eto odjednom sti- 
zava ovako lijepa pošiljka: Nolite 
solliciti esse!« 

»Mislio sam u Lepoglavi, što 
da radim? Sjetim se, da imadem 
kod kuće od VVadinga 'Povijest 
franjevačkoga Reda'. Naručim to, 
da 1 mi dostave. Pročitao sam te¬ 
meljito pet svezaka. Ostao sam za¬ 
divljen nad svime što sam tu 
našao. Gledam djelovanje i sudbi¬ 
nu tolikih, koji su pripadali redu. 
Sto su sve poduzimali. Kako su 
čudesni i neistraživi potezi milosti 
Božje, vidio sam čitajući to djelo. 
Gledam tamo jednoga, koji je cijeli 
život žrtvovao se: neumorno ra¬ 
dio, na oko velika djela učinio, sve 
ga smatralo svetim, a kad tamo u 
zadnji čas doživi tragediju - i 
bude proklet. 

I obratno: cijeli život neki se 
upravo poigrava s Bogom, a eto u 
zadnji čas svim se srcem vraća k 
Bogu i bude spašen. ’Cum timore 
et tremore salutem vestram spera- 
mini.'... Još nikada nisam tako 
upravo doživio veličinu Crkve 
Božje, kao sada čitajući ovo djelo.« 

Danas na Imakulatu prvi puta 
je propovijedao kod poldanje Sv. 
mise. »Od sada ću redovito propo¬ 
vijedati, i to kod poldanje Sv. mise, 
kad kažete, da ću ja imati poldan- 
ju, a Vi ranu Misu.«, tako mi je re¬ 
kao. 

»Namjerno nisam ih htio pitati 
na odlasku iz Lepoglave, smijem li 
propovijedati, jer bi mi vjerojatno 
u tom slučaju zabranili. Ovako 
rekli mi, da sam slobodan i 
svećeničke dužnosti mogu vršiti, 


samo da ne upravljam dijecezom. 
E dobro - mislim ja. Kažete, da 
svećeničke dužnosti mogu vršiti, 
onda je tu propovijedanje uključe¬ 
no.« 

Kad ga ono 6. XII. pitali u sa¬ 
kristiji novinari: »A kakav je sada 
Vaš položaj ovdje, što ćete ovdje 
raditi?«, on je nasmijano odgovo¬ 
rio: »Evo, tu je župnik, a ja sam ka¬ 
pelan.« - Svi se od srca toj pri¬ 
mjedbi s pravom nasmijali. S jed¬ 
ne strane izbija i iz tih riječi 
njegova velika poniznost, a s dru¬ 
ge strane krasna ironija vis vis 
onih, koji su ga stavili u ovakav 
položaj. 

/.../ 

12. XII. 1951. 

»Čini mi se, da Gospodin Bog 
nije mogao izabrati slabijega što se 
tiče zdravlja, godina i drugoga, 
nego što sam bio ja, u ono vrijeme 
za nadbiskupa. Učinio je to zato, 
da pokaže moć i djelovanje milosti 
u nama. Što sve nisam pretrpio i 
doživio za svog biskupovanja! 
Držale me molitve vjernika.« - 
Kako li je ponizan! 

/.../ 

16. XII. 1951. 

Od sve moje biskupske službe 
najdraža mi je missa pro populo i 
zato, kako sam u Lepoglavi mo¬ 
gao služiti Sv. Misu, poručio sam 
biskupu Salisu, da ne treba služiti 
misu »pro populo«, nego ću ja to 
vršiti. Strogo nisam bio dužan, ali 
tko sretniji od mene, kad je samo 
prilika bila za to. 

17. XII. 1951. 

Govoreći o tome, kako se ovi 
jadnici u tom sistemu jedan dru¬ 
goga boji i kako su nemirni - ni¬ 
kad sigurni za službu i život, re¬ 
kao je: »Tko se Boga ne boji, taj 
strepi pred ljudima.« A onda opet: 
»Imati i držati se dragog Isusa, 
kako je onda sve lako!« 

18. XII. 1951. 

Poslije podne dođe ovamo o. 
Edgar Leopold, kartuzijanac i dr. 
Franjo Šeper. Začudo dovezao se 


o. Leopold autom predsjedništva 
vlade N. R. Slovenije. Začudio 
sam se, kad mi je Šeper izlazeći iz 
auta namignuo da pazim, što ću 
govoriti. Kasnije mi reče, da neka¬ 
ko šuruje sa ovima. 

19. XII. 1951. 

Prvi put dolazi ovamo nuncij 
iz Beograda Msgr. Silvio Oddi. Tri 
sata razgovarao s Preuzvišenim. 
Bio je i na objedu. Preuzvišeni mu 
kod stola ustupio prvo mjesto kao 
predstavniku Šv. Oca, ali je Msgr. 
to odbio. 

U isto vrijeme stigla autom 
ovamo dopisnica, agencije United 
Press, gđica Fischer. Preuzviše- 
nom je neugodno primati novina¬ 
re i davati izjave. Msgr. je poznaje 
iz Beograda, pa joj je on priopćio 
nekoliko riječi. Ona je bila zado¬ 
voljna rekavši, da je njoj dosta 
samo to, da javi svojoj agenciji, da 
je bila u Krašiću u isto vrijeme kad 
i nuncij. A dragocjeni joj je poda¬ 
tak i to, što joj je priopćio (slijede 
precrtane, nečitljive dvije riječi; 
precrtao ih je mons. D. Nežić, bi¬ 
skup Porečko-pulski, op. J.B.)/ da 
su Preuzvišeni i nuncij razgovarali 
3 sata. 

Isti (slijedi nekoliko precrta¬ 
nih, nečitljivih riječi, op. J. B.) re¬ 
kao je: »Stepinac zadaje Beogradu 
više brige nego cijeli Sovjetski Sa¬ 
vez.« 

Nakon objeda nasmijano reče 
mi nuncij: »Doživjeli ste jedinstve¬ 
ni slučaj u povijesti Crkve, da ima- 
dete Nadbiskupa za kapelana.« 

Poslije podne dolazi Dr. Dra¬ 
gutin Nežić, administrator pazins- 
ke biskupije, i Mijo Pišonić. 

20. XII. 1951. 

Žali što su učinjeni toliki pro¬ 
pusti vis vis katoličke štampe. 
»Razdori, a onda nerazumijevanje 
kod onih, koji su mogli pomoći, a 
eto propustili. Sjećam se, koliko 
puta je dragi naš Otac Janko (Ši- 
mrak) znao doći k meni, pa samo 
pokaže kao bolno lice rekavši: Ta 
znate, kako je!' Znao sam ja dobro 
i dao sam. Pa zapravo 'Hrvatsku 
Stražu' uz ono malo pretplate sam 

sam uzdržavao. Taj jedini naš dne¬ 
vnik imao je malu tiražu, a kako 
su ga se protivnici bojali, osobito 
masoni. Tu je velika zasluga Ši- 
mrakova, što je raskrinkavao ma¬ 
sone. Kako su bijesni bili, kad jed¬ 
nog dana osvane u Straži slika 
lože. Točno je bilo označeno i mje¬ 
sto, gdje koji od ’braće' sjedi. Raz¬ 
bijali si glavu, kako je to otkrive¬ 
no, i nikako da doznaju. A eto naši 
lijepo stupili u vezu sa podvor- 
nikom, koji je čistio ložu, i ovaj li¬ 
jepo pusti jednog našeg unutra u 
vrijeme kad nitko obično od njiho¬ 
vih ne dolazi, i sve lijepo istraži i 
fotografira. Oni su upravo strepili 
svaki dan, hoče li ih opet Straža 
napasti. A što bi istom bilo, da 
smo imali štampu! A eto, bilo je 
propusta, i to danas ljuto svi oka¬ 
javamo.« 

Suosječa sa svima i misli na 
sve. U sobi na stolu ima globus. 
Ispod njega napisao je vers iz psal¬ 
ma: »Domini est terra et plenitudo 
eius, orbis terrarum et universi 
qui habitant in eo«. »Imam to zato 
tu, da se lakše i snažnije mogu u 
mislima prenijeti po cijeloj zemlji. 
Gledam tada, gdje su kakve pri¬ 
like i potrebe Crkve, pa da onda 
koliko mogu molim na nakane 
onih, kojima je veča potreba.« Gle¬ 
da na karti i na globusu i one 
najmanje otoke i otočiče. Traži 
njihov opis u Herderu, gleda stati¬ 
stiku Crkve u raznim stranama. 
Boli ga, kad gleda kako protestanti 
ometaju rad misijama, kad ovi 
moraju napustiti postaje i si. Me- 
mento vivorum (Spominjanje ži- 
vučih u misnom kanonu, op. J. B.) 
traje mu koji put u Sv. Misi i do 5 
minuta. »Uopče neču primati ni¬ 
kakve intencije, a nisam ih ni rani¬ 
je primao. Tolike su potrebe Crkve 
i naroda, da svakog dana prika¬ 
zujem Sv. Misu na te nakane.« 

21. XII. 1951. 

Stigla ovamo neka gđa iz Za¬ 
greba sa sinom, pravnikom, te s 
njima neki Amerikanac, student 
prava. Vrijedni i čestiti ljudi. Dok 
sam im pokazivao crkvu iznutra, a 
oni još pod snažnim dojmom 
susreta sa Preuzvišenim, kaže 


mladi zagrebački pravnik: »Et tu 
Betlehem, terra Juda«, a sada če se 
govoriti: »et tu Krašič...« /•••/ 

22. XII. 1951. 

»Moj supatnik dragi Pavunič 
svakog bi dana molio po 16 sati. 
Da nisam svojim očima vidio, ne 
bih upravo mogao vjerovati. U pola 
noči diže se i već moli krunicu. 
Uvijek moli glasno ili barem polu¬ 
glasno. Molio je i na šetnji. Šeće, 
maše krunicom i moli. Vi uvijek 
molite?’ reče mu jedan stražar. 'Pa 
što ću drugo raditi?’ - odgovori 
mu dosta odrješito i nastavi samo 
dalje s molitvom. Dao sam mu u 
sobu ovu sliku o. Leopolda Man- 
dića, što sam je Vama dao. Više 
puta sam ga preko dana čuo kako 
razgovara s ocem Leopoldom: 
Dragi Pater, molim te, pomozi mi, 
da izađem iz ove tamnice!... Ah, 
znam, nećeš mi pomoći. Ti si mi¬ 
sliš: E, Pavuniću, bolje je da si tu, 
da lijepo moliš i Bogu služiš. Ako 
izađeš van, tko zna budeš li toliko 
molio!’ I onda bi ovu sliku obasuo 
brojnim poljupcima. 


I zbilja, jednog dana moj ti 
Pavunič izlazi iz zatvora. Ali u 
onom uzbuđenju zaboravio je po¬ 
nijeti sliku o. Leopolda. ’E, kad si 
je onda zaboravio, sad je nećeš do¬ 
biti, neka bude kod Vas.’ A ipak si¬ 
romašni starac nije uzalud molio. 
Krunica ga spasila. O, kako smo 
po sebi jadni! Pa ja, koliko sebe 
poznajem, ni deset minuta ne bih 
mogao podnijeti ono, što sam pre- 
patio kod prvog hapšenja, da nije 
bilo molitava vjernika.« 

»Mnogo su mi veselje pribavi¬ 
li tamo vrapci i golubovi. Na pro¬ 
zoru sam im uvijek ostavljao 
mrvice hrane. Vrapci mi dolazili i 
u sobice. Jednog dana jedan mi 
sjedne na rame. Postali tako pito¬ 
mi. - Puno puta pravo veselje za 
mene, a i za njih... Nije im bilo kri¬ 
vo. Smetalo me neprestano tulenje 
tih zvučnika i obavijesti. Jednog 
dana začepim uši. U jedno stavim 
nalivpero, a drugo začepim zatva¬ 
račem od nalivpera, da mogu ne¬ 
smetano raditi. Baš u to naiđe 
stražar i opazi to kroz mali otvor 
na vratima. Odjednom odleti upra- 

vo, ode vjerojatno, da to javi u 
Upravu, i za čudo od onda prestali 
su s tim tulenjem i zavijanjem.« 

»Smatrao sam zgodnim, kad 
več imam vremena, da prevedem 
iz' francuskog na hrvatski živote 
svetaca. Tu je dvanaest svezaka - 
svaki za jedan mjesec. Pojedini 
životopis ima osam strana. To je 
zamišljeno kao dnevno obiteljsko 
štivo. Mislim to predati Domini¬ 
kancima, da izdaju, kada dođu za 
to mogućnosti. Koliko bi koristi 
bilo i sreće, kad bi se naše obitelji 
mogle time poslužiti. Koliko tu 
čovjek nađe novih pobuda i poti¬ 
caja. Dat će dobri Bog, da i to jed¬ 
nom dođe u ruke našem narodu. 
To je i zanimljivo i korisno, pa 
čemu da se svijet truje različitim 
glupostima i bedastoćama, koje 
mu ništa ne donose, a oduzimaju 
gotovo sve: i mir, i pravu radost i 
poštenje.« 

»Iz biografija svetaca, pa Wa- 
dinga i drugih stvari, izradio sam 


različite primjere. Htio bih izdati 
nekoliko svezaka primjera po 1000 
strana. Znam koliko su svećenici 
na selu opterećeni poslom, pro¬ 
povjedničke literature imamo 
malo, pa su često u neprilici, što će 
i kako govoriti. A ovako uzme po 
tri primjera, malo ih poveže i pro¬ 
povijed je brzo gotova. Da bude 
još lakše, gledao sam, da gotovo 
svaki primjer potkrijepim kojim 
citatom iz Sv. Pisma. I tako mislim, 
ako jedan svećenik bude na župi i 
40 g. još uvijek imat će tu dosta 
materijala kojim će se poslužiti.« 

23. XII. 1951. 

/.../ Milicija brani stranim 
župljanima dolazak u našu crkvu. 
Svijet se probija po okolnim staza¬ 
ma i po polju. 

»Žao mi je, da su moji dnevni¬ 
ci došli u ruke ovim kukavcima. 
Lijepo sam rekao Nežiću neka ih 
uništi, ali on kao historičar ni čuti 
o tome, nego to su važni doku¬ 


menti, to treba sačuvati. I onda sa 
Ivandijom ode, da ih zazidaju u 
bogoslovskom sjemeništu, negdje 
kod dimnjaka. Nitko osim njih 
dvojice nije za to znao. Sigurno su 
jadnoga Ivandiju silno mučili, kad 
je odao mjesto, gdje se nalaze. Po¬ 
slije smrti mog predšasnika mislio 
sam, da ne nastavim pisanjem 
dnevnika, a onda opet mislim si, 
reći će poslije, evo ovaj je barbarin 
zanemario važnu ovu stvar i tako 
sam nastavio s tim pisanjem. Na 
kraju došlo je njima u ruke. No na¬ 
dam se, da će oni opet doći na 
svoje mjesto. Pitat će se jednog 
dana za njih. Možda bude netko 
sretan, da ih može vratiti. To je 
kulturna i moralna sramota. To je 
najstramotnija otimačina. Takova 
što ne bi se dogodilo u jednoj kul¬ 
turnoj zemlji.« 

(nastavlja se u idućem broju) 



DAROVI ZA POKRIĆE TROŠKOVA U POSTUPKU 
PROGLAŠENJA SVETIM BL. ALOJZU A 
' STEPINCA 

Uz popis prijatelja i štovatelja blaženog Alojzija Stepinca, koji su uz 
molitvu poslali i novčani dar, sa zahvalnošću se sjećamo svih darova¬ 
telja koji su uz svoj dar izričito napomenuli, da se ne objavljuje njihovo 
ime. Raduje činjenica da su među darovateljima zastupljeni različiti 
staleži i ustanove, iz domovine i diljem svijeta, što potvrđuje općena¬ 
rodnu želju za proglašenjem svetim kardinala Stepinca. 

Nakon objavljivanja zadnjeg broja Glasnika, svoj dar za pokriće troškova u 
postupku za proglašenje svetim kard. Alojzija Stepinca uručili su ovi darova¬ 
telji: 

Katica i Mara PAVLJUK - Slobodnica; Franjo kard. KUHARIĆ - Zagreb; 
Franciska PAVLJUK - Vrbovec; BaricaALEČKOVIĆ - Koprivnica; Hrvatska kato¬ 
lička župa Uzvišen ja Sv. Križa - Hamilton (vlč. Marijan Mihoković); Mons. Ivan 
VRAGOVIĆ - Zagreb. 

Svoj dar za pokriće troškova u postupku za proglašenje svetim kardinala 
Alojzija Stepinca možete poslati preko Zagrebačke banke na ime: Postulatu- 
ra kard. Stepinca 

devizni račun: 012101-01-2421741339 
kunski račun: 012101-12-2320444313 


Blaženi Alojzije Stepinac 
- krašićki sužanj - 

Časopis Blaženi Alojzije Stepinac 

glasnik je Postulature za proglašenje 
blaženim i svetim kardinala Alojzija 
Stepinca te časopis svih njegovih 
štovatelja, Kristovih vjernika i ljudi 
dobre volje. 

God. 6 (1999) Broj 4 

Cijena: 5 kn; za inozemstvo 3 DEM ili 
3 USD 

Glasnik izlazi četiri puta godišnje s 
dozvolom crkvenih poglavara. 

Izdavač: Postulatura Blaženog 
Alojzija Stepinca 

Voćarska 106, pp. 110 
10001 Zagreb 

Uređuje i odgovara: Dr. Juraj Batelja, 
Voćarska 106, pp. 110, 10001 Zagreb. 

Adresa uredništva: Postulatura 
Blaženog Alojzija Stepinca, Voćarska 
106, pp. 110; 10001 Zagreb, 
telefon: 46 80 426; fax: 46 80 722 
»Spomen-zbirka iz ostavštine 
blaženog Alojzija Stepinca«, 
Kaptol 31, 10000 Zagreb, 
telefon: 48 11 781 

Sve što se u našem Glasniku navodi 
ili naziva »čudo«, »svetost«, »svetac« 
i slično, sve to, u duhu crkvenih 
propisa, treba uzeti i razumjeti u 
našem običnom ljudskom načinu 
izražavanja. O svemu će tomu 
konačni sud izreći Crkva. 


Lektor: prof. dr. Ante STAMAĆ 


Slog: Mario Rogić, LASERplus 
Tisak: Tiskara PULJKO 


Napomena: Ovih dana izlazi iz tiska 
»Crna knjiga« o komunističkom pro¬ 
gonu Katoličke crkve u Jugoslaviji; 
preporučujemo je svim čitateljima 
Glasnika. 

U uredu Postulature možete nabaviti 
zidni i stolni kalendar bi. Alojzija 
Stepinca. 


KAZALO 


PAPINA RIJEČ 

Papinski Breve o beatifikaciji blaženog Alojzija Viktora Stepinca 
Venerabili Dei Servo Aloisio Victorio Stepinac Beatorum honores 
decernuntur . 73 

UREDNIKOVA RIJEČ 

Uz 1. godišnjicu beatifikacije - »Tko se Boga boji, ne strepi 

pred ljudima!« (A. Stepinac), (J. Batelja) . 74 

ISPRIKA I MOLBA ZA RAZGOVOR - novinar »Globusa« Željko Peratović... 76 

PISMA IZ SUŽANJSTVA . 77 

UZ I. OBLJETNICU BEATIFIKACIJE 

ADMIRANDUS ETIMITANDUS - I divimo mu se i želimo ga slijediti 
(+ Ratko Perić, biskup) . 78 

DOKUMENTI 

CRKVA I DRUŠTVENI POREDAK - Dr. Alojzije Stepinac: 

Govor na 3. zasjedanju Hrvatskoga socijalnog tjedna 1938 . 80 


SVJEDOČANSTVA 

Pismo p. Bernarda Rubinića . 83 

Ne napušta nas kardinal Stepinac - (Odlomak iz knjige vlč. Mirka 
Barbarića, salezijanca: Pozdrav iz Knina 10.10.1991., Zagreb, 1999 . 84 

Svjedočanstvo srpskog pravoslavnog svećenika Jovana Nikolića . 86 

BLAŽENI ALOJZIJE STEPINAC na korijenima hrvatskog kraljevstva 
u Biskupiji kod Knina (fra Vjeko Vrčić) . 87 

Nadbiskup koadjutor dr. Alojzije Stepinac u Koprivnici 
- Sjećanja jednog pučkoškolca (Dr. Milivoj Kovačić) . 89 

Moje sjećanje na bi. Alojzija Stepinca (fra Kerubin Mekjavić) . 91 

Iz knjige dojmova s izložbe o životu i radu 

Sluge Božjega kard. Alojzija Stepinca . 92 

IZ ŽIVOTA CRKVE 

BLAŽENI ANTON MARTIN SLOMŠEK - Prvi slovenski blaženik 
(Stanislav Vitković) . 93 

Iz Stepinčeva Krašića (Josip Balog, župnik krašićki) . 94 

Iz knjige dojmova - Krašić . 95 

DOPISI ČITALACA . 96 

KRONIKA 

SVEĆENIK - BRANITELJ ČASTI KARDINALA STEPINCA I SAM POSTAO 
MUČENIK (Anto Orlovac, gen. vikar Biskupije banjolučke) . 100 

Susret dvaju Pobjednika (Petar Marija RADELJ) . 101 

JOSIP VRANEKOVIĆ - DNEVNIK . 103 



Na zadnjoj stranici: Mladi hrvatski vjernici pozdravljaju 
Ivana Pavla II. u Gospinu svetištu u Solinu, 4. listopada 
1998. 


Lik kardinala Alojzija Stepinca na markici kojom se širila 
posmrtna slava blaženog Alojzija Stepinca a neizgorjela u 
požaru 13. travnja 1999. (vidi izvješće na str. 96.) 

Ivan Pavao II. na grobu bi. Alojzija Stepi nca, u pratnji kard. Franje 
Kuharica i mons. Josipa Bozanića, nadbiskupa zagrebačkog , 

2. listopada 1998. 



Ivan Pavao II. otpozdravlja hrvatskim biskupima i vjernicima 
okupljenima na poljani pokraj Gospina svetišta u Solinu , 4. listopada 1998. 
































